মেয়াদ উত্তীর্ণ মেক-আপকে কি করে কাজে লাগাবেন? | মেয়াদ উত্তীর্ণ মেক-আপের ব্যবহার। মেয়াদ উত্তীর্ণ মেক-আপকে কি করে কাজে লাগাবেন। মেয়াদ উত্তীর্ণ মেক-আপ ব্যবহার করা কি নিরাপদ। পুরানো লিপবামের ব্যবহার। মেয়াদ উত্তীর্ণ মেক-আপ ব্যবহারের ট্রিক। - Bengali BoldSky\nআপনার মেয়াদ উত্তীর্ণ মেক-আপগুলিকে ফেলে দিতে মন খারাপ লাগছে? বেশ! তবে এখানে রইল কিছু ট্রিক্স যার সাহায্যে আপনি ঐসব মেক-আপগুলিকে অন্য কোন উদ্দেশ্যে ব্যবহার করতে পারবেন। মেয়াদ উত্তীর্ণ মেক-আপগুলিকে পুনঃব্যবহার করার, মজাদার ট্রিক্সগুলিকে জানতে প্রতিবেদনটি পড়ুন।\nআমার হৃদয় তো বেদনাময় হয়ে ওঠে যখন আমার প্রিয়, লিপস্টিক, পারফিউম বা অন্য কোন কসমেটিক জিনিসগুলোকে ফেলে দিতে হয়। আপনার ত্বকের সুরক্ষার স্বার্থে এই এক্সপায়ার্ড বা মেয়াদ উত্তীর্ণ মেক-আপ কে ফেলে দেওয়াও জরুরী।\nযদিও এমন কিছু মেক-আপ প্রোডাক্টও আছে, যেগুলিকে এক্সপায়ার্ড হওয়ার পরেও ব্যবহার করা যায়। মেয়াদ উত্তীর্ণ মেক-আপগুলিকে, ত্বকে না লাগিয়েও আপনার কাছে অনেক উপায় আছে সেগুলিকে পুনঃব্যবহার করার।\nচিন্তা করবেন না, এখানে আমরা আপনাদের কাছে অনেকগুলি অভিনব পন্থার উল্লেখ করব, যেগুলির সাহায্যে আপনি মেয়াদ উত্তীর্ণ মেক-আপগুলিকে কাজে লাগাতে পারবেন।\n১. কেক প্রোডাক্টসঃ\nকেক প্রোডাক্টগুলি ব্যবহার করার মেয়াদ তাড়াতাড়িই শেষ হয়ে যায়, আর এগুলি চোখের চারপাশে বা গালে লাগান নিরাপদ না। এই কেক প্রোডাক্টগুলি দিয়ে, হ্যালোইনের সময়ে আপনার মুখের জন্য মোটা মুখোশ বানানো যায়। খেয়াল রাখবেন যে আপনার কেক প্রোডাক্টটি দীর্ঘ সময় ধরে এক্সপায়ার্ড না হয়ে গিয়ে থাকে আর এর থেকে দুর্গন্ধ না বেরোতে থাকে। এটা যেন সদ্য মেয়াদ উত্তীর্ণ হয় বা এমন কোন প্রোডাক্ট হয় যেটা আপনি আর ব্যবহার করতে চাইছেন না। এটা ব্যবহার করে আপনি একটি ক্রিয়েটিভ ও রিয়ালেস্টিক হ্যালোইন মাস্ক তৈরি করতে পারবেন।\n৩-৪ বছরের পুরানো পারফিউম আর এই মেয়াদ শেষ হয়ে যাওয়ার কারণ হল ঠিক ভাবে সংরক্ষণ না করা। একবার মেয়াদ উত্তীর্ণ হয়ে গেলে পারফিউম আর ব্যবহার করতে নেই, কারণ এটি আপনার ত্বকের ক্ষতি করতে পারে বা জামাকাপড়ে দাগ ফেলে দিতে পারে। তার বদলে, এক্সপায়ার্ড পারফিউমকে রুম ফ্রেশনার বা টয়লেট ফ্রেশনার হিসাবে ব্যবহার করা যেতে পারে। এরফলে আপনার প্রতিবারই আপনার ঘর ফ্রেশ আর সুগন্ধে ভরে থাকবে।\nমেয়াদ উত্তীর্ণ পাউডারকে বিভিন্ন কারুশিল্পে বা তারও পরে অনেক কিছুতে ব্যবহার করা যায়। ক্রাফট-পেপারে কিছুটা ফাউন্ডেশন বা বেবি-পাউডার থুপে দিলে তা দেখতে ফ্রেশ ও ভাল লাগে। পাউডারের ফাউন্ডেশনে উপস্থিত চকচকে কণাগুলোর জন্য, ক্রাফট পেপারে পাউডার লাগালে ক্রাফট পেপার জেল্লাদার ও চকচকে হয়ে যায়। এছাড়াও গোড়ালিতে ফোস্কা পরা এড়াতে এক্সপায়ার্ড পাউডার ব্যবহার করা যেতে পারে।\n৪. লিপ বামঃ\nযন্ত্রনাদায়ক অবস্থায়, গোড়ালির ভেতরের দিকে এক্সপায়ার্ড লিপবাম মেখে নিতে পারেন। সেইসব মহিলারা যারা হামেশাই ফোস্কা বা জুতোয় কাটার মতো সমস্যার সম্মুখীন হন, তারা কিছুসময়ের জন্য জুতোতে লিপবাম লাগিয়ে রেখে দিতে পারেন। এটি ঘষা খাওয়া থেকে বাঁচাবে এবং আপনাকে আরামে হাঁটতে দেবে।\nশুকিয়ে যাওয়া বা মেয়াদ উত্তীর্ণ হয়ে যাওয়া আই লাইনার, আপনার পেইন্টিং-কে বর্ডার দেওয়ার জন্য চমৎকার পেন্সিল হিসাবে কাজ করতে পারে। বিশ্বাস করুন, কোন ছবির বর্ডার দিতে, স্কেচপেনের তুলনায় আই লাইনার ব্যবহার করা অনেক সহজ। এছাড়াও, আপনার কাছে যদি মোটা তুলি থেকে থাকে, তবে লাইনার আঁকাতে রং ভরার কাছেও ব্যবহার করা যায়। এর দারুণ ছুঁচালো কিনারার জন্য, লাইনার দিয়ে দেওয়ালেও নিখুঁত ভাবে আঁকা যায়। এগুলোকে সহজেই মুছে ফেলা যায় ও ছবিতেও একটা জেল্লা এনে দেয়।\nমাস্কারা হল, ব্যাকটেরিয়াদের প্রজনন ভূমি, আর এই কারণেই মাস্কারা তাড়াতাড়ি এক্সপারি করে যায়। মেয়াদ উত্তীর্ণ হয়ে গেলে মাস্কারাকে ফেলে দেওয়া উচিৎ, কিন্তু আপনি এর স্পুলি বা মাস্কারা দেওয়ার দন্ডটিকে পুনরায় ব্যবহার করতে পারেন। স্পুলিটা নিন ও তাকে বাসন মাজার সাবান দিয়ে ভাল করে ধুয়ে নিন। এবার এটিকে শুইয়ে রাখুন ও ভালভাবে শুকিয়ে নিন। এই স্পুনটিকে আপনি পরে আপনার আইব্রো ব্রাশ বা আইল্যাশে লেগে থাকে দলা পাকানো এক্সট্রা মাস্কারাকে ঝেরে ফেলার জন্য ব্যাবহার করতে পারেন।\nএকটা মেয়াদ উত্তীর্ণ আইশ্যাডো দিয়ে আপনি নিজেই আপনার নেলপলিশ বানিয়ে ফেলতে পারেন। যদি আপনার কাছে একটা গোটা এক্সপায়ার্ড আইশ্যাডো প্যালেট থেকে থাকে, তবে আপনি প্যালেটের প্রতিটি কালার ব্যবহার করে একটি নতুন নেলপলিশ বানিয়ে ফেলতে পারবেন। একটা স্বচ্ছ টপ-কোট নিন ও এর সাথে আপনার পছন্দমতো আইশ্যাডো মেশান। দুটিকে ভালভাবে মিশিয়ে নখে লাগান। আর এইভাবেই আপনি বাড়িতে বসে নিজেই আপনার নেলপলিশ তৈরি করতে পারবেন।\nকাজল আমার প্রিয় কসমেটিক প্রোডাক্ট, যা আমি আমার পার্সে নিয়ে চলাফেরা কুরতেই পছন্দ করি। যদি আপনার কাছে একটি এক্সপায়ার্ড কাজল থেকে থাকে এবং আপনি এটাকে কাজে লাগাতে চান, তবে এখানে দেখে নিন আপনি কি করতে পারেন। কাজল পেন্সিলটি নিয়ে, একটা বার্নারের সাহায্য পেন্সিলটি পুড়িয়ে নিন। খেয়াল রাখবেন, অত্যাধিক তাপে কাজলটি যেন গলতে না শুরু করে দেয়। কছুক্ষণ অপেক্ষা করুন, এটিকে সম্পূর্ণভাবে ঠান্ডা হয়ে যেতে দিন। এবার আপনি আবার এই কাজলকে ব্যবহার করতে পারবেন।\nআপনি আপনার এক্সপায়ার্ড লিপস্টিককে একটা রঙিন লিপবামে রূপান্তরিত করতে পারবেন। আপনার সবচেয়ে প্রিয় রঙের লিপস্টিকটা বেছে নিন, এবার একে কিছুটা মোমের সাথে গলিয়ে নিন। উতপ্ত করা, লিপস্টিকের ব্যাকটিরিয়াগুলিকে মেরে ফেলতে সাহায্য করে এবং আপনি লিপস্টিকের থেকে নিজেই নিজের জন্য লিপবাম বানিয়ে নিতে পারবেন।\nRead more about: কাজল\nমেয়াদ উত্তীর্ণ মেক-আপের ব্যবহার। মেয়াদ উত্তীর্ণ মেক-আপকে কি করে কাজে লাগাবেন। মেয়াদ উত্তীর্ণ মেক-আপ ব্যবহার করা কি নিরাপদ। পুরানো লিপবামের ব্যবহার। মেয়াদ উত্তীর্ণ মেক-আপ ব্যবহারের ট্রিক।


GreenWatchBD | দেশে সব ধর্মের মানুষের সমানাধিকার নিশ্চিত করা হয়েছে : মৎস্য ও প্রাণিসম্পদ মন্ত্রী\nগ্রীণওয়াচ ডেস্ক error 2022-05-28, 6:58am\nমৎস্য ও প্রাণিসম্পদ মন্ত্রী শ ম রেজাউল করিম বলেছেন, প্রধানমন্ত্রী শেখ হাসিনা দেশে সব ধর্মের মানুষের সমানাধিকার নিশ্চিত করেছেন।\nবাংলাদেশ সেবাশ্রম ফাউন্ডেশন কেন্দ্রীয় কমিটির সভাপতি সুশীল কুমার পাইকের সভাপতিত্বে অনুষ্ঠানে বিশেষ অতিথি হিসেবে উপস্থিত ছিলেন ধর্ম প্রতিমন্ত্রী মো. ফরিদুল হক খান, বাংলাদেশ পূজা উদযাপন পরিষদের সাধারণ সম্পাদক অধ্যাপক ড. চন্দ্রনাথ পোদ্দার, মহানগর সার্বজনীন পূজা কমিটির সভাপতি মনীন্দ্র কুমার নাথ, সহসভাপতি তাপস কুমার পাল ও বাংলাদেশ সেবাশ্রম ফাউন্ডেশন কেন্দ্রীয় কমিটির সাধারণ সম্পাদক পরিতোষ তরুয়া।\nমন্ত্রী বলেন, স্বাধীন দেশে সাম্প্রদায়িক সম্প্রীতি বজায় রাখতে জাতির পিতা বঙ্গবন্ধু শেখ মুজিবুর রহমান সংবিধানের ৩৮ অনুচ্ছেদের মাধ্যমে দেশে ধর্মভিত্তিক রাজনীতি বন্ধ করেছিলেন। বঙ্গবন্ধুকে হত্যার পর বাংলাদেশকে আবার সাম্প্রদায়িক রাষ্ট্রে পরিণত করার চেষ্টা হয়েছিল। স্বাধীনতা ও মুক্তিযুদ্ধের চেতনাকে বলি দেয়া হয়েছিল। সে সময় সংবিধানের ৩৮ অনুচ্ছেদ পরিবর্তন করে ধর্মভিত্তিক রাজনীতির সুযোগ করে দিয়েছিল জিয়াউর রহমান। বঙ্গবন্ধুকন্যা শেখ হাসিনা রাষ্ট্র ক্ষমতায় এসে আবার সব ধর্মের অধিকার প্রতিষ্ঠা করেছেন।\nতিনি বলেন, আমাদের স্বাধীনতার শত্রুরা এখনও শেষ হয়ে যায়নি। তাদের নতুন প্রজন্মকে রুখে দিতে হলে হিন্দু-মুসলমান-বৌদ্ধ-খ্রিস্টান সবাই মিলে ইস্পাতকঠিন ঐক্য গড়ে তুলতে হবে।\nপ্রধানমন্ত্রী শেখ হাসিনার আমলে নিজেদের সংখ্যালঘু না ভেবে নিজেদের অধিকার প্রতিষ্ঠার জন্য সনাতন ধর্মাবলম্বীদের প্রতি আহ্বান জানান মন্ত্রী। রাষ্ট্রীয় ব্যবস্থাপনা তাদের সাথে রয়েছে বলেও এসময় জানান মন্ত্রী। পাশাপাশি ধর্মীয় কারণে মানুষের মধ্যে অহেতুক বিভাজন তৈরি না করার অনুরোধ জানান তিনি। তথ্য সূত্র বাসস।\nখারাপ উইকেটে খেলা বাংলাদেশকে ক্ষতি করছে: রাসেল ডোমিঙ্গো


বন্ধ হয়ে যেতে পারে আপনার লক্ষ্মীর ভান্ডার প্রকল্পের অনুদান, কেনো তা জানুন । Your allotment from Lakshmi Bhandar prakalpa can be closed\nআপনি কি রাজ্য সরকারের লক্ষ্মীর ভান্ডার প্রকল্পের একজন উপভোক্তা? তবে এই খবরটি আপনার জন্য। লক্ষ্মীর ভান্ডার প্রকল্প নিয়ে আরও কড়া পদক্ষেপ নিতে চলেছে রাজ্য সরকার। অনেক উপভোক্তার লক্ষ্মীর ভান্ডার প্রকল্প ইতিমধ্যেই বন্ধ করে দেওয়া হয়েছে। এই বাতিল হয়ে যাওয়া লক্ষ্মীর ভান্ডারের নামের লিস্টে (Lakshmi Bhandar) আপনার নাম নেই তো?\n• আজ আমরা আলোচনা করবো অসংখ্য উপভোক্তার লক্ষ্মীর ভান্ডার কেনো বাতিল করা হলো রাজ্য সরকারের তরফে?\n° লক্ষ্মীর ভান্ডার প্রকল্প শুরু হওয়ার সময়েই রাজ্য সরকারের তরফে স্পষ্টতই জানানো হয়েছিলো, লক্ষ্মীর ভান্ডার প্রকল্পের জন্য আবেদনকারী মহিলার বয়স অবশ্যই ২৫ বছর কিংবা তার বেশি হতে হবে। কিন্তু অনেকক্ষেত্রেই দেখা যাচ্ছে, কেবলমাত্র লক্ষ্মীর ভান্ডার প্রকল্পের টাকা পাওয়ার জন্য মহিলারা তাদের বয়সের নথি জাল করে লক্ষ্মীর ভান্ডার প্রকল্পের জন্য আবেদন করছেন। ফলত যেসকল মহিলারা লক্ষ্মীর ভান্ডার পাওয়ার যোগ্যই নয় তারাও এই প্রকল্পের অন্তর্ভুক্ত হচ্ছে। যার জেরে লক্ষ্মীর ভান্ডার প্রকল্পের জন্য বরাদ্দ টাকার বেশি খরচ হচ্ছে রাজ্য সরকারের তহবিল থেকে। এই জন্যই যথেষ্ট করাকরি শুরু হয়েছে লক্ষ্মীর ভান্ডার প্রকল্প নিয়ে।\nইতিমধ্যেই খোদ উত্তর দিনাজপুর জেলা প্রশাসনের তরফে অভিযোগ জানানো হয়েছে যে, ২৫ বছরের কমবয়সী বহু মহিলা বয়সের প্রমাণ নথি জাল করে আবেদন জানিয়েছেন লক্ষ্মীর ভান্ডার প্রকল্পের জন্য। প্রশাসনের তরফে এই সকল নথি এবং আবেদনপত্র খতিয়ে দেখে আবেদনগুলো বাতিল করা হয়েছে বলেই জানা গিয়েছে। এর পাশাপাশি, পূর্বে কোন মহিলা এইভাবে লক্ষ্মীর ভান্ডার প্রকল্পের সুবিধা নিয়েছে কিনা তাও খতিয়ে দেখতে উদ্যোগী প্রশাসন।\n২১ শে মে থেকে গত মঙ্গলবার পর্যন্ত উত্তর দিনাজপুর জেলায় আয়োজন করা হয়েছিলো দুয়ারে সরকার শিবিরের। ইতিমধ্যে জেলার নয়টি ব্লকে ১৩১৬ টি দুয়ারে সরকার ক্যাম্পের আয়োজন করা হয়েছিল। এই ক্যাম্পগুলিতেও প্রচুর মহিলা লক্ষ্মীর ভান্ডার প্রকল্পের জন্য আবেদন করেছেন। এই ১৩১৬ টি শিবিরে এমন অনেক আবেদন জমা পড়েছে যেগুলিতে বয়সের প্রমাণ নথি জাল করা হয়েছে বলেই অভিযোগ করা হয়েছে জেলা প্রশাসনের তরফে। এইভাবে নথিপত্র জাল করে লক্ষ্মীর ভান্ডারের জন্য আবেদন করার পিছনে কোন চক্র কাজ করছে কিনা তাও খতিয়ে দেখতে উদ্যোগী প্রশাসন। প্রশাসনের দাবি অনুসারে, রায়গঞ্জ এবং ইসলামপুরের বিভিন্ন ব্লকের সর্বপ্রথম এইভাবে বয়সের নথি জাল করে লক্ষ্মীর ভান্ডার প্রকল্পের জন্য আবেদনের বিষয়টি ধরা পড়ে।\nজেলাশাসক এর মতে, বয়সের প্রমাণপত্র জাল করে ঠিক কতজন মহিলা লক্ষ্মীর ভান্ডার প্রকল্পের জন্য আবেদন করেছেন সেটি খতিয়ে দেখা হচ্ছে। প্রত্যেকের ভোটার কার্ড এবং আধার কার্ডের প্রতিলিপি যাচাই করে তবেই অনুমোদন করা হচ্ছে। তার অনুমান, এরূপ বয়সের প্রমাণপত্র জাল যেসকল মহিলারা লক্ষ্মীর ভান্ডার প্রকল্পের অনুদান পাচ্ছেন তাদের সংখ্যা শতাধিক কিংবা তারও বেশি হবে।\nপিএম কিষান প্রকল্পে e-KYC নিয়ে বড়ো ঘোষণা । New Update for e-KYC in PM Kisan


ত্যুর -পয়তিয়ার (৭৩২ খ্রি.) থেকে ফ্রান্সের ইমানুয়েল ম্যাক্রোঁর ক্রুসেড\nচিত্রঃ ফ্রান্সের রাষ্ট্রপতি ইমানুয়েল ম্যাক্রো, Image Source: wikimedia\nমারাকাত বালাদ আশ শুহুদা (শহীদের রাজপথ)। ১০- ই অক্টোবর ৭৩২ খ্রিষ্টাব্দ, বর্তমান দক্ষিণ- পশ্চিম ফ্রান্সের ত্যুর ও পয়তিয়ার শহর দুটির মধ্যবর্তী এলাকায় এক বিশাল নির্ণায়ক যুদ্ধ হয়েছিল। মুসলিম বিজয়ের ঘনঘটার বিপরীতে এখানে মুসলিমদের শুধু পরাজয়ই হয়নি, প্রচুর মুসলিম শাহাদাত অর্জন করেছিলেন। মুসলিমদের শুধু পরাজয়ই হয়নি অ্যাকুইটেনরাজ, ফ্রাঙ্কজাতির চার্লস মার্টেল এর বাহিনী মুসলিম বাহিনীর ২০ হাজারের ১২০০০ কে শহীদ করেছিল। তাই এই যুদ্ধকে আরবিতে বলা হয় মারাকাত বালাদ আশ শুহুদা। ঐতিহাসিকরা এই যুদ্ধের ফলাফল হিসেবে মনে করেন, সমস্ত ইউরোপ ইসলামের পদানত হওয়া থেকে বেঁচে গিয়েছিল। এই যুদ্ধের বীরগাথা পরবর্তীকালে স্পেন পুণর্বিজয়ে ক্যাথলিকদের অনুপ্রাণিত করেছিল।\nএকাদশ শতকে মুসলিম দুনিয়ার ঠাসবুনোট চরিত্রটি অনেকটাই নষ্ট হয়ে যায়। মিশরে ফাতেমিদের উত্থান এবং নিজেদের বাগদাদ কেন্দ্রিক আব্বাসীয়দের প্রতিদ্বন্দ্বী রূপে প্রতিষ্ঠা স্পেন (টলেডো অধিকার ১০৮৩ খ্রিস্টাব্দে) সিসিলি (নোটো ১০৯১) ও বাইজান্টীয়দের (১০২৫ খ্রি. থেকে বিজয় শুরু) মুসলিমদের বিরুদ্ধে কয়েকটি সাফল্য অর্জনে সহায়তা দান করে। কিন্তু প্রবল সেলজুক তুর্কিদের উত্থান পূর্বদিকে খ্রিস্টান বিজয়রথকে অনেকটাই আটকে দিয়ে বরং বাইজান্টিয়াম সাম্রাজ্যে হামলা করতে থাকে। সেলজুকরা বাইজান্টিয়াম সাম্রাজ্যে কয়েকটি বিজয় লাভও করে। এই সময়ে বিপদ বুঝে মতবিরোধ (বাইজান্টীয়রা ছিল গ্রিক অর্থডক্স) থাকা সত্ত্বেও রোমান ক্যাথালিক পোপ আরবান ২ কে মুসলিম সাম্রাজ্য আক্রমণে আহ্বান করেন। পোপ মুসলিমদের হাত থেকে জেরুজালেম উদ্ধারের একটি উন্মদনা তৈরি করেন। ১০৯৫ খ্রিস্টাব্দে রোমান ক্যাথলিক বিশাল বাহিনী পূর্ব দিকে অগ্রসর হয়। এই বাহিনীর অজ্ঞতার ফলেই আহ্বানকারী অর্থডক্স বাইজান্টিয়াম সাম্রাজ্যও আক্রান্ত হয়। অ্যান্টিয়ক হয়ে জেরুজালেম পর্যন্ত পৌঁছাতে সময় লাগে ১০৯৯ খ্রিস্টাব্দ পর্যন্ত।\nজেরুজালেমে গনহত্যার বিবরণ আমরা জানি। এই গনহত্যার মূল হোতা ছিল ফ্রাঙ্ক বাহিনী। এদের সঙ্গে ছিল স্বল্প সংখ্যক হাঙ্গেরি, জার্মান ও স্পেনীয় বাহিনী। বস্তুত ২০০ বছরের সমস্ত ক্রুসেড যুদ্ধে ফরাসি নাইট যোদ্ধারা নেতৃত্ব দিয়েছিল। তারা বিজিত দেশগুলিতে ফরাসি ভাষা আনয়ন করেছিল। তাই আরবরা ক্রুসেড যোদ্ধাদের প্রায় পাইকারি হারে বলত ফ্রানজি। এই ফ্রানজি থেকেই পরবর্তীকালে সমস্ত ইউরোপীয়দের বলা হত ফিরিঙ্গি।\nজেরুজালেম দখলের পর সংখ্যাগুরু ফরাসিরা মুসলিম, ইহুদি ও অর্থোডক্স খ্রিস্টানদের রক্তের নদী বইয়ে দিয়েছিল। এই ইতিহাস কমবেশী আমরা সবাই জানি। অন নাসির সালাহউদ্দিন ইউসুফ ইবন আইউব। পাশ্চাত্য যাঁকে মহান সালাদিন নামে ডাকে সেই সালাদিন হিত্তিনের যুদ্ধে (৪ জুলাই ১১৮৭) জেরুজালেম পুনর্বিজয়ের পর একজনকে মৃত্যুদণ্ড দিয়েছিলেন তার নাম রেমন্ড। এই রেমন্ড ছিলেন ফরাসি জাতীয় এবং বার বার নবী করীম (সোয়াল্লাল্লাহু আলাইহেস সালাম) এর শানে বেয়াদবি করত এবং বেশ কয়েকটি ক্ষেত্রে মক্কাগামী হজযাত্রীদের জাহাজ লুট করেছিল। সালাদিন প্রতিজ্ঞা করেছিলেন রেমন্ডকে ধরতে পারলে মৃত্যুদণ্ড দেবেন। জেরুজালেম বিজয়ের পর ইউরোপীয় ঐতিহাসিকদের নিকট মহান সালাদিন, রেমন্ড ধরা পড়লে তাকে তৎক্ষণাৎ মৃত্যুদণ্ড দেন।\nচিত্রঃ সুলতান সালাহুদ্দিন আইয়ুবী, Image Source: worldbulletin\nএরপর খ্রিস্টান ক্রুসেডার বাহিনীর সাহস হয়নি মুসলিমদের পরাক্রমের সামনে মাথা তুলে দাঁড়াতে। সুযোগ পায়, প্রথম বিশ্বযুদ্ধের পর, ততদিন ৭০০ বছরেরও বেশি অতিক্রান্ত। ক্রুসেডাররা চেষ্টা করেছিল মোঙ্গলদের মাধ্যমে মুসলিমদের ধ্বংস করার। ১২৬০-এ আইন জালুত প্রান্তরে সে দূরাশাও মামলুকদের হাতে নির্মূল হয়।\n১৯২০-তে গোপন সাইকস পিকো চুক্তির অঙ্গ হিসাবে ফ্রান্স অখন্ড সিরিয়া দখল করে বেঁচেখুচে খুঁজছে থাকা মারুনীয় খ্রিষ্টানদের জন্য লেবানন দেশটি তৈরি করে আর এমন কৌশল করে যাতে বাকি সিরিয়ার উপর সংখ্যালঘু নুসাইরিদের রাজত্ব প্রতিষ্ঠা হয়। এর কুফল এখন সমস্ত এলাকা জুড়ে ফলছে।\nফ্রান্স আলজেরিয়া দখল করে ১৮৩০-এ। আলজেরিয়া স্বাধীনতা পায় ১৯৬২-তে।\n১৫ অক্টোবর, ১৯৫৭ সালে আলজেরিয়ায় ক্রুসেডার ফ্রান্সের ঔপনিবেশিকতার সময়কালে শহিদা জুলেখা শায়িব নামক এক আলজেরীয় ভাগ্যবিড়ম্বিতা নারীর করুন কাহিনি।\nফরাসিরা তাকে গ্রেফতার করার পর প্রথমে গণধর্ষণ করে। নোঙরে হাত বেঁধে, সামরিক গাড়ির পেছনে বসিয়ে বেদনাবিধুর এই দৃশ্যটা ক্যামেরেবন্দি করে রাখে।\nএই গাড়িতে বেঁধেই, প্রকাশ্যে জনসম্মুখে জুলেখা শায়িবকে আলজেরিয়ার পথে পথে টেনে হেঁচড়ানো হয়। ঘোষণা করা হয়- যারাই ফ্রান্সের বিরোধিতা করবে, তার পরিণতি এমন হবে; এতে সে নারী হোক বা পুরুষ!\nটানা ১০ দিন জুলেখা শায়িবকে অবর্ণনীয় নির্যাতন করার পর ২৫ অক্টোবর, ১৯৫৭, হেলিকপ্টারে উঠিয়ে, শূন্য থেকে মাটিতে নিক্ষেপ করে শহিদ করা হয়। মাটিতে পড়েই দেহ থেঁতলে যায়। কিন্তু তার লাশের খবর কেউ বলতে পারেনি।\n১৯৮৪ সালে স্থানীয় এক কৃষকের মনে পড়ে- ২৭ বছর আগে, রাস্তের পাশে একজন নারীর থেঁতলানো লাশ পেয়ে সে দাফন করেছিল। লোকজনকে সে ওই জায়গা দেখালে, লোকেরা সেই জায়গাটা খুঁড়ে কিছুক্ষণ পরই এক মানুষের কঙ্কাল বার করে। এটাই ছিল শহিদা জুলেখা শায়িবের কঙ্কাল।\nফ্রান্সে যা ঘটছে তা নির্বাচনের পূর্বে সংখ্যালঘুর উপর অত্যাচার ছাড়া কিছু নয়।\nজানুয়ারী (২০২০) মাস থেকে সমস্ত ফ্রান্স জুড়ে ৭৩ টি মসজিদ ও ব্যক্তিগত ভাবে পরিচালিত মাদ্রাসা ফরাসি সরকারি কর্তৃপক্ষ বন্ধ করে দিয়েছে। অজুহাত কট্টর ইসলামপন্থার বিরুদ্ধে লড়াই। গত মঙ্গলবার ১৩ অক্টোবর এক সংবাদিক সম্মেলনে ফ্রান্সের আভ্যন্তরীণ মন্ত্রী জেরাল্ড ডার্মানান এই কথা বলেছেন।\nএ ছাড়াও মন্ত্রী বলেছেন কয়েকশো বিদেশীকে ফ্রান্স থেকে বিতাড়িত করা হবে। “আমরা নিশ্চিত ভাবে ২৩১ জন বিদেশিকে দেশ থেকে বিতাড়িত করব যারা অবৈধভাবে অবস্থান করছে। এর মধ্যে রয়েছে ১৮০ জন জেলবন্দি।”\nআসলে পরিবেশ বহুদিন ধরেই উত্তপ্ত হয়ে আসছিল। সেপ্টেম্বরের ২০ তারিখে কোভিড নিয়ে পার্লামেন্টারি বৈঠকের সময় এক হিজাব পরিহিতা ছাত্রী মরিয়াম প্যুজো এক ছাত্র ইউনিয়নের প্রতিনিধিত্ব করার সময় দক্ষিণপন্থী দলের এমপিরা বৈঠক বয়কট করে। কারণ, হেজাব পরিহিতার সঙ্গে তারা বৈঠক করবে না। এক হিজাব পরিহিত মহিলাকে তাঁর ৩ ও ১২বছরের সন্তানের সামনে ১ বৃদ্ধ ছুরিকাঘাত করে। আততায়ী ভান করেছিল সে যেন মহিলাটিকে কিছু জিজ্ঞাসা করতে আসছে। সুরি লা কোমটাল গ্রামে এ ঘটনা ঘটেছে।\nশ্রেণিকক্ষে কার্টুন শো করা এবং তার পরিনামে শিক্ষককে হত্যা এবং পাল্টা আততায়ীকে হত্যা ফ্রান্সের রাজনৈতিক বিতন্ডা উচ্চমার্গে তুলে দিয়েছে।\nযদিও ফ্রান্সে রাষ্ট্রপতি নির্বাচন ২০২২-এ। তাই অনেকেই বলতে চাইছেন ইসলাম বিরোধী বা ভীতির প্রকাশ কোনো নির্বাচন কেন্দ্রিক নয় যা দুই বছর পরে ঘটতে চলেছে।\nকিন্তু ডকুমেন্টিং অপ্রেশন এগেনস্ট মুসলিমস (DOAM) বেশকিছু অত্যাচারের ঘটনা ২০১৫-তেও লিপিবন্ধ করেছে। ২০১৬,১৭,১৮ বা ২০১৯-এও ফ্রান্সে ইসলাম ভীতির কোন ঘটনা ঘটেনি।\n২০১৫-র কয়েকটা ঘটনা বলি যার ২ বছর পর ২০১৭- ফ্রান্সের রাস্ট্রপতি নির্বাচন ছিল।\nডিসেম্বর ২১, ২০১৫ প্যারিস এয়ারপোর্টের দুই মুসলিম কর্মচারীর দিকে বন্দুকের গুলি করা হয়, কারণ তাদের দাড়ি বেশ লম্বা হয়েছিল। ডিসেম্বর ২, প্যারিসের ২ টি মসজিদে তালা মেরে দেওয়া হয়, অভিযোগ কট্টরপন্থা। নভেম্বর ১২, হিজাব পরিহিতা এক মুসলিম নারীকে বাক্স কাটার ছুরি দিয়ে আক্রমণ করা হয়। বিশাল মিছিল করে স্লোগান দেওয়া হয় ‘মুসলিমদের বার করে দাও’। এক শহরের কট্টরপন্থী মেয়র ঘোষণা করে তার শহরে প্রাচ্যের কাবাব হাউজ করতে দেওয়া হবে না। কারণ, তা আমাদের সংস্কৃতির বিপরীত। সরকারের কাছে জানতে চাওয়া হয় হিজাব নিষেধাজ্ঞার বেশ কয়েক বছর পরও অকৃতকার্যতার কারণ কি?\n২০১৫ ও ২০২০-র পরপর ঘটে যাওয়া আক্রমণ নিছকই ইসলাম ভীতির কারণে নয়। বরং তা পরিকল্পিত। ২০১৭-র প্রেসিডেন্ট নির্বাচন ছিল পাখির চোখ এখন ২০২২-এর নির্বাচনকে পাখির চোখ করা হয়েছে। তাহলে কি গণতন্ত্র সংখ্যালঘু ও দুর্বলের উপর অত্যাচারের আরেকটি নাম? আমরা ভারতীয় ঘরপোড়া গরু।\nদুই মুসলিম মহিলাকে আইফেল টাওয়ারের নিচে ছুরিকাঘাত করা হয়েছে। একজন আশঙ্কাজনক, যাঁকে ৬ বার ছুরিকাঘাত করা হয়েছে।\nতবে এই কান্ডের জন্য পুলিশকে গুলি চালাতে হয় নি, মেরে ফেলতে হয়নি আতাতায়ীকে। যেমন তৎক্ষণাৎ পুলিশের গুলিতে প্রাণ দিতে হয়েছিল শিক্ষকের শিরশ্ছেদকারীকে। আততায়ী পুলিশ হেফাজতে।\nপুলিশ, মিডিয়া এবং জনসাধারণ বলতে শুরু করেছে একটি জাতী বিভেদকারী ঘটনা। কারণ, ছুরিকাঘাত করার সময় বারবার বলেছিল, ‘নোংরা আরব’ অর্থাৎ এটি কোন সন্ত্রাসী ঘটনা নয়।\nকয়েকটি মাত্র ইউরোপীয় সংবাদ সংস্থা খবরটি দিয়েছে এবং বলা হয়েছে দুই ইউরোপীয় শ্বেতকায় মহিলা ঘটনাটি ঘটিয়েছে। প্রধানমন্ত্রী ম্যাঁক্রো আহতদের দেখতে যাওয়ার প্রয়োজন বোধ করেননি। এখানে খ্রিস্টান সন্ত্রাস কথাটি দূরে থাক, শ্বেতকায় প্রাধান্য প্রতিষ্ঠার কথা বলা হয়নি, খ্রিস্টান প্রাধান্য প্রতিষ্ঠার কথাও বলা হয়নি, বলা হয়নি এর জন্য সমস্ত শ্বেতকায় বা সমস্ত খ্রিস্টান দায়ী।\n১৯৯০-এ আলজেরিয়ার সাধারণ নির্বাচনে ইসলামি স্যালভেসন পার্টির জিতে আসার সমস্ত রাস্তা রোধ করে আলজেরিয়ার সেনাবাহিনী। অঙ্গুলিহেলনে ছিল ফ্রান্সের সরকার। সাম্প্রতিক লিবিয়ায় গাদ্দাফিকে হটান ও গৃহযুদ্ধের মূল হোতা ফ্রান্স। সাব সাহারান আফ্রিকায় উপনিবেশ গুলিতে তাদের বিনিময় কারেন্সি রূপে এখনও পর্যন্ত ফ্রাঁকেই রেখে দিয়েছে। আর এই বিনিময় প্রথাকে যেই ভাঙতে চাই তাদেরই গদি উল্টে যায়। অর্থাৎ ফ্রান্স অফ্রিকায় তার প্রাক্তন উপনিবেশ গুলিতে না থেকেও রাজনৈতিক ও আর্থিক ক্ষমতা ভোগ করে।\nপ্যারিসে এক গণহত্যায় ৪৫ হাজার আলজেরীয়কে মারা হয়। তারই এক ঝলক।\nফ্রান্স ও ফ্রাঙ্ক জাতি এমনই…!\nTags: ইমানুয়েল ম্যাক্রোঁক্রুসেডচৌধুরী আতিকুর রহমানত্যুর -পয়তিয়ারফ্রান্সব্যাঙ্গচিত্র\nমিশরীয় হায়ারোগ্লিফিক লিপি ও তার পাঠোদ্ধারে আবুবাকার আহমদ ইবন আলী ইবন আল উসায়বিয়া আল কালদানি (৯ ম-১০ম শতক)\nমিশরীয় হায়ারোগ্লিফিক লিপির অপর নাম চিত্রলিপি। হায়ারোগ্লিফিক লিপি প্রচলিত ছিল ৩২০০ খ্রিস্টপূর্বাব্দ থেকে ৪০০ খ্রিস্টপূর্বাব্দ পর্যন্ত। লিপি ব্যঞ্জনবর্ণ সর্বস্ব...\nবাংলাদেশ : এক চিরন্তনী শিখা একটি ঐতিহাসিক বিশ্লেষণ\nলিখেছেনঃ সুরজিৎ দাশগুপ্ত ঢাকা। পঁচিশ মার্চ ২০১২। সকাল থেকেই শুরু হয়ে যায় এক নতুন তৎপরতা, এক নতুন ব্যস্ততা। বিভিন্ন...\nঘটনার ঘনঘটায় ঘেরা মার্চঃ একটি ঐতিহাসিক মূল্যায়ন\nলিখেছেনঃ সুরজিৎ দাশগুপ্ত একে তো বসন্ত ঋতু। তদুপরি শান্তিনিকেতন। আমাদের হারানো যৌবন। তখন সবাই ছিল কত সুন্দর সুন্দরী, সকলের...\nবাংলা ভাষা আন্দোলন ও অন্নদাশঙ্কর রায়ঃ বসন্তে জাগ্রত প্রহরী\nলিখেছেনঃ সুরজিৎ দাশগুপ্ত সেটা ১৯৫২ সালের মে মাস। গরমের ছুটিতে আমি তখন মায়ের কাছে জলপাইগুড়িতে। জানলাম অন্নদাশঙ্কর সপরিবারে এসেছেন...


এসএসসি ব্যবসায় উদ্যোগ প্রশ্ন সমাধান ২০২১ । এসএসসি ব্যবসায় উদ্যোগ MCQ প্রশ্ন সমাধান ২০২১ - Edu Board BD\nএসএসসি ব্যবসায় উদ্যোগ প্রশ্ন সমাধান ২০২১ আমাদের ওয়েবসাইটে ১০০% নির্ভূল ভাবে প্রকাশিত হয়েছে।\nএসএসসি ব্যবসায় উদ্যোগ প্রশ্ন সমাধান ২০২১ আমাদের ওয়েবসাইটে প্রকাশিত হয়েছে। আপনি যদি ২০২১ সালের এসএসসি পরীক্ষার প্রার্থী হন তবে আজকের পোস্টটি আপনার জন্য। এই পোস্টটি মানবিক বিভাগের একটি গুরুত্বপূর্ণ বিষয় ব্যবসায় উদ্যোগ ২০২১ ইস্যুকে হাইলাইট করে। সুতরাং আপনি যদি ২০২১ সালের এসএসসি পরীক্ষার মানবিক বিভাগ থেকে পরীক্ষা দিয়ে থাকেন তবে আপনি আমাদের পোস্ট থেকে প্রশ্নের সমাধান পাবেন। চল শুরু করা যাক.\nদীর্ঘ প্রতীক্ষার পর ১৪ নভেম্বর শুরু হয়েছে এসএসসি পরীক্ষা ২০২১। বাংলাদেশ প্রায় দেড় বছর পর পাবলিক পরীক্ষায় অংশ নিচ্ছে শিক্ষার্থীরা। ২০২১ সালের এসএসসি পরীক্ষার প্রথম পরীক্ষা ছিল পদার্থবিদ্যা। এরপর পর্যায়ক্রমে সব বিষয়ের পরীক্ষা নেওয়া হচ্ছে। এরই ধারাবাহিকতায়, বাণিজ্য বিভাগের একটি গুরুত্বপূর্ণ বিষয়, ব্যবসায় উদ্যোগ , ২৩ নভেম্বর ২০২১-এ গৃহীত হয়েছিল।ব্যবসায় উদ্যোগ বাণিজ্য বিভাগের গুরুত্বপূর্ণ দিক। SSC ব্যবসায়িক উদ্যোগ MCQ প্রশ্ন সমাধান ২০২১ প্রথমে আমাদের ওয়েবসাইটে পাওয়া যাবে।\nফ্রিল্যান্সিং শুরু করার সহজ উপায়\nBUP Admission Merit List 2022 All Unit [ফলাফল দেখুন]\nএসএসসি ব্যবসায় উদ্যোগ লিখিত প্রশ্নের সমাধান\n১৪ নভেম্বর ২০২১ থেকে সারাদেশে মোট নয়টি শিক্ষা বোর্ডে একযোগে এসএসসি পরীক্ষা অনুষ্ঠিত হচ্ছে। এর পরে, ২৩ নভেম্বর ২০২১ তারিখে ব্যবসায় উদ্যোগ এর লিখিত পরীক্ষা অনুষ্ঠিত হয়েছিল। ব্যবসায় উদ্যোগ এর লিখিত সমাধান পেতে আপনি আমাদের পোস্ট বুকমার্ক করতে পারেন প্রশ্ন ২০২১। যত তাড়াতাড়ি সম্ভব আমরা আমাদের ওয়েবসাইটে SSCB ব্যবহারিক উদ্যোগ লিখিত প্রশ্ন সমাধান ২০২১ প্রকাশ করব।\nআপনি আমাদের ওয়েবসাইট থেকে সহজেই ২০২১ SSC পরীক্ষার ব্যবসায় উদ্যোক্তা MCQ প্রশ্নের সমাধান পেতে পারেন। আমাদের এসএসসি ব্যবসায় উদ্যোগ এমসিকিউ প্রশ্ন সমাধান ২০২১ অভিজ্ঞ শিক্ষকদের দ্বারা সমাধান করা ১০০% নিখুঁত। SSC ব্যবসায়িক উদ্যোগ পরীক্ষা ২০২১ MCQ প্রশ্নের সমাধান আপনি আমাদের ওয়েবসাইটে সঠিক উত্তর পেতে প্রথম হবেন।\nএসএসসি ব্যবসায় উদ্যোগ এমসিকিউ প্রশ্নের উত্তর ২০২১\nএসএসসি পরীক্ষা ২০২১ ব্যবসায় উদ্যোগ পরীক্ষায় অংশগ্রহণকারী শিক্ষার্থীরা বর্তমানে এসএসসি ব্যবসায় উদ্যোগ প্রশ্নের উত্তর ২০২১ খুঁজছে। আপনাদের জন্য আমাদের আজকের এই প্রচেষ্টা। আমরা আপনাদের জন্য নিয়ে এসেছি SSC ব্যবসায় উদ্যোগ MCQ প্রশ্নোত্তর ২০২১ 100% সঠিক উত্তর।\nএসএসসি ব্যবসায় উদ্যোগ পরীক্ষা দেওয়ার পর, সমস্ত শিক্ষার্থীর প্রশ্ন রয়েছে এবং তাদের মধ্যে কেউ কেউ সঠিক উত্তর নিয়ে এসেছেন। এই প্রশ্নের জন্য তারা SSC ব্যবসায় উদ্যোগ প্রশ্ন সমাধান ২০২১ খুঁজছে। আপনি যদি সেই ব্যক্তিদের মধ্যে একজন হন যারা SSC ব্যবসায় উদ্যোগ প্রশ্ন সমাধান ২০২১ খুঁজছেন, তাহলে আপনি সঠিক জায়গায় এসেছেন। আমরা আমাদের ওয়েবসাইটে SSC ব্যবসায় উদ্যোগ প্রশ্ন সমাধান ২০২১ প্রকাশ করেছি।\nঢাকা বোর্ড এসএসসি ব্যবসায় উদ্যোগ প্রশ্ন সমাধান ২০২১। ঢাকা বোর্ড এসএসসি ব্যবসায় উদ্যোগ প্রশ্ন সমাধান এখানে প্রকাশিত হবে। আপনি যদি ঢাকা বোর্ডের SSC ২০২১ ব্যবসায় উদ্যোগ পরীক্ষায় অংশগ্রহণ করে থাকেন, তাহলে আপনি এখান থেকে প্রশ্নের সমাধান দেখতে পারেন।\nরাজশাহী বোর্ড এসএসসি ব্যবসায় উদ্যোগ প্রশ্ন সমাধান ২০২১। রাজশাহী বোর্ড এসএসসি ব্যবসায় উদ্যোগ প্রশ্ন সমাধান এখানে প্রকাশ করা হবে। আপনি যদি রাজশাহী বোর্ডের এসএসসি ২০২১ ব্যবসায় উদ্যোগ পরীক্ষায় অংশগ্রহণ করে থাকেন তাহলে আপনি এখান থেকে প্রশ্নের সমাধান দেখতে পারেন।\nবরিশাল বোর্ড এসএসসি ব্যবসায় উদ্যোগ প্রশ্ন সমাধান ২০২১। বরিশাল বোর্ড এসএসসি ব্যবসায় উদ্যোগ প্রশ্ন সমাধান এখানে প্রকাশিত হবে। আপনি যদি বরিশাল বোর্ডের এসএসসি ২০২১ ব্যবসায় উদ্যোগ পরীক্ষায় অংশগ্রহণ করে থাকেন তাহলে আপনি এখান থেকে প্রশ্নের সমাধান দেখতে পারেন।\nচট্টগ্রাম বোর্ড এসএসসি ব্যবসায় উদ্যোগ প্রশ্ন সমাধান ২০২১। চট্টগ্রাম বোর্ড এসএসসি ব্যবসায় উদ্যোগ প্রশ্ন সমাধান এখানে প্রকাশ করা হবে। আপনি যদি চট্টগ্রাম বোর্ডের এসএসসি ২০২১ ব্যবসায় উদ্যোগ পরীক্ষায় অংশগ্রহণ করে থাকেন তবে আপনি এখান থেকে প্রশ্নের সমাধান দেখতে পারেন।\nসিলেট বোর্ড SSC ব্যবসায় উদ্যোগ প্রশ্ন সমাধান ২০২১. সিলেট বোর্ড SSC ব্যবসায় উদ্যোগ প্রশ্ন সমাধান এখানে প্রকাশিত হবে। আপনি যদি সিলেট বোর্ডের এসএসসি ২০২১ ব্যবসায় উদ্যোগ পরীক্ষায় অংশগ্রহণ করে থাকেন তাহলে আপনি এখান থেকে প্রশ্নের সমাধান দেখতে পারেন।\nকুমিল্লা বোর্ড এসএসসি ব্যবসায় উদ্যোগ প্রশ্ন সমাধান ২০২১। কুমিল্লা বোর্ড এসএসসি ব্যবসায় উদ্যোগ প্রশ্ন সমাধান এখানে প্রকাশিত হবে। আপনি যদি কুমিল্লা বোর্ডের এসএসসি ২০২১ ব্যবসায় উদ্যোগ পরীক্ষায় অংশগ্রহণ করে থাকেন তাহলে আপনি এখান থেকে প্রশ্নের সমাধান দেখতে পারেন।\nদিনাজপুর বোর্ড এসএসসি ব্যবসায় উদ্যোগ প্রশ্ন সমাধান ২০২১। দিনাজপুর বোর্ড এসএসসি ব্যবসায় উদ্যোগ প্রশ্ন সমাধান এখানে প্রকাশিত হবে। আপনি যদি দিনাজপুর বোর্ডের এসএসসি ২০২১ ব্যবসায় উদ্যোগ পরীক্ষায় অংশগ্রহণ করে থাকেন তাহলে আপনি এখান থেকে প্রশ্নের সমাধান দেখতে পারেন।\nযশোর বোর্ড এসএসসি ব্যবসায় উদ্যোগ প্রশ্ন সমাধান ২০২১। যশোর বোর্ড এসএসসি ব্যবসায় উদ্যোগ প্রশ্ন সমাধান এখানে প্রকাশিত হবে। আপনি যদি যশোর বোর্ডের এসএসসি ২০২১ ব্যবসায় উদ্যোগ পরীক্ষায় অংশগ্রহণ করে থাকেন তাহলে আপনি এখান থেকে প্রশ্নের সমাধান দেখতে পারেন।\nসিলেট বোর্ড এসএসসি ব্যবসায় উদ্যোগ প্রশ্ন সমাধান ২০২১. সিলেট বোর্ড এসএসসি ব্যবসায় উদ্যোগ প্রশ্ন সমাধান এখানে প্রকাশিত হবে। আপনি যদি সিলেট বোর্ডের এসএসসি ২০২১ ব্যবসায় উদ্যোগ পরীক্ষায় অংশগ্রহণ করে থাকেন তাহলে আপনি এখান থেকে প্রশ্নের সমাধান দেখতে পারেন।\nSee also এসএসসি বোর্ড চ্যালেঞ্জ করার নিয়ম ২০২১\nPingback: SSC Business Entrepreneurship Question Solution 2021 । SSC Babosai Uddog Question Solution 2021 - Edu Info BD


সিলেটে চলছে অবৈধ স্ট্যাম্প বিক্রি! - Jamuna.News\nস্টাফ করেসপন্ডেন্ট, সিলেট : সিলেটে দেদারছে চলছে অবৈধ জুডিশিয়াল স্ট্যাম্প বিক্রি। আর এসব স্ট্যাম্প দিয়ে ঘটছে বিভিন্ন ধরনের অপরাধ ও ব্লাকমেইলিং, ফলে হয়রানীর শিকার হচ্ছেন সাধারণ মানুষ। খোদ যখন সরকারী প্রতিষ্ঠানও হয়রানীর শিকার হন তখন সাধারণ মানুষের দুর্ভোগের অন্ত থাকেনা। এমনই ঘটনা ঘটেছে সিলেট সদর সহকারী কমিশনার (ভূমি) এর অফিসে।\nজানা যায়, গত মঙ্গলবার দুপুরে সিলেট সদর সহকারী কমিশনার (ভূমি) এর কার্যালয় থেকে ভূমিহীনদের জমি বন্দোবস্ত দেয়ার জন্য এক ব্যক্তি স্ট্যম্প কিনতে পাঠানো হয়। ঐব্যাক্তি সিলেট সব রেজিষ্ট্রারী অফিসের প্রঙ্গনে অবস্থিত আব্দুল আহাদ স্ট্যাম্প ভান্ডার থেকে ৫টাকা মূল্যেও ২০টি স্ট্যাম্প ক্রয় করেন। কিন্তু চতুর স্ট্যাম্প ভান্ডার মালিক স্ট্যাম্পে ক্রেতার নাম, রেজিষ্টারের সিরিয়াল নাম্বার ও বিক্রেতার নাম ও সিল দেননি। পরে ঐ ব্যক্তি পুনরায় স্ট্যাম্পা ভান্ডারে ফিরে এসে সিরিয়াল নাম্বার ও বিক্রিতার সিল দস্তখত দেয়ার জন্য বলেন। কিন্তু স্ট্যাম্প ভান্ডারের মালিক আব্দুল আহাদ তা দিয়ে অস্বীকৃতি জানান।\nএক পর্যায়ে সহকারী কমিশনার (ভূমি) তার অফিসের এক কর্মকর্তাকে পাঠান তার পর স্ট্যাম্প ভান্ডার মালিক সিরিয়াল ও দস্তখত দিতে অস্বীকৃতি জানান। এর পর এসিল্যান্ড অফিস থেকে স্ট্যাম্প ভান্ডার মালিককে ডাকানো হলেও আব্দু আহাদ জাননি। এক পর্যায়ে স্ট্যাম্পগুলির বৈধতা নিয়ে সন্ধেহ হলে সহকারী কমিশনার এই ২০টি স্ট্যাম্প যাচাই বাচাইয়ের জন্য ট্রেজারীতেক পাঠিয়েছেন।\nখোঁজ নিয়ে জানা যায়, এই আব্দুল আহাদ স্ট্যাম্প ভান্ডার থেকে হর হামেশাই এরকম সিরিয়াল ও বিক্রেতার দস্তখত বিহীন জুডিশিয়াল স্ট্যাম্প বিক্রি হয়ে থাকে। আর এই সিন্ডিকেটটি নিয়ন্ত্রণ করেন আইনজীবী সহকারী পরিচয়ধারী জনৈক আব্দুল কাদির। তবে সিলেট জেলা আইনজীবী সহকারী সমিতির সাথে যোগাযোগ করেও এই আব্দুল কাদিরের পরিচয় নিশ্চিত হওয়া যায়নি।\nবিষয়টি নিয়ে কথা বলতে স্ট্যাম্প ভান্ডার মালিক আব্দুল আহাদের সাথে মোবাইল ফোনে যোগাযোগ করা হলে তিনি সিরিয়াল ও দস্তখত বিহীন স্ট্যাম্প বিক্রির করা স্বীকার করেন। তবে তার কাছ ফোন নিয়ে এই সিন্ডিকেটের নিয়ন্ত্রক আব্দুল কাদির এই প্রতিবেদককে হুমকি ধমকি দেন।\nসিলেট জেলা আইনজীবী সহকারী সমিতির সাধারণ সম্পাদক ইকবাল আহমদ আফাজ বলেন, আব্দুল কাদির আমাদের একজন সদস্য রয়েছেন উনি এই ঘটনার বা এই সিন্ডিকেটের সাথে জড়িত নন। অন্যকেউ আইনজীবী সহকারী সমিতির পরিচয় দিলে সে প্রতারক।\nসিলেট সদর এর সহকারী কমিশনার (ভূমি) শবনম শারমিন বলেন, কাল বিষয়টি ধরা পড়ার পর আমি স্ট্যাম্প ভান্ডার মালিককে আনার জন্য আমার অফিসের এক কর্মকর্তাকে পাঠিয়েছিলাম। কিন্তু স্ট্যাম্প ভান্ডার মালিক আসেন নি। পরে আমরা অন্য জায়গা থেকে স্ট্যাম্প এনে আমাদের কাজ চালিয়েছি এবং এই ২০টি স্ট্যাম্প যাচাই বাচাই করার জন্য ট্রেজারীতে পাঠিয়েছি।\nসিলেটের অতিরিক্ত জেলা প্রশাসক (সার্বিক) মীর মাহবুবুল আলম বলেন, বিষয়টি আমার জানা নেই। স্ট্যাম্প বিক্রি করতে হলে অবশ্যই সিরিয়াল নাম্বার দিয়ে রেজিষ্ট্রারে নিবন্ধন করতে হবে এবং এতে বিক্রিতার সীল ও দস্তখত থাকতে হবে। এর ব্যতিক্রম হলে স্ট্যাম্পের বৈধতা নিয়ে সন্ধেহ থাতকেই পারে।\nবিষয়টি নিয়ে কথা বলতে সিলেটের জেলা প্রশাসক কাজী এম. এমদাদুল ইসলামের সাথে যোগাযোগ করা হলেও তিনি ফোন রিসিভ করেননি।


নীলফামারীতে বিদ্যুতের স্মার্ট প্রি- প্রেমেণ্ট মিটার স্থাপনের কাজ শুরু | উত্তর বাংলা\nআজ- সোমবার, ২৭ সেপ্টেম্বর, ২০২১ ::১২ আশ্বিন ১৪২৮ :: সময়- ৭ : ১০ পুর্বাহ্ন\nHome / নীলফামারী / নীলফামারীতে বিদ্যুতের স্মার্ট প্রি- প্রেমেণ্ট মিটার স্থাপনের কাজ শুরু\nনীলফামারীতে বিদ্যুতের স্মার্ট প্রি- প্রেমেণ্ট মিটার স্থাপনের কাজ শুরু\nস্টাফ রিপোর্টার,নীলফামারী॥ “প্রধানমন্ত্রী শেখ হাসিনা দেশকে নানাভাবে এগিয়ে নিয়ে যাচ্ছেন। তারই অংশ হিসাবে রংপুর বিভাগের সর্বপ্রথম নীলফামারীতে বিদ্যুতের স্মার্ট প্রি- প্রেমেণ্ট মিটার স্থাপনের কাজ শুরু হয়েছে।\nআজ বুধবার(৩০ জুন/২০২১) বিকাল সাড়ে ৩টায় শহরের উপজেলা সড়কে অবস্থিত স্থানীয় সাংসদ আসাদুজ্জামান নূরের বাসভবনে ওই মিটার স্থাপন করে এ কার্যক্রমের উদ্বোধন করা হয়। এ সময় ভার্চ্যুয়ালী অংশ নিয়ে ওই কার্যক্রমের অংশ নেন সাংসদ আসাদুজ্জামান নূর।এসময় সাংসদ নূর বলেন, “রংপুর বিভাগের মধ্যে নীলফামারী প্রথম বিদ্যুতে ডিজিটাল পদ্ধতির মধ্যে প্রবেশ করলো। এটা আমাদের জন্য একটি আনন্দের বিষয়। এতে করে শহরের মানুষকে একদিকে বিদ্যুতের বিল নিয়ে ভোগান্তির শিকার হতে হবে না। অন্যদিকে বিদ্যুৎ বিভাগের আয় বাড়বে, সরকার লাভবান হবেন।”\nসাংসদের বাসভবন চত্বরে অনুষ্ঠিত উদ্বোধনী সভায় নেসকো নীলফামারী কার্যালয়ের নির্বাহী প্রকৌশলী মো. নওশাদ আলম সভাপতিত্ব করেন। অন্যান্যের মধ্যে উপস্থিত ছিলেন, নীলফামারী পৌর মেয়র দেওয়ান কামাল আহমেদ, সদর উপজেলা আওয়ামী লীগের সাধারণ সম্পাদক ওয়াদুদ রহমান, স্মার্ট প্রি- প্রেমেণ্ট মিটার স্থাপনের কাজে নিয়োজিত ঠিকাদারী প্রতিষ্ঠান সেন জেন স্টারের জ্যেষ্ঠ প্রকল্প ব্যবস্থাপক তানভির আহমেদ, প্রকল্প ব্যবস্থাপক মো. আশেকুল হক, স্মার্ট প্রি প্রেমেণ্ট মিটারিং প্রকল্পের নির্বাহী প্রকৌশলী মো. আব্দুল মান্নান দেওয়ান প্রমুখ।\nনেসকো নীলফামারী কার্যালয়ের সহকারী প্রকৌশলী মো. আশিকুর রহমান খান জানান, নীলফামারী জেলা সদরে মোট গ্রাহক সংখ্যা ৩০ হাজার। এর মধ্যে আবাসিক গ্রাহক ২৪ হাজার, বানিজ্যিক পাঁচ হাজার ৫০০ এবং অন্যান্য গ্রাহক ৫০০। সকল গ্রাহককে এই স্মার্ট প্রি- প্রেমেণ্ট মিটারের আওতায় আনা হবে।\nস্মার্ট প্রি প্রেমেণ্ট মিটারিং প্রকল্পের নির্বাহী প্রকৌশলী মো. আব্দুল মান্নান দেওয়ান বলেন, “রংপুর বিভাগের মধ্যে নীলফামারীতে প্রথম এই কার্যক্রমের সুচনা হলো। প্রাথমিক ভাবে নীলফামারী জেলা সদর ও সৈয়দপুর উপজেলাকে এই প্রকল্পের আওতায় নেয়া হয়েছে। এই উদ্বোধনের মাধ্যমে নীলফামারী জেলা সদরের ৩০ হাজার এবং সৈয়দপুর উপজেলার ৪৩ হাজার গ্রাহকের স্মার্ট প্রি প্রেমেণ্ট মিটার স্থাপনের কাজ শুরু করা হলো।”নেসকো নীলফামারী কার্যালয়ের নির্বাহী প্রকৌশলী মো. নওশাদ আলম বলেন,“আমাদের যারা গ্রাহক আছেন স্মার্ট প্রি প্রেমেণ্ট মিটার স্থাপনে তাদের নতুন করে কোনো অর্থ দিতে হবে না। এই গ্রাহকরা ঘরে বসে বিকাশ, রকেট, নগদসহ যে কোনো মাধ্যমে তাদের বিদ্যুতের বিল পরিশোধ করতে পারবেন।”\nPrevious: করোনা মহামারীঃ নীলফামারীতে কারিগরি শিক্ষায় সংকট॥দক্ষ জনশক্তি তৈরিতে বিরূপ প্রভাব\nNext: ডোমারে বিদ্যুতের তারে জড়িয়ে স্বামী স্ত্রী মৃত্যু


শুক্র গ্রহের সেই হট স্পটের রহস্য উন্মোচন - MysmsBD.Com Login Sign Up HomeSms ZoneTube Home › বিজ্ঞান ও প্রযুক্তি › বিজ্ঞান জগৎ › শুক্র গ্রহের সেই হট স্পটের রহস্য উন্মোচন শুক্র গ্রহের সেই হট স্পটের রহস্য উন্মোচনIn বিজ্ঞান জগৎ - Oct 21 at 10:08am শুক্র গ্রহকে সকালের আকাশে শুকতারা এবং সন্ধ্যার আকাশে সন্ধ্যাতারা বলে ডাকা হয়ে থাকে। সূর্য থেকে দূরত্বের দিক দিয়ে সৌরজগতের দ্বিতীয় এ গ্রহের কোনো উপগ্রহ নেই।\nএখন গবেষকরা একটি মডেলিং তৈরি করছেন। এতে গ্রহটির ভূ-প্রাকৃতিক পরিস্থিতি জানা মানুষের পক্ষে সহজ হবে। Facebook Twitter Googleplus Pint Anik Sutradhar Posts 6981 Post Views 371 Related আরও দেখুন অন্যান্য ক্যাটাগরি ধূমকেতুর আবর্তন ও সৃষ্টিকাহিনি 42 minutes ago 16 ধেয়ে আসছে দ্বাদশ গ্রহ, ২০১৭-তেই কি ধ্বংস হচ্ছে পৃথিবী? Wed at 12:55pm 723 কৃত্রিম নাক হবে গন্ধ সেনসেটিভ! Tue at 9:46am 64 এলিয়ানরাই এসব সংকেত পাঠাচ্ছে? Sun at 8:24pm 348 সৌরজগতের সৃষ্টি যেভাবে Sun at 1:44pm 200 তিনজন মিলে ১ সন্তানের জন্ম দিতে পারবেন, জানালেন বিজ্ঞানীরা! Dec 01 at 4:03pm 882 শিশুদের মস্তিষ্কের ফাইবার কানেকশন যেভাবে বাড়ে! Nov 29 at 3:08pm 214 ছোট হয়ে যাচ্ছে বুধ, গিলে খেয়ে ফেলতে পারে সূর্য! Nov 29 at 9:27am 460 পাঠকের মন্তব্য (0)Please login To write comment


কমলা রকেট : গরিবের টাইটানিক || সুমন রহমান » Gaanpaar\n‘কমলা রকেট’ দেখা হলো। আশ্চর্য হয়েছি! প্রথমত, ইমরান মিঠুর কাহিনি বাছাই করবার দক্ষতা দেখে। স্বল্প পরিসরে ড্রামা করবার জন্য লঞ্চ একটা দারুণ স্পেইস। ‘টাইটানিক’ দেখেই বোঝা গেছিল। কমলা রকেট আমাদের গরিব টাইটানিক! তবে এই গরিবি নেহাত লঞ্চের গরিবি, কাহিনির বা ছবির গরিবি নয় কিন্তু।\nকমলা রকেট ভালো লাগবার প্রধান কারণ এর গল্প। শাহাদুজ্জামানের গল্পের কারণেই ছবিটি একটি প্রায়-পূর্ণাঙ্গ এবং যৌক্তিক পরম্পরাসমৃদ্ধ গল্প বলতে পেরেছে। বেশিরভাগ ছবিনির্মাতা যেখানে মোটামুটি বিশ্বাসযোগ্যভাবে গল্পটাই বলতে পারেন না। সংলাপ আর ড্রামাটিক মোমেন্ট তৈরিতে মিঠু অচিরেই আরো দক্ষ আর সাটল হয়ে উঠবেন, ছবিতে এমন আভাসও মেলে। দৃশ্য-দৃশ্যান্তরের ক্ষেত্রে যথেষ্টই প্রিসাইজ ছিলেন পরিচালক। গল্পের কারণেই সম্ভবত খুব বেশি মেলোড্রামার খপ্পরে পড়তে হয় নাই তাকে।\nমিঠুর এটি প্রথম ছবি। সে-কারণেই আরো প্রত্যাশা বাড়লো তার ব্যাপারে। তাকে প্রথম দেখি পিঁপড়াবিদ্যায়। অভিনেতারূপে। খুব ভালো পার্ফোর্ম করেছিলেন। তবু ফারুকীর ছায়াতলেই ছিলেন. যেহেতু ফারুকীর ছবিতে ফারুকীই কেন্দ্রীয় চরিত্র, এমনকি ইরফান খানকে ইম্পোর্ট করবার পরেও।\nমিঠুর ছবিটি আমি এর কাহিনিকার শাহাদুজ্জামানকে পৌঁছে দিয়েছিলাম। সে-সুবাদে মিঠুর সাথে অল্পক্ষণ কথাও হয়েছিল। খুব পরিশ্রমী আর লাজুক চরিত্রের মনে হয়েছে তাকে। চেনাপরিচয় নেই, এমন-একজনকে এমন একটা জিনিশ বিশ্বাস করে দেয়া খুব কঠিন। ছবিটি তিনি আমাকে দিয়ে মৃদু গলায় বলেছিলেন, ভাই, উনাকে পৌঁছে দেয়ার পর ফাইলটা ডিলিট করে দিয়েন। তার কথামতো আমি সেটা দিয়েছিলামও।\nসিনেমা করবার মতো যথেষ্ট ভালো গল্প আমাদের গল্পকারদের আছে, সিনেমা বানানেঅলা ভাইবোনেরা বিষয়টা মাথায় রাইখেন। খারাপ গল্প লেখার কারণে সিনেমাপরিচালক হিশেবে আপনার প্রতিভা কিন্তু মাঠে মারা যাবে, সে-ঝুঁকি নিয়েন না। এমনকি আমাদের কম গুরুত্বপূর্ণ গল্পকারদের থেকেও যদি পিক করেন, কম ব্লান্ডার হবে আশা করা যায়।\nম্যুভিরিভিয়্যু 166 ইমরান মিঠু 1 কমলা রকেট2সুমন রহমান 27


নির্যাতনের চিহ্ন বয়ে বেড়াচ্ছেন কারাফেরত নারীরা\nসকাল ০৯:১৭ ; শুক্রবার ; ১০ এপ্রিল, ২০২০\nপ্রকাশিত: রাত ১০:৫০ মে ২৭, ২০১৫\nসম্পাদিত: রাত ১২:১৪ মে ২৮, ২০১৫\nপুরুষের অত্যাচারের শিকার তো আমরা চিরদিনই- শূন্য দৃষ্টিতে, শরীরে ক্ষত আর মনে ক্ষোভ নিয়ে এমন মন্তব্য করেন আসমা (ছদ্মনাম)। তিনি একজন যৌনকর্মী।একদিন রাতে তাকে হঠাৎ রাস্তা থেকে ধরে নিয়ে যাওয়া হয়। সঙ্গে ছিলেন আরও দুই যৌনকর্মী। প্রথমে থানা হাজতে রাখা হয় তাদের। তাদের বিরুদ্ধে কী মামলা চলছে, জানতে চাইলেও কিছু বলে না পুলিশ। উপরন্তু টাকা চায়। কিন্তু আসমারা কোথায় পাবে টাকা?\nএরপর তাদের নারী ও শিশু পুনর্বাসন কেন্দ্রে দিয়ে আসা হয়। সেখানেও ‘নরকবাস’। আসমা জানান, আমি যতদিন থেকেছি পুনর্বাসন কেন্দ্রে, ততদিন কেবল আহাজারি শুনেছি। সেখানে নারীদের জন্য কঠিন জীবন।আমি যৌনকর্মী বলে আমাকে নানা জায়গায় পাঠিয়ে দেওয়া হতো। না যেতে চাইলে চলতো মারধর।\nসুরাইয়া গত তিনবছর আগে হটাতই কাজ ছেড়ে রাজশাহী গোদাগাড়ি ফিরে যায় মায়ের কাছে। মা তাকে বিয়ে দিবে। পরে তার চেয়ে তিনগুন বড় ৩৯বছর বয়সী একজনের সাথে তার বিয়ে দেওয়া হয় ঠিকই কিন্তু মা জানেন না সেই বরের বাড়ি কোথায়। মেয়ে সেই যে গেছে মাঝে ৭দিনের দিন ফোনে কথা হয়েছে। তারপর আর হয়নি। মাকে সেদিন সুরাইয়া বলেছিল, দুবাই যাই। কিন্তু এরপর আর যোগাযোগ হয়নি। নিকাহনামা ছাড়া, সুরাইয়ার কাগজপত্র ছাড়া কিভাবে ৭দিনে দুবাই যাওয়া হলো সে উত্তর মায়ের জানা নাই। দুইবছর পর মেয়ে ফিরে এলে জানতে পারেন, সে এতোদিন সিলেট কারাগার ঘুরে গাজীপুর পুনর্বাসন কেন্দ্রে ছিলো। স্বামীর সাথে কোন যোগাযোগ নেই। এই দুইবছরে তার শরীরে নির্যাতনের দাগ। কিভাবে তাদের নানা যৌন কাজে ব্যবহার করা হতো সে বর্ণনা করতে গিয়ে ১৬ বছরের মেয়েটি মুর্ছা যায় বারবার।\nসম্প্রতি প্রধান বিচারপতি এস কে সিনহাও এক সভায় কারাগারে বিচারহীন অবস্থায় নারীদের ওপর নির্যাতনের বিষয়টি উল্লেখ করেন। এ বিষয়ে তিনি বলেন,গাজীপুরে অনেক তরুণীকে ৫৪ ধারায় আটক রাখা হয়। তাদের আদালতে হাজির করা হয় না। জেলা জজকে বিষয়টি তদন্ত করে তালিকাসহ প্রতিবেদন দিতে বললে জানা গেছে, ‘যৌন কাজে’ ব্যবহারের জন্য সেসব নারীকে আদালতে হাজির করা হয় না। এদের কেউ কেউ একেবারেই নিখোঁজ আবার কেউ কেউ পাচার হয়েছে বলে জানেন তাদের বাবা-মা।\nবাংলাদেশের বিভিন্ন নারী ও শিশু পুনর্বাসন কেন্দ্র নিয়ে অভিযোগ অনেক দিনের।চাইলেই সেখানে প্রবেশ করতে দেওয়া হয় না। অনুমতি নিয়ে ঢুকলে সব সাজিয়ে-গুছিয়ে দেখানোর চেষ্টা চলে। তবে অনেকেরেই অভিযোগ অন্তরালে চলে চরম অনিয়ম এবং নির্যাতন।\nপ্রধান বিচারপতি দাবি করেন, তিনি জাতীয় মানবাধিকার কমিশনের চেয়ারম্যান ড. মিজানুর রহমানকে সুপ্রিম কোর্টে তার কার্যালয়ে ডেকে এনে এসব নারীর তালিকা দিয়েছিলেন। কিন্তু কোনও উদ্যোগ চোখে পড়েনি।\nজানা গেছে, প্রায় সব কারাগারে জমিজমা ও যৌন হয়রানিতে সহায়তার অভিযোগ অনেক নারী অযথা বিনাবিচারে আটকে আছেন। তাদের পরিসংখ্যান কারও কাছে নেই। মানবাধিকার কমিশন চেয়ারম্যান বর্তমানে দেশের বাইরে থাকায় তার উদ্যোগের বিষয়ে জানা না গেলেও কমিশন অফিস সূত্র প্রধান বিচারপতির সঙ্গে সাক্ষাৎ ও কিছু কাগজপত্র সংগ্রহের বিষয়টি নিশ্চিত করে।\nসূত্র জানায়, এ বিষয়ে আদৌ কোনও অগ্রগতি আছে কিনা তা কেবল চেয়ারম্যান বলতে পারবেন। তিনি দেশে ফিরলে জানা যাবে।\nমানবাধিকার নেত্রী অ্যাডভোকেট এলিনা খান বলেন, বিচার ছাড়া আটকে থাকা নারীদের বিষয়ে আমরাও উদ্যোগ নিয়েছি। এমন ঘটনা যে ঘটছে সেটা আমাদের নজরেও এসেছে। দ্রুত এ বিষয়ে কোনও একটি সিদ্ধান্তে আসা উচিত বলে তিনি মনে করেন।\nএলিনা খান বলেন, আমাদের উচিত এসব নারীর পাশে দাঁড়ানো।\n‘যৌনকাজে ব্যবহার’ বিষয়ে জানেন কিনা জানতে চাইলে তিনি বলেন, আমি প্রধান বিচারপতির বক্তব্য থেকে বিষয়টি সম্পর্কে অবহিত হয়েছি ।কারা যৌনকাজে ব্যবহার করে বা কীভাবে করে সে বিষয়ে বিস্তারিত খোঁজ করছি। যেহেতু প্রধান বিচারপতি বিষয়টি অবহিত আছেন, তিনি এখনই এসব নারীকে স্বাভাবিক জীবনে ফিরিয়ে আনার উদ্যোগ নিতে পারেন।


পাঠ-প্রতিক্রিয়া ‘তাজউদ্দীন আহমদ এক তরুণের রাজনীতিবিদ হয়ে ওঠা’ || উপ-সম্পাদকীয় || জনকন্ঠ\nউপ-সম্পাদকীয় ॥ ফেব্রুয়ারী ২৩, ২০১৯ ॥ প্রিন্ট\nবঙ্গবন্ধুর মতো বড় হৃদয় ও সবাইকে নিয়ে কাজ করার মানসিকতা এখন কোন রাজনৈতিক নেতার নেই। আবার তাজউদ্দীন আহমদের মতো সহিষ্ণু ও আবেগ নিয়ন্ত্রণে রাখতে পারেন এমন নেতাও নেই। এই দুইজন একে অন্যের পরিপূরক। ফলে আমাদের স্বাধীনতা এসেছিল বড় অল্প সময়। যদিও বঙ্গবন্ধুকে নিয়ে যত কাজ হয়েছে তার এক দশমাংশও তাজউদ্দীনকে নিয়ে হয়নি। একটা বড় সময় স্বাধীনতাবিরোধী সরকার গবেষণা করতে দেয়নি। এই সময়েও অনেকে কাজ করতে চান না। পাছে যদি সরকারের আনুকূল্য থেকে বঞ্চিত হতে হয়!\nএই বছর তাজউদ্দীন আহমদকে নিয়ে একটি কাজ করেছেন অধ্যাপক মুনতাসীর মামুন। ‘তাজউদ্দীন আহমদ এক তরুণের রাজনীতিবিদ হয়ে ওঠা’ শিরোনামের এই গ্রন্থ নানা দিক থেকে বৈচিত্র্যময়। মাত্র ১১০ পৃষ্ঠার ছোট কাগজে পরিপাটি করে বাঁধাই হয়ে আসা বইটি হাতে নিয়ে ভেবেছিলাম এক বসাতেই শেষ করে ফেলব। সেই এক বসা শেষ হয়েছে পাক্কা ৬ দিনে। বইটি ছোট হলেও নানা তথ্য উপাত্তে ঠাঁসা। অধ্যাপক মুনতাসীর মামুন বইটি উৎসর্গ করেছেন তার প্রাক্তন ছাত্রী, বর্তমান সংসদ সদস্য সিমির হোসেন রিমিকে। লেখক বইয়ের বিভিন্ন জায়গায় স্মরণ করেছেন পিতা তাজউদ্দীনের স্মৃতিরক্ষায় কন্যার অবদানের কথা। এই বইটি মূলত তাজউদ্দীন আহমদ ট্রাস্টের উদ্যোগে অনুষ্ঠিত বাৎসরিক তাজউদ্দীন আহমদ বক্তৃতার লিখিত রূপ। পরিমার্জনের পাশাপাশি যুক্ত হয়েছে বেশ কিছু ছবি এবং তথ্যসূত্র।\nআলোচিত গ্রন্থের মূল উপজীব্য তাজউদ্দীন আহমদের লেখা ডায়েরিগুলো। এই বইতে জীবন অথবা কর্মকে নিয়ে তেমন আলোচনা করা হয়নি। আলোচনা সীমাবদ্ধ রাখা হয়েছে ডায়েরিগুলোর ভেতরেই। মাত্র ২১ বছর বয়স থেকে নিয়মিত ডায়েরি লিখেছেন তাজউদ্দীন আহমদ। প্রতিদিন লিখতেন। বিস্তারিতভাবে লেখেননি, কিন্তু যা লিখেছেন নিখুঁতভাবে লিখেছেন। দিনক্ষণ, ঘণ্টা, মিনিট সবকিছু নির্ভুলভাবে লেখা। সকালে ঘুম থেকে ওঠার পর থেকে রাতে ঘুমোতে যাওয়া পর্যন্ত প্রতিটা কাজের নির্ভুল বিবরণ। এমন হয়েছে তিনি সারারাত ঘুমোতে পারেননি, জেগে থেকেছেন। তবুও পরদিনের কার্যবিবরণী লিখে রেখেছেন নির্ভুলভাবে। এ যেন এক প্রবাহমান স্মারক গ্রন্থ।\nতাজউদ্দীন আহমদ যদি বাংলাদেশের প্রধানমন্ত্রী না হতো তবুও এই নিয়মিত ডায়েরি লেখার কারণে তিনি ইতিহাস গবেষকদের সেই সময় নিয়ে এক বিরাট তথ্যের আঁকর দিয়ে গেছেন। বাংলা ভাষা আন্দোলনের ইতিহাস নিয়ে কাজ করার সময় বদরুদ্দিন উমর এই ডায়েরিগুলো ব্যবহার করেছিলেন। তিনি লিখেছেন তৎকালীন রাজনৈতিক আন্দোলনের ইতিহাস ঠিকমতো নির্মোহভাবে বোঝার ক্ষেত্রে এই ডায়েরি খুবই সাহায্য করে। উমর তাজউদ্দীন আহমদের কাছ থেকে ১৯৪৬ সাল থেকে ১৯৫৬ সালের ডায়েরিগুলো নিয়ে গবেষণা করেন। আশ্চর্যজনক বিষয় এই দশ বছরের প্রতিটাদিন তাজউদ্দীন কিছু না কিছু লিখেছেন। যেই ডায়েরিগুলো উমর পেয়েছিলেন ১৯৭১ সালের মুক্তিযুদ্ধের সময় সেগুলো নষ্ট করে ফেলা হয়।\nড. মামুন লিখেছেন, বাংলাদেশে যারা রাজনীতি করেছেন তাজউদ্দীন আহমদ সম্ভবত ছাত্র হিসেবে সবচেয়ে মেধাবী। এই তথ্য জেনে অনেকে হয়ত আশ্চর্য হয়ে যাবেন যদিও এই দেশ গঠনের পেছনের দুই নম্বর মানুষ ছিলেন তিনি। মেধাবী ছিলেন, সব সময় স্কলারশিপ পেয়েছেন, কোরআনে হাফেজ ছিলেন, বিশ্ববিদ্যালয়ে পড়েছেন তারপর আইন পড়েছেন। আইন পরিষদের সদস্য থাকা অবস্থায় পর্যন্ত নিয়মিত ক্লাস করে গেছেন!\nতাঁর ডায়েরিতে বার বার উঠে এসেছে দ্রব্যমূল্য, আবাহাওয়া, বন্যার দুর্ভোগ ইত্যাদি বিষয়। ১৯৫৪ সালের ডায়েরিতে দুর্যোগপূর্ণ আবহাওয়ার কথা বলেছেন। অভাব আর দুর্ভিক্ষের কথাও বলেছেন। লিখেছেন কিভাবে তাঁর এলাকার মানুষ তিন মাইল দূর থেকে খাবার পানি আনছে। দুই মাস যাবত মানুষ গোছল করতে পারত না। গবাদিপশু ঘাসের অভাবে রুগ্ন। পাটের দাম ২২ টাকা থেকে কমে ১৮ টাকা হয়েছে (প্রতি মণ)।\nপ্রধানমন্ত্রী হওয়ার পরেও ঠিক একইভাবে মানুষকে দেখেছেন। ১৯৭৪ সালে অনাহারে যখন মানুষ মারা যাচ্ছিল সেসব দৃশ্য দেখে আবার পাশেই নাইটক্লাবে আস্তমুরগি আর বিদেশী মদ খাবার দৃশ্য দেখে হয়েছিলেন মর্মাহত আর লাঞ্ছিত। ২১ বছরের যুবক ৪৫ বছর বয়সে এসেও চিন্তার জায়গায় ঠিক একই রকম আছেন। এ রকম আরও অনেক তথ্য-উপাত্ত পাওয়া যায় মুনতাসীর মামুন লিখিত বইটিতে। নিজের ভুলের জন্য নিজেই বিবেকের দংশনে দংশিত হতেন। ১৯৪৭ সালের ডায়েরির এক জায়গায় লিখেছেন-\n‘কোন আগন্তকের প্রশ্নের জবাব দেয়ার ব্যাপারে সামান্য বেখেয়াল হলে ওই ব্যক্তির জন্য তো ভোগান্তি হতে পারে। ভবিষ্যতে কোন প্রশ্নের জবাব দেয়ার ব্যাপারে আমার আরও সতর্ক হওয়া উচিত। আজ সন্ধ্যায় নিমতলি রেল ক্রসিংয়ের কাছে একজন ভদ্রলোক আমার কাছে পলাশী ব্যারাকে যাওয়ার পথ জানতে চান। আমি কোন চিন্তা-ভাবনা না করে তাড়াহুড়োর মধ্যে তাকে নীলক্ষেতের পথ দেখিয়ে দেই। আমার এই বেখেয়ালের জন্য ভদ্রলোককে কি পরিমাণ দুর্ভোগ যে পোহাতে হয়েছে তা জানি না।’\nএই যে মানুষ সেই মানুষটা আবার প্রচ- আশাবাদী একজন মানুষ। তার আশাবাদের ভাবনা নিয়ে মুনতাসীর মামুন বইয়ের একেবারে শেষে লিখেছেন উনিশ বিশ শতকের বাঙালীদের নিয়ে। উনিশ আর বিশ শতকের বাঙালীরা জীবনের এক পর্যায়ে নিজের জাতি নিয়ে হতাশা ব্যক্ত করেছেন। ঈশ্বরচন্দ্র, রবিঠাকুর, বঙ্গবন্ধু। তাজউদ্দীনের মাঝে এই জিনিসটা কম। তাজউদ্দীনের যৌবনে সেই হতাশা নেই। একাত্তরের দুঃসময়ে যখন পাকিস্তান বাহিনী তার পেছনে লেগে আছে আর আছে নিজের দলের বেশিরভাগ নেতাকর্মী, তখনও তিনি হতাশ নন। তবে স্বাধীনতার পর, বঙ্গবন্ধুর হত্যাকা-ের পর তার ভেতর হতাশা দেখা গেল। তিনি লিখেছেন এমন করে-\n‘আওয়ামী লীগের বেশ কিছু নেতা তাজউদ্দীনের বিরুদ্ধাচরণ শুরু করেন। যুদ্ধে জয়লাভ করার চেয়ে তাজউদ্দীনের অপসারণ তাদের কাছে শ্রেয়তর মনে হয়েছিল। এরপরে, বঙ্গবন্ধুকে যারা ঘিরেছিলেন, তিনি শহীদ হওয়ার পর অনেকে দল ত্যাগ করেন, আবার ফিরেও আসেন। তাজউদ্দীন আহমদ একদিন বিষণ্ণভাবে নিজের ব্যক্তিগত সচিব তৌফিক আজিজকে বলেছিলেন, ‘বাংলাদেশ স্বাধীন হবে, তবে বাসযোগ্য হবে না’।\nআজ মুক্তিযুদ্ধের ৪৮ বছর পর বলতে বাধ্য হচ্ছি তাজউদ্দীন আহমদ একেবারে বেঠিক মন্তব্য করেননি। কী প্রফেটিক মন্তব্য! এবং নিজের কথা প্রমাণ করতে জীবনটাই দিয়ে দিলেন!\n১৯৭৫ সালে বঙ্গবন্ধু হত্যার পর তাকে ক্ষমতায় অধিষ্ঠিত করার কথা হলেও তিনি তা অস্বীকার করেছিলেন। বিনিময়ে নিহত হয়েছিলেন। একদম শেষে এসে অধ্যাপক মুনতাসীর মামুন যে লাইনগুলো লিখেছেন তা নাড়া দেয়ার মতোই-\n‘যিনি ইতিহাসের সঙ্গে যান তাঁকে বর্জন করা যায় না। বরং তাঁকে শ্রদ্ধা জানিয়ে নিজেরা সম্মানিত হতে পারি। তাজউদ্দীন আহমদকে আমরা অনেকেই এখন বর্জনের চেষ্টা করতে পাড়ি কিন্তু ইতিহাসের সামান্য ছাত্র হিসেবে বলব, বাংলাদেশের স্বাধীনতার ইতিহাস তাঁকে বাদ দিয়ে লেখা যায় না। বঙ্গবন্ধু জাতির জনক। কিন্তু, তাঁর বাংলাদেশ প্রতিষ্ঠার স্বপ্ন বাস্তবায়িত করেছিলেন তাজউদ্দীন আহমদ। বর্তমান তাঁকে উপেক্ষা করতে পারে কিন্তু ভবিষ্যতের পক্ষে তাঁকে উপেক্ষা করা সম্ভব নয়।’\nলেখক : গবেষণা কর্মকর্তা, গণহত্যা-নির্যাতন ও মুক্তিযুদ্ধবিষয়ক\nগবেষণা কেন্দ্র, খুলনা


স্বাধীনতার পরপরই যে দুর্ভিক্ষ বদলে দিয়েছিল বাংলাদেশকে | পতাকা ২৪\nস্বাধীনতার পরপরই যে দুর্ভিক্ষ বদলে দিয়েছিল বাংলাদেশকে\nDecember 17, 2021\tslider, জাতীয়, শিরোনাম, শীর্ষ সংবাদ Leaveacomment 16 Views\nবাংলাদেশের বিজয়ের কয়েক সপ্তাহ পর ১৯৭২ সালের জানুয়ারিতে ব্রিটিশ ত্রাণকর্মী জুলিয়ান ফ্রান্সিস কিছু জরুরি ওষুধপত্র নিয়ে কলকাতা থেকে একটি ল্যান্ডরোভার গাড়িতে চড়ে রওনা দিয়েছেন ঢাকার পথে। তার সাথে ছিলেন এক বৃটিশ নার্স। গাড়িচালক এক বাংলাদেশি শরণার্থী, বাদল নন্দী।\nছাব্বিশ বছর বয়সী জুলিয়ান ফ্রান্সিস তখন কাজ করেন ব্রিটিশ দাতব্য সংস্থা অক্সফ্র্যামে।\n‘বনগাঁ হয়ে যশোর সীমান্ত দিয়ে আমরা বাংলাদেশে ঢুকি। অনেক দীর্ঘ সময় লেগেছিল, কারণ তখন পুরো পথেই ছিল মানুষের ভিড়, হাজার হাজার মানুষ তখন ভারতের শরণার্থী শিবির হতে পায়ে হেঁটে বাংলাদেশে ফিরে যাচ্ছিল। আরেকটা সমস্যা ছিল, অনেক ব্রিজ এবং কালভার্ট ছিল ভাঙ্গা, যুদ্ধের সময় এগুলো বোমা দিয়ে উড়িয়ে দেয়া হয়েছিল,’ বলছিলেন তিনি।\nদীর্ঘ যাত্রাপথে জুলিয়ান ফ্রান্সিস যেসব ভয়াবহ দৃশ্য দেখেছিলেন, সেগুলো তাকে বহু বছর তাড়া করেছে।\n‘মাইলের পর মাইল দু’পাশে কেবল পুড়ে যাওয়া গ্রাম, জনবসতি। যুদ্ধ শেষ হয়ে গেছে কয়েক সপ্তাহ আগে, কিন্তু তখনো অনেক জায়গায় পড়ে আছে লাশ। শকুন এসে খুবলে খাচ্ছে সেসব দেহ। যে শরণার্থীরা বাড়ি ফিরছে তাদের মনে শংকা, বাড়ি ফিরে তারা কী দেখবে।’\nজুলিয়ান ফ্রান্সিস ছিলেন বাংলাদেশের স্বাধীনতার পর ঢাকায় পৌঁছানো প্রথম পশ্চিমা ত্রাণকর্মীদের একজন। এখন তিনি বাংলাদেশের নাগরিকত্ব গ্রহণ করে ঢাকাতেই বসবাস করেন।\nবাংলাদেশের স্বাধীনতা যুদ্ধ যখন শুরু হয় ১৯৭১ সালের মার্চ মাসে, তখন থেকেই তিনি কলকাতার শরণার্থী শিবিরগুলোতে ত্রাণ কাজে জড়িয়ে পড়েন। যুদ্ধ শেষে তার ওপর দায়িত্ব পড়ে সদ্য স্বাধীন বাংলাদেশে গিয়ে অবস্থা সরেজমিনে দেখা- সেখানে কী ধরনের জরুরি সাহায্য-সহযোগিতা দরকার, সেটা অক্সফ্যাম সদর দফতরে জানানো।\nবাংলাদেশের প্রতিষ্ঠাতা শেখ মুজিবুর রহমান তখন মাত্র পাকিস্তানের বন্দীদশা থেকে মুক্তি পেয়ে ঢাকায় ফিরেছেন। সেই সময়ে একদিন তার সাথে দেখা করতে গেলেন জুলিয়ান ফ্রান্সিস।\n‘আমরা ভেবেছিলাম, তার সাথে হয়তো মাত্র দুই-তিন মিনিটের সময় পাবো। কারণ শত শত মানুষ দেখা করার জন্য লাইনে দাঁড়িয়ে অপেক্ষা করছিল,’ তিনি বলেন।\n‘আমি তার কাছে জানতে চেয়েছিলাম, বাংলাদেশকে সাহায্য করার জন্য অক্সফ্যামের মতো একটি ক্ষুদ্র সংগঠন কী করতে পারে। তিনি তার মুখ থেকে পাইপটা নামিয়ে সেটি আমার দিকে তাক করে বললেন, তুমি কীভাবে এখানে এসেছো, ইয়াং ম্যান।’\n‘আমি বললাম, আমরা কলকাতা থেকে সড়ক পথে এসেছি। তখন তিনি বললেন, তাহলে আমার চেয়ে তুমি ভালো জানো, কারণ তুমি আমার দেশের অবস্থা আমার চেয়ে বেশি দেখেছ। কারণ আমি তো গত ৯ মাস পাকিস্তানে বন্দী ছিলাম।’\nএটি ছিল শেখ মুজিবুর রহমান দেশে ফিরে আসার প্রায় ১০ দিন পরের ঘটনা। বাংলাদেশের নতুন প্রশাসন তখন যুদ্ধবিধ্বস্ত দেশের অবস্থা সামলাতে হিমসিম খাচ্ছে। জাতিসঙ্ঘ থেকে শুরু করে আন্তর্জাতিক ত্রাণ সংস্থাগুলো রীতিমত আতংকিত, বাংলাদেশে তারা একটি আসন্ন দুর্ভিক্ষের পদধ্বনি শুনতে পাচ্ছে।\nএর আগে ১৯৭১-এর ডিসেম্বরেই জাতিসঙ্ঘ বাংলাদেশে তাদের ত্রাণ কার্যক্রম শুরু করলেও (ইউনাইটেড নেশন্স রিলিফ অপারেশন ইন ঢাকা) খাদ্য সরবরাহ নিয়ে জাহাজ পাঠানো যাচ্ছিল না। যুদ্ধের সময় পেতে রাখা মাইনের কারণে চট্টগ্রাম এবং চালনা বন্দর, দুটিই তখন বন্ধ। বন্দরের চ্যানেলে অনেক ডুবে যাওয়া জাহাজ। জরুরি খাদ্য সাহায্য পরিবহনের জন্য পাওয়া যাচ্ছে না কোনো জাহাজ, রাজি হচ্ছে না কোনো শিপিং লাইন্স।\nতবে শেষ পর্যন্ত সাহায্য এসেছিল সারা পৃথিবী থেকে- আর্জেন্টিনা থেকে শুরু করে যুগোশ্লাভিয়া, নেপাল থেকে নরওয়ে, ব্রিটেন থেকে বুলগেরিয়া। খাদ্য সাহায্যের দিক থেকে অবশ্য সবাইকে ছাড়িয়ে গিয়েছিল ভারত। স্বাধীনতার পর হতে ১ জানুয়ারি, ১৯৭৩ সাল পর্যন্ত কেবল ভারতই দিয়েছিল প্রায় ১২ কোটি ডলারের সমপরিমাণ খাদ্য সাহায্য।\n‘স্বাধীনতার পর প্রথম এক বছর, দেড় বছর, আমাদের তীব্র খাদ্য ঘাটতি ছিল। তখন কারা আমাদের খাইয়েছে? ভারত। অনেক মানুষ এটা জানে না, আবার অনেকে স্বীকারও করতে চায় না রাজনৈতিক স্পর্শকাতরতার কারণে,’ বলছিলেন বাংলাদেশের প্রথম পরিকল্পনা কমিশনের ভাইস চেয়ারম্যান অধ্যাপক নুরুল ইসলাম, যিনি এখন ওয়াশিংটন ডিসিতে অবসর জীবনযাপন করছেন।\nব্যাপক আন্তর্জাতিক সাহায্যের কারণে শেষ পর্যন্ত এই দুর্ভিক্ষ বাংলাদেশ এড়াতে পেরেছিল। কিন্তু ঠেকানো যায়নি এর পরেরটি।\nময়মনসিংহ শহর থেকে পুরাতন ব্রহ্মপুত্র নদ পেরিয়ে চর ঈশ্বরদিয়া গ্রাম। ১৯৭৪ সালের শরৎকালে দুর্ভিক্ষের সময় যেসব জেলায় সবচেয়ে বেশি লঙ্গরখানা খোলা হয়েছিল, বৃহত্তর ময়মনসিংহ ছিল তার একটি।\nচর ঈশ্বরদিয়ার জমিলা খাতুনকে এখনো তাড়া করে ফিরছে সেই দুর্ভিক্ষের স্মৃতি।\n‘এমনও গেছে বাজান, ৮/১০ দিন ভাত না খাইয়া ছিলাম। লঙ্গরখানায় গিয়া লাইনে দাঁড়াইতাম, কোনো দিন রুটি পাইলে খাইতাম। কোনোদিন কচুপাতা সিদ্ধ কইরা খাইছি,’ বলছিলেন তিনি।\nবেঁচে থাকার তাগিদে ক্ষেতে ধান কাটা থেকে শুরু করে পাটের জাগ দেয়া- এমন কোনো কাজ নেই তিনি করেননি। কিন্তু একদিন দুই বছর বয়সী অভুক্ত শিশুপুত্রের কান্নায় অতিষ্ঠ হয়ে জমিলা খাতুন এক ভয়ংকর কাজ করলেন। বাড়ির কাছের এক খাদের পানিতে ছুঁড়ে ফেলে দিলেন তাকে।\n‘ভাতের লাইগ্যা গো বাজান, ভাতের লাইগ্যা কাঁদতো। তারপর ঐ পাগাড়ে ফালাইয়া দিছি। পেটের জ্বালায় তারে ফালাইয়ে দিছি ঐখানে, পানির মধ্যে।’ কাঁদতে কাঁদতে জমিলা খাতুন আমাকে হাত তুলে দেখালেন সেই জায়গাটি, যেখানে তিনি ফেলে দিয়েছিলেন তার ছেলেকে।\nজমিলা খাতুনের শিশুপুত্র ভাগ্যক্রমে বেঁচে যান। শিয়ালের মুখ থেকে তাকে তুলে নিয়ে আসে পাড়ার লোকজন। সেই শিশু লুকুমুদ্দিনের বয়স এখন ৪৯, রিকশাচালক। তবে তার গায়ে এখনো রয়ে গেছে শিয়ালের কামড়ের ক্ষতচিহ্ণ।\n১৯৭৪ সালের এই দুর্ভিক্ষে কত মানুষ মারা যায়, কিংবা কেন এই দুর্ভিক্ষ সৃষ্টি হয়েছিল- তা নিয়ে আছে অনেক বিতর্ক। তবে নিঃসন্দেহে এটি ছিল বাংলাদেশের ৫০ বছরের ইতিহাসে সবচেয়ে গুরুতর সংকটগুলোর একটি। এর রাজনৈতিক পরিণাম কী হবে, তার নানা অশনি সংকেত তখন দেখা যাচ্ছিল।\nসশস্ত্র বিপ্লবের স্বপ্ন\nরাজনীতিতে তখন চরম অস্থিরতা, যুদ্ধ ফেরত তরুণদের একটি বড় অংশ সশস্ত্র বিপ্লবের মাধ্যমে দেশে সমাজতন্ত্র কায়েমের স্বপ্ন দেখছে।\nআয়েশা পারুল রাজনীতিতে জড়িয়ে গিয়েছিলেন মাত্র ১৫/১৬ বছর বয়সে। বড় বোন যখন মুক্তিযুদ্ধে অংশ নিতে বাড়ি ছেড়ে গেলেন, তারও ইচ্ছে হয়েছিল যুদ্ধে যাবেন, কিন্তু পরিবারের অনুমতি মেলেনি।\nস্বাধীনতার পর তিনি জড়িয়ে পড়লেন জাসদের সবচেয়ে বিপ্লবী একটি গোষ্ঠীর সাথে।\n‘তখন আমি লালমাটিয়া কলেজের হোস্টেলে থাকি। আমার কাজ গণবাহিনীর সাথে, বেশ গোপনীয়। শুরুর দিকে আমার সাথে আরো কয়েকটা মেয়ে কাজ করতো, লিনু, হাসি- এরা জাসদের শুরুর দিককার কর্মী। বাচ্চু, মাসুদ, হারুণ, বাহার- এরাও ছিল। বাচ্চু আমার সাথে নিয়মিত যোগাযোগ রাখতো। আমার কাছে লিফলেট দিয়ে যেত, আরো বিভিন্ন সরঞ্জামাদি রেখে যেত। আমার কাছে রাখাটা ওরা নিরাপদ মনে করতো।’\nস্বাধীন বাংলাদেশের অন্যতম রাষ্ট্রীয় নীতি তখন সমাজতন্ত্র, কিন্তু আয়েশা পারুলের মতো তরুণ বিপ্লবীদের কোনো আস্থা নেই সরকারের ওপর।\n‘সরকার মুখে সমাজতন্ত্রের কথা বললেও, আসলে তো সেরকম কিছু ঘটছিল না বলেই মনে হয়েছিল আমাদের। আমরা ভেবেছি, সশস্ত্র বিপ্লবের মাধ্যমেই সমাজতন্ত্র আনতে হবে।’\nশেখ মুজিবুর রহমানের শাসনের বিরুদ্ধে তখন জাসদ এক প্রবল রাজনৈতিক প্রতিপক্ষ হিসেবে দাঁড়িয়ে গেছে। তাদের অনেক নেতা-কর্মী কারারুদ্ধ। দেশজুড়ে চলছে সর্বহারা পার্টির মতো আরো কিছু চরম বামপন্থী সশস্ত্র দলের তৎপরতা। বাকশালের নামে একদলীয় ব্যবস্থা কায়েম হওয়ার পর দেশে যখন এক শ্বাসরুদ্ধকর পরিস্থিতি, তখন সরকারের বিরুদ্ধে আঘাত হানার প্রস্তুতি নিতে শুরু করলেন আয়েশা পারুল এবং তার দলের কর্মীরা।\nগণভবনের খোলা দরোজা\nপুরো দেশ যখন একের পর এক সংকটে খাবি খাচ্ছে, তখন কী ঘটছিল সরকারের ভেতরে?\n১৯৭৩ সালের শেষ ভাগে প্রধানমন্ত্রীর দফতরে বদলি হয়ে আসলেন এক তরুণ আমলা এবং পরবর্তীকালে বাংলাদেশ ব্যাংকের গভর্নর ড. মোহাম্মদ ফরাসউদ্দীন। প্রধানমন্ত্রীর দফতর তখনো পুরোনো গণভবনে।\n‘সেখানে নিচে একটা বড় হলঘর ছিল। অভ্যাগতরা এলে সেখানে বসতো। আমরা বসতাম তার আশে-পাশের কামরায়। তখনো পর্যন্ত অবস্থা এমন, যে কেউ প্রধানমন্ত্রীর দফতরে ঢুকে পড়তে পারে, একদম অবারিত দ্বার’, বলছিলেন তিনি।\nপ্রথম দিনেই প্রধানমন্ত্রীর দফতরে ডাক পড়লো ড. ফরাসউদ্দীনের।\n‘তিনি আমাকে বললেন, দ্যাখ, বাংলাদেশ গরীব মানুষের দেশ, কিষাণ-কিষাণীদের দেশ। আমি তাদের প্রধানমন্ত্রী, তারা যখন আমার সাথে দেখা করতে আসবে, তাদের ঠেকাস না,’ প্রধানমন্ত্রীর দফতরে প্রথম কর্মদিবসের স্মৃতিচারণ করছিলেন তিনি।\nকিন্তু ১৯৭৪ সাল নাগাদ পরিস্থিতি ক্রমশ সরকারের আয়ত্তের বাইরে চলে যাচ্ছিল। দেশজুড়ে দুর্ভিক্ষ, অর্থনীতি তখন প্রায় মুখ থুবড়ে পড়ার মতো অবস্থা। দরিদ্র মানুষ যখন চরম খাদ্য সংকটে, তখন এর ব্যাপকতা সম্পর্কে কতটা জানতো তৎকালীন সরকার?\nড. মোহাম্মদ ফরাসউদ্দীন তখন প্রধানমন্ত্রী শেখ মুজিবুর রহমানের একান্ত সচিব হিসেবে সরকারী প্রশাসনের একেবারে প্রাণকেন্দ্রে।\n‘এটা যে বড় সমস্যা, জটিল সমস্যা, সেটা সরকার বুঝেছিল। কিন্তু এটা যে একটা সংকট, সেটা সরকার প্রধানকে বোঝানো হয়নি। নীতিনির্ধারকরা তখন বলেছেন, এটা সমাধানযোগ্য, আমরা সমাধান করতে পারবো। প্রধানমন্ত্রী এটা মোটামুটি বিশ্বাস করেছেন। কিন্তু কথা হচ্ছে যে, এটা করার জন্য যে ধরনের দ্রুত পদক্ষেপ নেয়া দরকার ছিল, আপদকালীন যুদ্ধাবস্থার মতো যেরকম দ্রুত ব্যবস্থা নেয়ার দরকার ছিল, সেরকম কিছু তাকে বোঝানো হয়নি।’\nদুর্ভিক্ষ নিয়ে বিতর্ক\nসংকট আরো ঘনীভূত হলো কিউবার কাছে বাংলাদেশের পাট বিক্রির সিদ্ধান্তকে কেন্দ্র করে। যুক্তরাষ্ট্র সাথে সাথে বাংলাদেশে সাহায্য বন্ধ করে দিল। খাদ্য নিয়ে বাংলাদেশের পথে ছিল যে জাহাজ, তা ফিরিয়ে নেয়া হলো।\nমোহাম্মদ ফরাসউদ্দীনের মতে, দুর্ভিক্ষ যে এরকম ব্যাপক রূপ নিল, তার প্রধান কারণ ছিল এটি।\nতবে পরিকল্পনা কমিশনের তৎকালীন ভাইস চেয়ারম্যান অধ্যাপক নুরুল ইসলাম টেলিফোনে বিবিসিকে দেয়া এক সাক্ষাৎকারে ভিন্নমত পোষণ করেন।\n‘এই দুর্ভিক্ষ নিয়ে প্রচুর বিতর্ক আছে, কিন্তু সেই বিতর্ক হচ্ছে রাজনৈতিক বিতর্ক। আসলে তখন কিছু করার ছিল না। কারণ ১৯৭৩ সালে কয়েকবার বন্যা এবং খরা হয়েছে। তখন বিরাট শস্য ঘাটতি দেখা দেয়। এরপর যখন ১৯৭৪ সালের শরৎকাল আসলো, তখন আর দেশে কোনো খাদ্যের মওজুদ নেই। সরকারের হাতেও নেই। প্রাইভেট স্টকও নেই।’\nঅধ্যাপক নুরুল ইসলাম বলেন, আন্তর্জাতিক বাজারে তেলের দাম বৃদ্ধি, পরিবহণ খরচ বৃদ্ধি, লাগামহীন মূল্যস্ফীতি- সব মিলিয়ে পরিস্থিতি ছিল সরকারের নিয়ন্ত্রণের বাইরে।\n‘এ দুর্ভিক্ষ এড়ানো যে প্রায় অসম্ভব ছিল, এটা এখন কেউ বুঝবে না।’\nআওয়ামী লীগ সরকারের বিরুদ্ধে যে রাজনৈতিক বিরোধিতা বাড়ছে, সরকারের জনপ্রিয়তা যে কমছে, তখন তার আঁচ কতটা পাচ্ছিলেন শেখ মুজিবুর রহমান?\nমোহাম্মদ ফরাসউদ্দীন দাবি করছেন, সরকারপ্রধানকে এ নিয়ে সঠিক ধারণা দেয়া হয়নি।\n‘উনার কিন্তু সম্যক ধারণা ছিল না। দেশে একটা অসন্তোষ আছে, তার বিরুদ্ধে লোক দাঁড়াচ্ছে, কিন্তু এটা যে এত শক্তিধর, এর পেছনের শক্তি যে এত শক্তি জোগাচ্ছে, এটা উনি বুঝতে পারেননি। কারণ মানুষকে বিশ্বাস করার একটা সাংঘাতিক প্রবণতা ছিল উনার।’\nএই বিশ্বাসের মূল্য তাকে কীভাবে দিতে হয়েছিল, তার একটি ঘটনার কথা উল্লেখ করলেন ড. ফরাসউদ্দীন।\nপ্রধানমন্ত্রীর দফতর তখন স্থানান্তরিত হয়েছে নতুন গণভবনে, সেখানে আগের মতো আর সবার প্রবেশাধিকার নেই।\n‘মেজর শরিফুল হক ডালিম তখন সেনাবাহিনী থেকে বরখাস্ত হয়েছেন, তার ব্যাজ কেড়ে নেয়া হয়েছে। কিন্তু তখনো তিনি ৩২ নম্বরে আসা-যাওয়া করেন। বঙ্গবন্ধুর পরিবারের সাথে বেশ ঘনিষ্ঠ।’\n‘একদিন তাকে গেটে আটকানো হয়েছে। আমি গণভবনের গেট থেকে ফোন পেলাম। আমি জিজ্ঞেস করলাম, আপনি কি শরিফুল হক ডালিম? তিনি বললেন, জ্বী। আমি জানতে চাইলাম, আপনার সাথে কি বঙ্গবন্ধু দেখা করবেন? তিনি কিন্তু বেশ রূঢ়ভাবে বললেন, বলেই দেখুন না। আমি বঙ্গবন্ধুকে বললাম। তখন তিনি বললেন, নিয়ে আয়। ও তো আমার ছেলে। আমি ডালিমকে নিয়ে আসলাম। তিনি অনেকক্ষণ কথা বললেন তার সাথে।’\n১৯৭৫ সালের ১৫ আগস্ট মেজর শরিফুল হক ডালিম এবং তার সহযোগীদের যে অভ্যুত্থানে শেখ মুজিবুর রহমান নিহত হয়েছিলেন, এটি ছিল তার মাত্র মাসখানেকের কিছু আগের ঘটনা, মনে করতে পারেন ড. মোহাম্মদ ফরাসউদ্দীন।\n১৫ আগস্টের ভোরবেলা মোহাম্মদ ফরাসউদ্দীনের কাছে ভয়ংকর দুঃসংবাদটি আসলো একটি ফোন কলে।\n‘আমাদের কনফিডেনশিয়াল সেকশন অফিসার মালেক ভূঁইয়া আমাকে ফোন দিলেন। বললেন, স্যার, ভয়ংকর ঘটনা ঘটে গেছে। তার কথা আমার বিশ্বাস হচ্ছিল না। আমাকে উনি বললেন, স্যার রেডিও ধরেন। রেডিও অন করলাম। সেখানে ডালিমের কণ্ঠ শুনলাম।’\nভারতীয় হাইকমিশনে ব্যর্থ অভিযান\nসাইক্লোন, যুদ্ধ, বন্যা, দুর্ভিক্ষ, রাজনৈতিক অস্থিরতার পর এবার বাংলাদেশে শুরু হলো একের পর এক সামরিক অভ্যুত্থান। জাসদের বেশিরভাগ শীর্ষ নেতা তখন কারাবন্দী। তাদের মুক্ত করতে এক দুঃসাহসিক পরিকল্পনা করে বসলো জাসদের গণবাহিনীর একটি গ্রুপ। ১৯৭৫ সালের ২৬ নভেম্বরের সেই অভিযানের প্রস্তুতির কিছু দায়িত্ব পড়েছিল আয়েশা পারুলের ওপর।\n‘আমাকে ভারতীয় হাইকমিশন রেকি করার দায়িত্ব দেয়া হয়েছিল, যাতে এই অভিযান সফল করা যায়। তখন ভারতীয় হাইকমিশন ধানমন্ডিতে। তবে শেষ পর্যন্ত আমাকে আর যেতে হয়নি। সেই কাজ আরেকজনকে করতে হয়েছিল।’\nগণবাহিনীর এই অভিযান ব্যর্থ হয়েছিল, ভারতীয় হাইকমিশনার সমর সেনকে অপহরণ করতে গিয়ে গুলিতে নিহত হয় তাদের চারজন সদস্য। এদের একজন ছিলেন বাচ্চু, যিনি নিয়মিত লালমাটিয়া কলেজ হোস্টেলে আসতেন আয়েশা পারুলের কাছে। ঘটনার খবর পাওয়ার সাথে সাথে আত্মগোপনে যেতে হয় আয়েশা পারুলকে। বহু বছর পালিয়ে বেড়াতে হয় তাকে।\nআয়েশা পারুল এখন ঢাকায় অবসর জীবনযাপন করছেন, কিন্তু যে ধরনের রাজনীতির সাথে জড়িয়ে পড়েছিলেন তিনি, সেজন্য মোটেই অনুতপ্ত নন তিনি।\n‘আমি তো অন্যায় করিনি কিছু। আমি যা করেছি ন্যায়ের জন্য করেছি। আমরা ভুল করেছি না সঠিক করেছি, সেটা তো সেই সময়ের কথা মাথায় রেখে বিবেচনা করতে হবে। কেউ যখন কোনো কাজ করে, ভুল ভেবে করে না, সঠিক ভেবেই করে। আমরাও তখন সঠিক ভেবেই করেছিলাম।’\nবাংলাদেশের ভবিষ্যৎ নিয়ে সংশয়\nএভাবেই প্রাকৃতিক দুর্যোগ, দুর্ভিক্ষ, রাজনৈতিক অস্থিরতা আর সামরিক অভ্যুত্থানে শুরুর কয়েক বছর বারে বারে মুখ থুবড়ে পড়ছিল বাংলাদেশ। ১৯৭০-এর সাইক্লোন থেকে শুরু করে স্বাধীনতা যুদ্ধ পরবর্তী এসব ঘটনাপ্রবাহে তখন বাংলাদেশের ভবিষ্যৎ নিয়ে তীব্র সংশয় তৈরি হলো।\nবাংলাদেশের শুরুর বছরগুলোর এই সংকট নিয়ে গবেষণা এবং লেখালেখি করেছেন যুক্তরাষ্ট্রের ওয়াশিংটন ডিসির আমেরিকান ইউনিভার্সিটির অধ্যাপক নাওমি হোসেন।\n‘১৯৭০-এর সাইক্লোনের সময় বাকি বিশ্বের মানুষ প্রথম দেখেছিল কী ভয়ংকর অবস্থায় বাস করছে এই ভূখণ্ডের মানুষ। সেটি ছিলে টেলিভিশন সাংবাদিকতার প্রথম যুগের ঘটনা,’ তিনি বলেন।\n‘তারপর তো যুদ্ধ শুরু হয়ে গেল। টেলিভিশনে বিশ্বের যেসব যুদ্ধের দৃশ্য প্রথম প্রচারিত হয়েছিল, বাংলাদেশের স্বাধীনতা যুদ্ধ ছিল সেই যুদ্ধগুলোর একটি। তারপর ঘটলো দুর্ভিক্ষ, ১৯৭৫ সালে বঙ্গবন্ধু শেখ মুজিবকে হত্যা করা হলো।\n‘কাজেই ১৯৭৫ সাল নাগাদ বিশ্ব সম্প্রদায় বাংলাদেশের ব্যাপারে যা কিছু দেখেছে, তা ছিল কেবলই প্রাকৃতিক দুর্যোগ, মানবিক বিপর্যয় এবং রাজনৈতিক বিপর্যয়ের ছবি,’ বলেন অধ্যাপক নাওমি হোসেন।\nস্বাধীনতার পর বাংলাদেশ সম্পর্কে সিআইএ যে প্রতিবেদনটি তৈরি করেছিল, সেটির কথা বিশেষভাবে উল্লেখ করলেন নাওমি হোসেন। এটি লেখা হয়েছিল যুক্তরাষ্ট্রের রাজনৈতিক নেতাদেরকে বাংলাদেশের পরিস্থিতি সম্পর্কে ব্রিফ করার জন্য।\n‘ওই রিপোর্টের মূল সুরটা ছিল এরকম- এই দেশটা বাঁচবে কেমন করে? এদের কোনো প্রাকৃতিক সম্পদ নেই, তাদের দেশটার আয়তন এত ছোট, আর এই ছোট জায়গায় ঠাসাঠাসি করে এত মানুষ থাকে! এর ওপর নানা প্রাকৃতিক দুর্যোগ আর রাজনৈতিক অস্থিরতা তো আছেই। কেমন করে এই দেশ টিকবে?’\nনাওমি হোসেনের মতে, গত ৫০ বছরে বাংলাদেশ যে পথ পাড়ি দিয়েছে, সেটির গুরুত্ব বুঝতে হলে দেশটির শুরুর সেই কয়েকটি বছরের সংকটকালের দিকে ফিরে তাকানো খুবই জরুরি। কারণ ওই সংকটের মধ্যেই রচিত হচ্ছিল ভবিষ্যৎ বাংলাদেশের পথরেখা।\nতার মতে, ১৯৭৪ সালের দুর্ভিক্ষ নিয়ে বাংলাদেশে এক ধরনের নীরবতা আছে, এটি নিয়ে কথা বলতে অনেকেই বেশ অস্বস্তি বোধ করেন। অথচ বাংলাদেশের শাসকগোষ্ঠীর ওপর, নীতিনির্ধারকদের ওপর এই দুর্ভিক্ষের মনস্তাত্ত্বিক অভিঘাত ছিল ব্যাপক।\n২০০৮ ও ২০০৯ সালে বিশ্বে যে খাদ্য সংকট দেখা দিয়েছিল, সেটা নিয়ে এক ব্যাপক গবেষণায় আরো অনেকের সাথে যুক্ত ছিলেন নাওমি হোসেন। বিভিন্ন দেশ কীভাবে এই সংকটের মোকাবেলা করেছে, তারা সেটা জানার চেষ্টা করছিলেন। তারা দেখতে পেলেন, বাংলাদেশ এই সংকট বেশ ভালোভাবে মোকাবেলা করেছে।\n‘আমরা তখন বাংলাদেশের নীতিনির্ধারকদের কাছে জানতে চাই- কেন বাংলাদেশ এতটা সফলভাবে এর মোকাবেলা করতে পারলো? এরা সবাই এমনভাবে আমাদের মুখের দিকে তাকাচ্ছিল, যেন আমরা গর্দভ। এরপর ওরা বলেছিল, এর কারণ সেই দুর্ভিক্ষ।’\nনাওমি হোসেন বলেন, আজকের বাংলাদেশে দরিদ্র মানুষদের সুরক্ষা এবং উন্নয়নের জন্য যেসব নীতি প্রণীত হয়েছে, তার মূলে আছে এই দুর্ভিক্ষের অভিজ্ঞতা।\n‘বাংলাদেশের নীতিনির্ধারকরা জানেন, মানুষ যখন ক্ষুধার্ত, তখন যদি ব্যবস্থা নেয়া না যায়, যদি খাদ্যের সংস্থান করা না যায়, সেটা হচ্ছে সবচেয়ে বড় ব্যর্থতা।’\nPrevious ৬ বছরে ৪ লাখ কোটি টাকা পাচার: জিএফআই প্রতিবেদন\nNext মানিকগঞ্জে নবগঠিত মহিলা দলের সাবিহা হাবিব সভাপতি ও কামরুন নাহার মুন্নি সাধারণ সম্পাদক\nTotal Hits : 3608754


সুনামগঞ্জে উপনির্বাচনে নৌকা এগিয়ে\nপ্রকাশিত: ৩০ মার্চ ২০১৭ - ১৮:০২\nঅনলাইন ডেস্ক : সুনামগঞ্জ-২ (দিরাই-শাল্লা) আসনের উপনির্বাচনে ভোটগ্রহণ শেষে গণনা চলছে। বেসরকারিভাবে প্রাপ্ত ফলাফলে শাল্লা উপজেলায় আওয়ামী লীগ প্রার্থী ৩৯ হাজার ৮৪৩ ভোট বেশি পেয়েছেন। প্রাপ্ত ফলাফলে দেখা যায়, নৌকাপ্রার্থী সুরঞ্জিত সেনগুপ্তের সহধর্মিণী ড. জয়া সেনগুপ্ত পেয়েছেন ৩৮ হাজার ৯০০ ভোট, তার প্রতিদ্বন্দ্বী স্বতন্ত্র প্রার্থী ছায়েদ আলী মাহবুব হোসেন রেজু সিংহ পেয়েছেন ৯০৫৭ ভোট।\nএদিকে দিরাইয়ের লৌলারচরসহ ৮টি কেন্দ্রের ফল পাওয়া গেছে। এসব কেন্দ্রে বিপুল ভোটে জয় পেয়েছেন আওয়ামী লীগের প্রার্থী সুরঞ্জিত সেনগুপ্তের সহধর্মিণী ড. জয়া সেনগুপ্ত। লৌলারচর কেন্দ্রে নৌকা প্রতীকে জয়া পেয়েছেন ১৭৪৩ ভোট। স্বতন্ত্র প্রার্থী ছায়েদ আলী মাহবুব হোসেন রেজু সিংহ প্রতীকে পেয়েছেন ৩২৩। এই কেন্দ্রের মোট ভোটার ছিল ৩১২২ জন।\nবৃহস্পতিবার সকাল ৮টা থেকে শুরু হয়ে বিকাল ৪টা পর্যন্ত ভোটগ্রহণ অনুষ্ঠিত হয়। এরপর কেন্দ্রগুলোতে ভোট গণনা চলছে।\nভোটারদের সঙ্গে কথা বলে জানা যায়, ভোটের আগের রাত থেকে নির্বাচনি এলাকায় প্রচুর বৃষ্টি হয়েছে। এ জন্য বেশিরভাগ রাস্তাঘাট চলাচলের অনুপযোগী হয়ে পড়েছে। তাই ভোটারদের ভোটকেন্দ্রে যেতে খুব অসুবিধা হচ্ছে। বৃষ্টি থামলে এ বেলা বাড়লে ভোটারদের উপস্থিতি কিছুটা বাড়তে পারে।\nএদিকে, সুষ্ঠুভাবে ভোটগ্রহণ সম্পন্ন করতে আইনশৃংখলা বাহিনীর ২ হাজার সদস্য মোতায়েন করা হয়েছে।\nউপনির্বাচনে নৌকা প্রতীক নিয়ে আওয়ামী লীগের প্রার্থী হিসেবে প্রতিদ্বন্দ্বিতা করছেন প্রয়াত সুরঞ্জিত সেনগুপ্তের সহধর্মিণী ড. জয়া সেনগুপ্ত। আর সিংহ প্রতীক নিয়ে স্বতন্ত্র প্রার্থী হয়েছেন ছাহেদ আলী মাহবুব হোসেন রেজু। দিরাই-শাল্লা আসনের মোট ভোটার সংখ্যা রয়েছে ২ লাখ ৪৬ হাজার ১১৩ জন। আওয়ামী লীগের উপদেষ্টা পরিষদের সদস্য ও সাবেক মন্ত্রী সুরঞ্জিত সেনগুপ্তের মৃত্যুতে আসনটি শূন্য হয়।


বঙ্গবন্ধুর জন্মশতবার্ষিকী উদযাপন হবে বিশ্বব্যাপী – সময় জার্নাল\nঢাকা | শনিবার, ২৪ অক্টোবর ২০২০, ০৩:০৫ পূর্বাহ্ন\nপ্রকাশিতঃ ১০:৩২ পূর্বাহ্ণ, বৃহঃ, ২৮ নভেম্বর ১৯\nনিউজ ডেস্ক: শুধু বাংলাদেশ নয়, বিশ্ব জুড়ে নানা আয়োজনের মধ্য দিয়ে উদযাপিত হবে জাতির জনক বঙ্গবন্ধু শেখ মুজিবুর রহমানের জন্মশতবার্ষিকী। গত সোমবার ইউনেস্কোর সদর দপ্তর প্যারিসে অনুষ্ঠিত ইউনেস্কোর ৪০তম সাধারণ অধিবেশনে সর্বসম্মতিক্রমে এ সিদ্ধান্ত পাশ হয়। বঙ্গবন্ধুর জন্মশতবার্ষিকী উদ্যাপনের সঙ্গে ইউনেস্কো যুক্ত হওয়ায় মুজিববর্ষ উদ্যাপনকালে দেশ জুড়ে নানা কর্মসূচি পালনের সঙ্গে আন্তর্জাতিক পরিমণ্ডলে বঙ্গবন্ধুর বর্ণাঢ্য কর্মময় জীবন আরো ব্যাপক পরিসরে অবহিত করার সুযোগ সৃষ্টি হলো।\nগতকাল বুধবার সন্ধ্যায় গণভবনে বঙ্গবন্ধু শেখ মুজিবুর রহমানের জন্মশতবার্ষিকী উদ্যাপন উপলক্ষ্যে এক প্রস্তুতিমূলক সভায় প্রধানমন্ত্রী শেখ হাসিনা বলেছেন, জাতিসংঘের শিক্ষা, বিজ্ঞান এবং সাংস্কৃতিক সংস্থা (ইউনেস্কো) আগামী বছর বাংলাদেশের সঙ্গে যৌথভাবে জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী উপলক্ষ্যে ‘মুজিববর্ষ’ উদযাপন করবে। গণভবনে প্রস্তুতি কমিটির সভায় সভাপতিত্ব করেন জাতির পিতার জন্মশতবার্ষিকী উদ্যাপনে গঠিত জাতীয় কমিটির সভাপতি প্রধানমন্ত্রী শেখ হাসিনা।\nসভায় শিক্ষামন্ত্রী ডা. দীপু মনি জানান, গত সোমবার প্যারিসে ইউনেস্কো সদর দপ্তরে সংস্থাটির ৪০তম সাধারণ অধিবেশনে সর্বসম্মতভাবে মুজিববর্ষ উদ্যাপনের সিদ্ধান্ত গৃহীত হয়। এর ফলে বঙ্গবন্ধু শেখ মুজিবুর রহমানের জন্মশতবার্ষিকী বিশ্বের ১৯৫টি দেশে উদ্যাপন হবে।\nইউনেস্কোর সাধারণ পরিষদের সভাপতি আলতে সেনজাইজারের সভাপতিত্বে এবং ইউনেস্কো মহাপরিচালক মিজ অদ্রে আজুলে, বাংলাদেশের শিক্ষামন্ত্রী ডা. দীপু মনি এবং বিভিন্ন কমিটি ও কমিশনের চেয়ারপারসনদের উপস্থিতিতে এ সিদ্ধান্ত পাশ হয়।\nজানা যায়, ইউনেস্কো শিক্ষা, সংস্কৃতি, বিজ্ঞান, সামাজিক বিজ্ঞান এবং তথ্য ও যোগাযোগ প্রযুক্তি নিয়ে কাজ করে। ৫০ বছর বা এর গুণিতক যে কোনো বার্ষিকী যদি ইউনেস্কোর কার্যক্রমের সঙ্গে সংশ্লিষ্ট হয়, তাহলে ঐ দিবস যৌথভাবে পালনের সিদ্ধান্ত গ্রহণ করে। সেই হিসেবে ২০২০ সালের ১৭ মার্চ থেকে ২০২১ সালের ১৭ মার্চ পর্যন্ত মুজিববর্ষের বিশ্বস্বীকৃতি দেয় ইউনেস্কো। এর ফলে ইউনেস্কো বা এর ১৯৫ সদস্য রাষ্ট্রের সঙ্গে যৌথ বা দ্বিপাক্ষিকভাবে এই দিবসটি পালন করতে পারবে বাংলাদেশ।\nগতকালের সভায় আরো জানানো হয়, বছরব্যাপী অনুষ্ঠেয় ‘মুজিব বর্ষ’র জাতীয় অনুষ্ঠানমালার উদ্বোধন হবে আগামী ১৭ মার্চ রাজধানীর জাতীয় প্যারেড স্কোয়ারে।\nসভায় তথ্যমন্ত্রী ড. হাছান মাহমুদ বলেন, ‘অনুষ্ঠান আমাদের সংস্কৃতি এবং ঐতিহ্যের সঙ্গে সম্পর্ক যুক্ত হতে হবে। বঙ্গবন্ধু এই মাটির সন্তান, কাজেই এ অনুষ্ঠান কোনো রংচটা অনুষ্ঠানে রূপ নিতে পারবে না।’\nসভার শুরুতে জন্মশতবার্ষিকী উদ্যাপন জাতীয় বাস্তবায়ন কমিটির প্রধান সমন্বয়ক ড. কামাল আব্দুল নাসের চৌধুরী একটি পাওয়ার পয়েন্ট উপস্থাপনার সাহায্যে অনুষ্ঠানের বিভিন্ন দিক তুলে ধরেন। তিনি বলেন, আগামী ১৭ মার্চ বিকাল ৪টায় উদ্বোধনী অনুষ্ঠান শুরু হবে। অনুষ্ঠানমালার মধ্যে রয়েছে সশস্ত্র বাহিনী বিভাগের ফ্লাইপাস্ট, ১০০ শিল্পীর অংশগ্রহণে যন্ত্রসংগীত, বাংলা এবং ইংরেজিতে থিম সং পরিবেশন, ৫৫ মিনিটের সাংস্কৃতিক অনুষ্ঠান এবং লেজার শো।\nতিনি আরো বলেন, অনুষ্ঠানে প্রধানমন্ত্রী শেখ হাসিনা এবং বঙ্গবন্ধুর ছোটো কন্যা শেখ রেহানার হাতে ‘শ্রদ্ধা স্মারক’ তুলে দেওয়া হবে। রাষ্ট্রপতি মো. আবদুল হামিদ এবং প্রধানমন্ত্রী শেখ হাসিনা উদ্বোধনী অনুষ্ঠানে ভাষণ দেবেন। পরে প্রধানমন্ত্রী মুজিব বর্ষের অনুষ্ঠানমালার উদ্বোধন করবেন। কামাল আব্দুল নাসের বলেন, পাশাপাশি কয়েকটি দেশের রাষ্ট্র ও সরকারপ্রধান অনুষ্ঠানে বক্তৃতা করবেন।\nজাতীয় অধ্যাপক ড. রফিকুল ইসলাম ও অধ্যাপক আনিসুজ্জামান, সাবেক অর্থমন্ত্রী আবুল মাল আবদুল মুহিত, পররাষ্ট্রমন্ত্রী ড. এ কে আব্দুল মোমেন, গৃহায়ন ও গণপূর্তমন্ত্রী শ ম রেজাউল করিম, প্রধানমন্ত্রীর উপদেষ্টা এইচ টি ইমাম, ড. গওহর রিজভী, ড. তৌফিক-ই-এলাহী চৌধুরী এবং সালমান এফ রহমান, আসাদুজ্জামান নূর এমপি, সশস্ত্র বাহিনী বিভাগের প্রিন্সিপাল স্টাফ অফিসার লেফটেন্যান্ট জেনারেল মো. মাহফুজুর রহমান প্রমুখ সভায় উপস্থিত ছিলেন।\nআগামী ৮ ডিসেম্বর থেকে বঙ্গবন্ধুর জন্মশতবার্ষিকী উদ্যাপন অনুষ্ঠানের ১০০ দিনের কাউন্ট ডাউন শুরু হবে বলেও সভায় জানানো হয়। প্রধানমন্ত্রী শেখ হাসিনা এ কাউন্ট ডাউনের উদ্বোধন করবেন।\nচিকিৎসকদের সুরক্ষার জন্য আইন প্রণয়ন করা হবে : স্বাস্থ্যমন্ত্রী


মীর মাসরুর জামান6posts0comments\nমীর মাসরুর জামান December 4, 2017\nমীর মাসরুর জামান October 11, 2017\nমীর মাসরুর জামান May 4, 2017\nমীর মাসরুর জামান December 5, 2016\n‘পৃথিবী আমাদের সম্পত্তি নয়, আমরা পৃথিবীর। ... একে আমরা পূর্ব পুরুষের কাছ থেকে পাইনি, পরবর্তী প্রজন্মের কাছ থেকে ধার করেছি।’ মার্কিন যুক্তরাষ্ট্রের এক রেড ইন্ডিয়ান নেতা ১৮৫৪ সালে এমন কথা লিখেছিলেন। মার্কিন সরকার রিজার্ভ ফরেস্ট তৈরির জন্য…\nঅসংখ্য পুরনো সংবাদের একটি হয়ে যাচ্ছে দীপন\nমীর মাসরুর জামান November 21, 2015\nমানুষের ভাগ হয়ে যাওয়া কতটা প্রকট হতে পারে আর ভয়ে মানুষ কতটা বদলে যেতে পারে? নানা ইস্যুতেই মানুষ ভাগ হয়ে যায়। মানুষ আদর্শে ভাগ হয়। পছন্দ-অপছন্দে ভাগ হয়। স্বার্থে ভাগ হয়। ভাগ হয়ে থাকে। মানুষ ভয়ও পায়। এসবই স্বাভাবিক। তবে কাছের কারো দুঃসময়ে…\nগণমাধ্যমের আচরণ নিয়ে লেখাটি কেউ ছাপবেন?\nমীর মাসরুর জামান November 19, 2015\nবেশ ক’দিন আগেই লেখার কথা থাকলেও ব্যক্তিগত আবেগের তীব্রতা যথেষ্ট কমানোর পর লেখাটি শুরু করছি। তবুও যেমন উচিত ততটা নৈর্ব্যক্তিক ভাবে লিখতে পারবো কি? বিশেষ বিশেষ ঘটনা-দুর্ঘ্টনার পর আমরা গণমাধ্যমকর্মীরা সংবাদ ও ছবি সংগ্রহ করতে গিয়ে যা যা করি,…


বন্যায় তাড়াশে ২৯ হাজার বিঘা জমির ফসল নষ্ট ॥ তীব্র চারা সংকটে দিশেহারা কৃষক\nতাড়াশ সিরাজগঞ্জ থেকে শাহজাহান : মাস জুড়ে বন্যা আর অতিবৃষ্টিতে জলাবদ্ধতায় এবারে জেলার তাড়াশে ফসলের ব্যাপক ক্ষতি হয়েছে। ২৯ হাজার বিঘা জমির রোপা আমন ধান পানিতে তলিয়ে একেবারে পচে গেছে বলে জানিয়েছেন উপজেলা কৃষি বিভাগ। কৃষকরা জানিয়েছেন, চারদিকে চারার জন্য হাহাকার শুরু হয়ে গেছে। তীব্র চারা সংকটে দিশেহারা হয়ে পড়েছেন তারা।\nসরেজমিনে বানে ডোবা খেতগুলোতে দেখা গেছে, চারা পচে কালো হয়ে আছে। অনেক জমিতে মাটির সঙ্গে মিশে গেছে। এসব জমিতে চারার অভাবে কৃষকরা নতুন করে আবাদ করতে হিমশিম খাচ্ছেন। চারার জন্য হন্নে হয়ে জেলা ছাড়িয়ে বিভিন্ন জায়গায় ছুটে বেড়াচ্ছেন তারা। অনেকে দূরদদূরান্ত থেকে চারা সংগ্রহ করে এলাকার গুরুত্বপূর্ণ হাট-বাজার ও রাস্তার মোড়ে ভ্রাম্যমাণ দোকান পেতে বসেছেন। এখানে সকাল থেকে রাত অবদি চারা কেনার জন্য হুমড়ী খেয়ে পড়ছেন কৃষকরা। তবে সবখানেই চরা দামে চারা কিনতে হচ্ছে তাদের। কৃষক মন্টু খন্দকার, আলহাজ্ব দুদু মিঞা, আমজাদ হোসেন, বাবুল আকতার, ছাত্তার প্রামাণিক, এসহাক আলী, আব্দুল লতিব, হান্নান প্রামানিকসহ আরও অনেকে জানান, এবারে বন্যার সময় রোপা আমনের মৌসুম চলছিল। বন্যার অল্প কিছুদিন আগে জমিতে চারা রোপন করা হয়েছিল। যে কারণে পানিতে তলিয়ে পুরো জমির চারাই পচে গেছে। নতুন করে আবাদ করতে চারার দাম তিনগুণেরও বেশি পড়ছে। বন্যার আগে যেখানে খরচ পড়ত ৮শ’ থেকে হাজার টাকা। চারা বিক্রেতা আব্দুর রশিদ, জাহাঙ্গীর হোসেন, সাইদুর রহমান, সেরাজুল ইসলাম, আব্দুল হালিম, মোরশেদ খন্দকার জানান, বন্যার পানি কমে যাওয়ায় পানির নিতে তলিয়ে থাকা জমি জেগে উঠতে শুরু করেছে। এসব বেশিরভাগ জমিতে হালচাষ করাই ছিল। একযোগে রোপন কাজ শুরু হওয়ায় চারার দাম আরও বেড়ে গেছে। প্রতি বিঘা রোপা আমন ধানের চারা ২৮শ’ থেকে ৩ হাজার টাকায় বিক্রি হচ্ছে।\nএদিকে ক্ষতিগ্রস্ত কৃষকরা অভিযোগ করেন, বন্যায় হাজার-হাজার বিষা জমির ফসল নষ্ট হলেও সরকারিভাবে তাদের সঙ্গে কেউ যোগাযোগ করেনি। এখন পর্যন্ত তারা সরকারি-বেসরকারি কোনো তরফ থেকেই কৃষি সহায়তা পাননি।\nউপজেলা কৃষি অফিসার কৃষিবিদ মো. সাইফুল ইসলাম জানান, চারা সংকট রয়েছে ঠিকই। তবে চারার অভাবে কোন জমি ফসলহীন পড়ে থাকবে না। অনেকে বাড়ির আঙিনা এবং উঠোনে বীজতলা করে রেখেছিল। এ ছাড়াও তারা নিজেদের মতো করে চারা সংগ্রহ করে বন্যায় ক্ষতিগ্রস্ত জমি নতুন করে আবাদ করছেন। আশা করা যাচ্ছে, আগামী ১২-১৫ দিনের মধ্যে সব জমিতে রোপণ কাজ শেষ হয়ে যাবে।\nকৃষকদের অভিযোগের প্রসঙ্গে তিনি জানান, শিগগিরই মাঠ পর্যায়ে ক্ষতিগ্রস্ত কৃষকদের তালিকা তৈরি করে তাদের মধ্যে ভুট্টা, গম ও সরিষার বীজ কৃষি প্রণোদনা হিসেবে বিতরণ করা হবে। জেলা কৃষি সম্প্রসারণ অধিদপ্তরের উপ-পরিচালক মো. আরশেদ আলী জানান, পুরো জেলায় মাত্র ৪শ’জন ক্ষতিগ্রস্ত কৃষকের জন্য রোপা আমনের চারা সহায়তা পাওয়া গেছে। এ থেকে তাড়াশ উপজেলায় ৫০জন কৃষককে চারা দেয়া হয়েছে। যা প্রয়োজনের তুলনায় খুবই অপ্রতুল। ইতোমধ্যে জেলায় ৩ কোটি ৩৪ লাখ ৯২ হাজার ৩শ’ ৮০ টাকার কৃষি প্রণোদনা পাওয়া গেছে। এ থেকে তাড়াশে ৩ হাজার ৭শ’ ৬৫ জন কৃষককে বিভিন্ন ধরনের বীজ দেওয়া হবে। বিএনপির কেন্দ্রীয় নেতা সাইফুল ইসলাম শিশির বলেন, ভয়াবহ বন্যার মানুষ সব কিছু হারিয়ে এখন দিশেহারা হয়ে পড়েছে। ধান চালসহ নিত্যপণ্যের আকাশ চুম্বি মূল্য বৃদ্ধিতে কৃষকদের নাভিশ্বাস। তাড়াশ, রায়গঞ্জ, সলঙ্গা এলাকার বানভাসি মানুষের যে ক্ষতি হয়েছে তা অপূরণীয়। ক্ষতিগ্রস্ত মানুষের বাসস্থানসহ সকল অভাব পূরণের জন্য সরকারের পাশাপাশি বৃত্তবানদের এগিয়ে আসার আহ্বান জানিয়েছেন।\nমাছের পোনা অবমুক্তকরণ : ‘জল আছে যেখানে-মাছচাষ সেখানে’ এই প্রতিশ্রুতি বাস্তবায়নের লক্ষ্যে সিরাজগঞ্জের তাড়াশে উপজেলা মৎস্য অফিসের উদ্যোগে ২০১৬-২০১৭ আর্থিক সালে রাজস্ব বাজেটের আওতায় ১০-১৫ সেন্টিমিটার সাইজের রুই, কাতলা ও মৃগেল মাছের পোনা অবমুক্ত করা হয়েছে। মঙ্গলবার সকালে চলনবিলের মাগুড়া বিনোদ প্লাবন ভূমি এলাকায় ১ লাখ ৫০ হাজার টাকা মূল্যের ৫৩০ কেজি পোনা অবমুক্ত করেন সিরাজগঞ্জ-৩ আসনের সংসদ সদস্য গাজী ম.ম. আমজাদ হোসেন মিলন। এ সময় উপস্থিত ছিলেন, উপজেলা নির্বাহী অফিসার এসএম ফেরদৌস ইসলাম, মৎস্য অফিসার মো. হাফিজুর রহমান, রায়গঞ্জ উপজেলা সিনিয়র মৎস্য অফিসার মো. মোজাম্মেল হক, উপজেলা আওয়ামী লীগের সাংগঠনিক সম্পাদক শাহিনুর রহমান লাবু, যুবলীগ সভাপতি মো. আনোয়ার হোসন খান, তাড়াশ প্রেস ক্লাবের যুগ্ম সাধারণ সম্পাদক সাহেদ খান জয় প্রমুখ।


স্বামী নিক ও বলিউড নিয়ে যে গোপন তথ্য ফাঁস করলেন প্রিয়াংকা! | নব যুগান্তর\nহোম/বিনোদন/স্বামী নিক ও বলিউড নিয়ে যে গোপন তথ্য ফাঁস করলেন প্রিয়াংকা!\nস্বামী নিক ও বলিউড নিয়ে যে গোপন তথ্য ফাঁস করলেন প্রিয়াংকা!\nবিনোদন ডেস্ক সোমবার, মার্চ ২২, ২০২১\nমেগান মর্কেলের পর উইনফ্রের শো’তে এবার নানা গোপন কথা ফাঁস করলেন প্রিয়াংকা চোপড়া। প্রথম দিকে কেন স্বামী নিক জোনাসকে তিনি পাত্তা দেননি এবং বলিউড তথা বিনোদন দুনিয়ার কুখ্যাত ‘কাস্টিং কাউচ’-এর শিকারও যে তাকে হতে হয়েছিল তাও জানালেন প্রিয়াংকা। অবশ্য এই প্রসঙ্গ তার আত্মজীবনী ‘আনফিনিশড’-এও তিনি উল্লেখ করেছিলেন।\nবলিউড পেরিয়ে প্রিাংকা আজ হলিউডেরও জনপ্রিয় অভিনেত্রী। সম্প্রতি অস্কারের একটি বিভাগে মনোনয়ন পেয়েছে তার অভিনীত ছবিও। সেই তাকেই ক্যারিয়ারের শুরুতে চরম লাঞ্ছনার সম্মুখীন হতে হয়েছিল। সেকথা বলতে গিয়ে আজ তার অস্বস্তি হয়, কেন সেদিন তিনি ওই প্রযোজকের বিরুদ্ধে প্রতিবাদে মুখর হননি। পরিবর্তে নীরবে সরে এসেছিলেন সেই ছবির কাজ থেকে।\nসেদিন ঠিক কী হয়েছিল? সেটা সম্পর্কে প্রিয়াংকা বলেন, সেই ব্যক্তি ছবির সেটে নবাগতা প্রিয়াংকাকে যৌন আবেদনময় নাচ দেখাতে বলেন। কেবল নাচই নয়, নাচের সঙ্গে সঙ্গে ‘স্ট্রিপ’ অর্থাৎ পোশাক খুলে ফেলার কথাও বলেন। তার অশ্লীল নির্দেশ ছিল, শেষ পর্যন্ত অন্তর্বাসও খুলে ফেলতে হবে তাকে। এরপরই প্রিয়াংকা ছেড়ে দেন সেই ছবির কাজ।\nকিন্তু কেন সেই প্রযোজকের বিরুদ্ধে রুখে দাঁড়াননি, তা ভেবে তার আফসোস হয় বলে জানান অভিনেত্রী। তবে এবারের সাক্ষাৎকারেও তিনি প্রকাশ করেননি সেই ফিল্মমেকারের নাম।\nক্যারিয়ারের শুরুতে এমন বিপদের মধ্যে পড়েও কী করে লড়াই করার সাহস পেয়েছিলেন প্রিয়াংকা? এমন প্রশ্নের উত্তরে তিনি বলেন, যেভাবে বড় হয়ে উঠেছিলাম, সেটাই আমাকে এতটা সাহসী করে তুলেছিল। আমার বাবা-মা আমাকে এটা শিখিয়েছিলেন।\nএই অভিনেত্রী বলেন, আমি এতই ভয় পেয়েছিলাম, যে এমন প্রস্তাব পেয়েও সেই ব্যক্তির বিরুদ্ধে গর্জে উঠতে পারিনি। সেই সঙ্গে কেন তিনি প্রথম প্রথম নিককে সিরিয়াসলি নেননি, সেই প্রসঙ্গও উঠে আসে প্রিয়াংকার মুখে।\nপ্রিয়াংকার বলেন, তখন আমার বয়স ৩৫। আমি বিয়ে করতে চাইছিলাম, মা হতে চাইছিলাম। আর নিক তখন কুড়ির কোঠায়। আমি বুঝতে পারিনি ওরও এরকম ইচ্ছা রয়েছে কি না। নিকের সঙ্গে ডেটে যাওয়ার পরে অবশ্য তার মনোভাব পালটে যায়। নিক আমাকে অবাক করে দিয়েছিল।\nএই বলিউড তারকা বলেন, ও (নিক) অনেক আত্মবিশ্বাসী, অনেক বিচক্ষণ, আমার স্বপ্ন আর কৃতিত্ব নিয়ে এতো গর্বিত। নিক আর আমার জুটি সব অর্থেই দুই সমকক্ষের সফল পার্টনারশিপ, বলেছেন প্রিয়াংকা।\nনিক প্রিয়াংকা বলিউড\nনীরবতাই প্রধান হাতিয়ার নুসরাতের\nএবার নুসরাতকে একহাত নিলেন শ্রীলেখা\nআমিও তো ভার্জিন নই!\nবাবার অনুপস্থিতিতে চা বিক্রি করেন ফারিন!\nযেকোন প্রাণী বা গাছের সাথেও করতে আমার আপত্তি নেই!\nআরো একবার আমাকে সহ্য করতে হবে : পরীমনি


এসি দূর্ঘটনা - কারণ ও প্রতিরোধ\nএসি ব্লাস্ট বর্তমান সময়ে আলোচিত ঘটনা। প্রায় শোনা যায় এসি ব্লাস্ট হচ্ছে, এসি রুমে অগ্নিকাণ্ডে মানুষ মারা যাচ্ছে। গরম অনেক বাড়ছে, এবং অনেকেই এসি কিনছেন খুব একটা চিন্তা না করেই। ইনভারটার শব্দটি দেখলেই লাফিয়ে পড়ছেন। তবে কষ্ট করে হলেও একটু দেখবেন যে কুল্যান্ট যেইটা ব্যাবহার হচ্ছে, সেইটার নাম R22 নাকি R410a নাকি R32\nএকটু উদ্ভট শুনালেও, এইটা বেশ ইম্পরট্যান্ট। ২০২০ সালের পর (মানে কয়েক মাস পরেই) মূলত R22 গ্যাসটি অবাঞ্ছিত ঘোষণা করা হচ্ছে। কারণ এইটা পরিবেশের জন্য মারাত্মক ক্ষতিকারক এবং ওজন লেয়ারের অনেক ক্ষতি করে।\nকারণ বাজার সয়লাব আরও খারাপ কুল্যান্ট দিয়ে বানানো এসিতে, যেগুলো ফ্লেমেবল (আগুন ধরে)। উত্তরায় আস্ত এক ফ্যামিলি এসি ব্লাস্ট হয়ে আগুনে পুড়ে গেল না? সেইটা হয়েছিল কারণ এসির মধ্যে আগুন ধরে এমন কুল্যান্ট ছিল। কমদামী কুল্যান্ট এর মধ্যে আগুন ধরে। সহজ হিসাব। আজকে না ধরলে কালকে ধরবে। ধরবেই। মাফ নাই। স্টেডিয়াম মার্কেটে ব্রান্ড এর সিল মারা এসি গুলোতে মূলত এই ধরনের গ্যাস ব্যাবহার করা হয়।\nR22 তে আগুন কম ধরে। কিন্তু তবুও আপনি কেন R22 থেকে দূরে থাকবেন? কারণ তিন চার বছর পর এই গ্যাসটির প্রডাকশন অনেক আংশেই কমে যাবে (অলরেডি যাচ্ছে, এবং উন্নত বিশ্বের অনেক দেশেই পাওয়া যায়না)। তো যেইটা হবে, তা হচ্ছে যে আপনি কয়েক বছর পর এসি নষ্ট হলে ঠিক করতে যেয়ে অসুবিধায় পড়ে যাবেন।\nবাংলাদেশে পাওয়া যায় এমন অনেকগুলো এসিতেই কুল্যান্ট হিসেবে R22 ব্যাবহার হয়। থাইল্যান্ড এর জেনারেল, গ্রি, মিনিস্টার, ওয়াল্টন, চিগো, মিডিয়া, ইত্যাদি ব্র্যান্ডের অনেকগুলোর মধ্যেই R22 ব্যাবহার হয়।\nএটাতে আগুন ধরেনা। ওজন ডিপ্লিট করেনা। যদিও গ্লোবাল ওয়ার্মিং এইটা ব্যাবহারেও হয়, তবুও এইটা খারাপের ভাল।কিন্তু R32, R410A এর থেকেও ভালো। এটাতে গ্লোবাল ওয়ার্মিং ও কম আবার কম ফ্লেমেবল। এখন বেশিরভাগ এসি নির্মাতা প্রতিষ্ঠানই R32 এর দিকে ঝুঁকছে।\nসচেতনতাই পারে আমাদের এই দূঘটনা থেকে রক্ষা করতে।\nনিজস্ব প্রতিবেদক/ শেখ আসাদুজ্জামান অয়ন


ম্যাকার্থিজম: মার্কিন যুক্তরাষ্ট্রের এক উগ্র কম্যুনিজম বিরোধী পন্থা\n১৯১৭ সালে বলশেভিক বিপ্লবের মাধ্যমে পৃথিবীর প্রথম সমাজতান্ত্রিক রাষ্ট্র সোভিয়েত ইউনিয়ন প্রতিষ্ঠিত হয়। দেশে দেশে শ্রমিক আন্দোলন ও কম্যুনিস্ট পার্টিগুলোর রাজনৈতিক কার্যকলাপ বৃদ্ধি পেতে থাকে। ফলে তৎকালীন পৃথিবীর রাজনৈতিক পরিস্থিতিতে কম্যুনিজম অনিবার্য বিষয় হিসেবে আবির্ভূত হয়। পশ্চিমা গণতান্ত্রিক বিশ্বে পরিবর্তিত পরিবেশে কম্যুনিজম নতুন ভীতি হিসেবে আত্মপ্রকাশ করে। দ্বিতীয় বিশ্বযুদ্ধ চলাকালীন ইউরোপে নাৎসিবিরোধী প্রতিরোধ যুদ্ধে অন্যদের মতো কম্যুনিস্টরাও অংশগ্রহণ করে। ফলে যুদ্ধপরবর্তী বিধ্বস্ত ইউরোপে কম্যুনিস্ট আন্দোলন আরো তীব্রতর হয়। এতে পশ্চিমা বিশ্ব, বিশেষ করে মার্কিন প্রশাসন শঙ্কিত হয়। দেশের অভ্যন্তরীণ প্রশাসনে কম্যুনিস্ট খোঁজার হিড়িক পড়ে যায়। মার্কিন সিনেটর জোসেফ ম্যাকার্থি এই কম্যুনিস্টবিরোধিতাকে রীতিমতো ক্রুসেডে পরিণত করেন। এজন্য একে ‘ম্যাকার্থিজম’ও বলা হয়।\nজোসেফ রেমন্ড ম্যাকার্থি ১৯০৮ সালে যুক্তরাষ্ট্রের উইসকন্সিনে এক আইরিশ ক্যাথলিক পরিবারে জন্মগ্রহণ করেন। মার্কুয়েট ইউনিভার্সিটি থেকে অধ্যয়ন শেষ করে ১৯৩৫ সালে অ্যাটর্নি হন। ১৯৩৯ সালে উইসকন্সিনের ইতিহাসে কনিষ্ঠতম সার্কিট কোর্ট জজ হবার বিরল সম্মান অর্জন করেন। দ্বিতীয় বিশ্বযুদ্ধ শুরু হলে নৌ বাহিনীতে যোগ দেন এবং ক্যাপ্টেন পদে উন্নীত হন। ১৯৪৪ সালে যুদ্ধকালীন দেশপ্রেমকে পুঁজি করে রাজনীতিতে আসেন এবং ১৯৪৬ সালে উইসকন্সিন থেকে জুনিয়র সিনেটর নির্বাচিত হন। ১৯৫০ সালে সাবেক প্রেসিডেন্ট আব্রাহাম লিংকনের জন্মদিন উপলক্ষ্যে দেওয়া এক ভাষণে পররাষ্ট্র দপ্তরে কর্মরত ২০৫ জন সম্ভাব্য কম্যুনিস্টের নাম প্রকাশ করে ব্যাপক আলোচনা-সমালোচনার জন্ম দেন। এই ঘটনাকে ‘ম্যাকার্থিজম’ এর আনুষ্ঠানিক জন্মের মুহূর্ত বলে ধরে নেওয়া যায়।\nজোসেফ ম্যাকার্থি; Image Source: findingdulcinea.com\nমার্কিন রাজনীতিতে কম্যুনিজমের এই মাত্রাহীন জুজুর ভয় একদিনে শুরু হয়নি। ১৯৪৯ সালে সোভিয়েত ইউনিয়ন প্রথমবারের মতো নিজস্ব পারমাণবিক অস্ত্রের পরীক্ষা চালায়। একই সালে চীনে পশ্চিমা মদদপুষ্ট চিয়াং কাইশেকের জাতীয়তাবাদী সরকারকে জনযুদ্ধে পরাস্ত করে মাও সে তুং এর নেতৃত্বে কম্যুনিস্টরা ক্ষমতায় আসে। ফলে পশ্চিমা বিশ্বের রাজনীতিতে কম্যুনিস্ট পার্টি ও অন্যান্য বামপন্থী শ্রমিক সংগঠনগুলো উৎসাহিত হয়ে তাদের কাজের পরিধি আরো বাড়িয়ে তুলতে থাকে।\nদেশব্যাপী অসন্তোষ তৈরির মাধ্যমে সরকার উৎখাতের ষড়যন্ত্রের কথাও অনেক রাজনীতিবিদকে আতঙ্কিত করে তুলেছিলো। বলা বাহুল্য, এহেন পরিস্থিতিই জোসেফ ম্যাকার্থির মতো উগ্র ডানপন্থী রাজনীতিবিদের কাজ আরো অনুকূল ও সহজ করে তুলেছিলো। তিনি বিভিন্ন চ্যানেলের মাধ্যমে কম্যুনিস্ট ও কম্যুনিস্ট-দরদী নাগরিকদের খুঁজে বের করতেন।\nসিনেটে বক্তব্যরত জোসেফ ম্যাকার্থি; Image Source: sputniknews.com\nএমন রাজনৈতিক পরিবেশে জোসেফ ম্যাকার্থির দাবি সরকারের মনোযোগ আকর্ষণ করলে তাকে শাসনযন্ত্রের সিনেট কমিটির চেয়ারম্যান নিযুক্ত করা হয়। এই অভূতপূর্ব শক্তিবৃদ্ধি হওয়ায় তিনি সেই ক্ষমতার যথাযথ সদ্ব্যবহার করা শুরু করেন। তার নেতৃত্বে সিনেট কমিটি সম্ভাব্য কম্যুনিস্ট ও কম্যুনিস্ট-দরদী নাগরিকদের বিশেষ ক্ষমতাবলে বিচারের আওতায় নিয়ে আসেন।\n২০০৩ সালে উন্মুক্ত হওয়া তৎকালীন সিনেট শুনানির নথিপত্র থেকে ম্যাকার্থির অভিনব তদন্ত পদ্ধতি সম্পর্কে জানা যায়। কোনো রকম বাস্তবিক প্রমাণ ছাড়াই অভিযুক্তদের জিজ্ঞাসাবাদ করা হতো, জিজ্ঞাসার প্রশ্নাবলী বেশিরভাগ ক্ষেত্রেই অপ্রাসঙ্গিক ও অবান্তর হতো। স্বীকারোক্তি আদায়ের জন্য জেলহাজতের ভয় দেখানো ও হুমকি দেওয়া নিয়মিত পদ্ধতির অংশ ছিলো। এ ধরনের পদ্ধতির ফলে নির্দোষ অভিযুক্তদের অনেকেই স্ব স্ব কর্মক্ষেত্রে একেবারে অপাংক্তেয় হয়ে পড়েন।\nম্যাকার্থিজমের ব্যঙ্গচিত্র; Image Source: thejc.com\nশুরু থেকেই রাজনীতিবিদ ও প্রশাসকরা জোসেফ ম্যাকার্থির এহেন কাজকর্মের প্রতিবাদ করেছিলেন। কিন্তু ম্যাকার্থিজম শুরু হবার সময়কালের রাজনৈতিক আবহাওয়া এসব প্রতিবাদের জন্য অত্যন্ত প্রতিকূল ছিলো। তাই প্রতিবাদের নৈতিক জোরও প্রথমদিকে বেশ দুর্বল ছিলো। তাই তা তেমন কার্যকর হয়নি। প্রেসিডেন্ট থাকাকালীন স্বয়ং হ্যারি এস ট্রুম্যানও এর প্রতিবাদ করতে চেষ্টা করেছিলেন, কিন্তু তা যথারীতি নিষ্ফল হয়েছিলো।\nজোসেফ ম্যাকার্থির সাঁড়াশি অভিযান থেকে হলিউডের শিল্পী ও কলাকুশলীরাও মুক্ত ছিলেন না। কোনো রকম অকাট্য প্রমাণ ছাড়াই নিছক সন্দেহের বশে হলিউডের এসব শিল্পীদের বিরুদ্ধে কম্যুনিস্ট অথবা কম্যুনস্টদরদী হবার ভ্রান্ত অভিযোগে ক্রিমিনাল কেস করা হয়। প্রথম আনুষ্ঠানিকভাবে এসব শিল্পীর মধ্য থেকে ১৯৪৭ সালের ২৫ নভেম্বর ব্ল্যাকলিস্ট প্রণীত হয়।\nহলিউডের চিত্রপরিচালক, স্ক্রিপ্টরাইটার ও অন্যান্য পেশার কুশলী মিলিয়ে ১০ জনের বিরুদ্ধে কম্যুনিস্টদরদী হবার অভিযোগ আনীত হয়। এদের মধ্যে ছিলেন অ্যালভা ব্যাসাই, হার্বার্ট বিবারম্যান, লেস্টার কোল ও এডওয়ার্ড ডিমিট্রিকের মতো চিত্রপরিচালক ও স্ক্রিপ্টরাইটাররা।\nহলিউডে অভিযুক্ত হার্বার্ট বিবারম্যান, স্যামুয়েল অর্নিটজ, এড্রিয়ান স্কট, এডওয়ার্ড ডিমিট্রিক, জন হাওয়ার্ড লয়সন; Image Source: theatlantic.com\nএই ১০ জন অভিযুক্ত সিনেটর কমিটির সামনে কোনো প্রকার সাক্ষ্য ও অন্যান্য বিবৃতি প্রদান করতে অস্বীকার করেন। ফলে তাদের বিরুদ্ধে ক্রিমিনাল কেস করা হয় এবং কংগ্রেসনাল কোর্টে উপস্থিত হতে বাধ্য করা হয়। অভিযুক্তরা একরকম একতরফাভাবে দোষী সাব্যস্ত হন এবং তাদের ৮ জনকে এক বছরের ও ২ জনকে ৬ মাসের হাজতবাসের শাস্তি প্রদান করা হয়।\nএকটি সংবাদ সম্মেলনে এই দশজনের নাম জনসমক্ষে প্রকাশ করা হয়, যা ‘ওয়াল্ডর্ফ স্টেটমেন্ট’ নামে পরিচিত হয়েছিলো। যুক্তরাষ্ট্রের কম্যুনিস্ট পার্টির সাথে অতীতে বা বর্তমানে কোনো রকম সম্পর্ক থাকা বিষয়ক জেরা ‘দ্য সিক্সটি ফোর ডলার কোয়েশ্চেন’ নামে কুখ্যাত। ক্রমান্বয়ে জোসেফ ম্যাকার্থির এই কম্যুনিস্টবিরোধী সাঁড়াশি অভিযান লাগামহীন হতে থাকে। যতই দিন যাচ্ছিলো, ম্যাকার্থিজম ততই মধ্যযুগীয় ক্রুসেডের আকার নিয়েছিলো। আর এর বেশিরভাগ ভুক্তভোগী ছিলো বিভিন্ন শ্রেণী ও পেশার নিতান্তই নিরীহ মানুষ।\nঅভিনেতা গ্যারি কুপারকে জিজ্ঞাসাবাদ; Image Source: realclearlife.com\nঅন্যান্য শ্রেণী ও পেশার মানুষজনের পর এবার ম্যাকার্থিজমের সাঁড়াশি মার্কিন সেনাবাহিনীর উপরও পড়লো। তখন মার্কিন প্রশাসনের সর্বত্র সোভিয়েত চর বিষয়ক আতঙ্ক চলছিলো। ১৯৫০ সালের ২৫ জুন কোরিয়ার যুদ্ধ আরম্ভ হলে মার্কিন যুক্তরাষ্ট্র সশস্ত্রভাবে এতে জড়িয়ে পড়ে। স্নায়ুযুদ্ধের তীব্রতা এই যুদ্ধে যেন আরো বেশি উজ্জ্বল হয়ে উঠেছিলো। ১৯৫৩ সালের ২৭ জুলাই আনুষ্ঠানিকভাবে কোরিয়ার যুদ্ধ সমাপ্ত হলে অনেক আহত সেনানায়ক দেশে ফিরে আসেন। এদের মধ্যে অনেকেই যুদ্ধকালীন নৃশংসতার তীব্র বিরোধী ছিলেন। ফলে জোসেফ ম্যাকার্থি তাদেরও বাঁকা চোখে দেখা শুরু করলেন।\nঅনেক শুভানুধ্যায়ী তাকে সেনাবাহিনীর মতো সংবেদনশীল প্রতিষ্ঠানে ম্যাকার্থিজমের ছায়া ফেলতে নিষেধ করেছিলেন। কিন্তু কোনো প্রকার সতর্কবাণীর তোয়াক্কা না করেই সন্দেহভাজন সেনাসদস্যদের মধ্য থেকে ‘সোভিয়েত চর’ খুঁজে বের করতে অত্যুৎসাহী হয়ে পড়লেন। বহু সেনাসদস্যকে যুদ্ধকালীন ট্রমার পর এহেন অপমানজনক জেরার মধ্যে দিয়ে যেতে হয়।\n১৯৫৪ সালে জোসেফ ম্যাকার্থি কর্তৃক মার্কিন সেনাসদস্যদের জেরা করার দৃশ্য টেলিভিশনে সম্প্রচারিত হয়। ফলে প্রশাসন, কংগ্রেস ও প্রচারমাধ্যম সর্বত্র ম্যাকার্থিবাদের বিরুদ্ধে জনরোষ উপচে পড়তে থাকে। আলোচ্য শুনানিতে কোনোরকম শক্ত প্রমাণ ছাড়াই সেনাসদস্যের বিরুদ্ধে রাষ্ট্রদ্রোহীতা, কম্যুনিস্ট দরদী ও সোভিয়েত চর হবার অভিযোগ আনীত হয়। অত্যন্ত তীব্র ও আপত্তিকর ভাষায় তাদের পেশাজীবনের আনুগত্য ও দেশপ্রেম নিয়ে প্রশ্ন তুলে একেবারে সরাসরি যোগ্যতার দিকে আঙুল তোলা হয়। ফলে আগে এই জনবিরোধী তৎপরতার যে প্রতিবাদ স্তিমিত আকারে ছিলো, এবার তা তীব্র হয়ে উঠলো।\nতৎকালীন মার্কিন প্রশাসনের ভেতরে জোসেফ ম্যাকার্থির সমমনা মানুষ ধীরে ধীরে কমে আসছিলো। এমনকি সমমনা ব্যক্তিবর্গও ম্যাকার্থিজমের এই বাড়াবাড়ি ও বল্গাহীন উগ্রতায় বীতশ্রদ্ধ হয়ে পড়েছিলেন। খোদ প্রেসিডেন্ট আইজেনহাওয়ারও জোসেফ ম্যাকার্থির কার্যকলাপে বিব্রত ও নাখোশ ছিলেন। ফলে তীব্র বিরোধিতা ও রোষের মুখে তার বিরুদ্ধে সিনেটে তদন্ত কমিটি গঠিত হয়।\n১৯৫৪ সালে ম্যাকার্থির বিরুদ্ধে সিনেট তদন্ত কমিটির শুনানি শুরু হয়। তার বিরুদ্ধে আইনজীবী হিসেবে এসেছিলেন বোস্টনের বহু অভিজ্ঞতাসম্পন্ন অ্যাটর্নি জোসেফ ওয়েলচ। তার যুক্তিসম্পন্ন প্রশ্নমালা, উপযুক্ত অকাট্য সাক্ষ্যপ্রমাণ, সংবিধান ও সাংবিধানিক বিষয়ে অপ্রতিরোধ্য যুক্তি ম্যাকার্থিজমের কবর রচনা শুরু করেছিলো। প্রায় ৬ সপ্তাহ ধরে এই শুনানি চলেছিলো। জোসেফ ম্যাকার্থির পক্ষে রয় কোহনের মতো ঘাঘু উকিলও চোখে সরষে ফুল দেখছিলেন। মজার ঘটনা এই যে, এমন শুনানির সময়ও ম্যাকার্থির দম্ভ কিছুমাত্র কমেনি, উপরন্তু ওয়েলচকেও আচমকা আক্রমণ করে বসেন। এই বর্ষীয়ান আইনজীবী জবাবে বিন্দুমাত্র উগ্রতা না দেখিয়ে ম্যাকার্থিকে আইনের কথা মনে করিয়ে দেন।\nম্যাকার্থিকে অ্যাটর্নি ওয়েলচের জিজ্ঞাসাবাদ; Image Source: covalentiogic.com\nজোসেফ ম্যাকার্থির পায়ের নিচের মাটি আস্তে আস্তে সরে গেলো। সিনেটরদের ভোটে ৬৬-২২ ভোটে তার পরাজয় হলো। সিনেট কমিটি তার কৃতকর্মের ভিত্তিতে আইনগত কৌশলে তাকে কার্যত ক্ষমতাহীন করে দিলেন। তৎকালীন স্নায়ুযুদ্ধের আবহাওয়ার কারণে তার বিরুদ্ধে অতিরিক্ত ব্যবস্থা গ্রহণ থেকে বিরত থাকা হয়েছিলো।\nমার্কিন অভিধান ‘মারিয়াম ওয়েবস্টার’ এ ম্যাকার্থিজমের প্রতিশব্দ হয়ে গেলো প্রমাণহীন অভিযোগের ভিত্তিতে দোষী সাব্যস্ত করার আরেক নাম! ম্যাকার্থিজমের প্রতিবাদে ১৯৫৩ সালে আর্থার মিলার রচনা করেছিলেন ‘দ্য ক্রুসিবল’ নাটক। ২০০৬ সালে একই বিষয় নিয়ে ‘গুড নাইট এন্ড গুড লাক’ নামে চলচ্চিত্র নির্মিত হয়, যাতে অভিনয় করেছিলেন জর্জ ক্লুনির মতো সাড়া জাগানো অভিনেতা। ১৯৫৭ সালের ২ মে মাত্র ৪৮ বছর বয়সে ম্যাকার্থি মারা যান। জনবিরোধী কৃতকর্ম যে ব্যক্তির নামকেও কুখ্যাত করে তুলতে পারে, তার প্রমাণ জোসেফ ম্যাকার্থি ও ম্যাকার্থিজম।\nThis article is about McCarthyism and its effects on the 1950's United States. Josef McCarthy was an American senator who started the anti-communist activities in every section of the American state machinery.\n01. How McCarthyism Worked - How Stuff Works\n02. MCCARTHYISM AND THE RED SCARE - Miller Center\n03. The McCarthy Era - ThoughtCo\n04. McCarthy Era Blacklist Victims, Peace Groups, Academics, and Media File Amicus Briefs in CCR Case - Center for Constitutional Rights


হবিগঞ্জে ৩টি আসনে নৌকার সঙ্গে ভোটযুদ্ধে লাঙ্গল\nপ্রকাশ : ১২ ডিসেম্বর ২০১৮, ০০:০৪\nহবিগঞ্জের ৪টি আসনে আ.লীগের নেতৃত্বাধীন মহাজোটের প্রার্থী হিসেবে আ.লীগ দলীয় প্রার্থীদের মনোনীত করেছে। কিন্তু মহাজোটকে উপেক্ষা করে ৪টি আসনের মধ্যে ৩টি আসনেই জাতীয় পার্টি তাদের দলীয় প্রার্থী দিয়েছে। এ ৩টি আসন জাতীয় পার্টির জন্য উন্মুক্ত রাখা হয়েছে বলেও জানিয়েছেন জেলা জাতীয় পার্টির শীর্ষ এক নেতা। এমতাবস্থায় জেলার ৩টি আসনে নৌকার সঙ্গে ভোট যুদ্ধে লড়ছে লাঙ্গল।\nখোঁজ নিয়ে জানা যায়, মহাজোটের ৩০০ আসনে প্রার্থী তালিকায় হবিগঞ্জের ৪টি আসনে আ.লীগ দলীয় প্রার্থীদের নাম মহাজোটের প্রার্থী হিসেবে ঘোষণা করেছেন। তারা হলেন, হবিগঞ্জ-১ (নবীগঞ্জ-বাহুবল) আসনে আ.লীগ নেতা শাহ নেওয়াজ মিলাদ গাজী, হবিগঞ্জ-২ (বানিয়াচং-আজমিরীগঞ্জ) আসনে জেলা সম্পাদক বর্তমান সংসদ সদস্য অ্যাডভোকেট মো. আব্দুল মজিদ খান, হবিগঞ্জ-৩ (সদর-লাখাই-শায়েস্তাগঞ্জ) আসনে জেলা সভাপতি এমপি অ্যাডভোকেট মো. আবু জাহির ও হবিগঞ্জ-৪ (চুনারুঘাট-মাধবপুর) আসনে এমপি অ্যাডভোকেট মাহবুব আলী।\nমহাজোটের অন্যতম শরীকদল জাতীয় পার্টির চেয়ারম্যান সাবেক রাষ্ট্রপতি হুসেইন মুহম্মদ এরশাদের প্রেস সেক্রেটারী সুনীল শুভ রায় প্রেরিত এক প্রেস বিজ্ঞপ্তির বরাত দিয়ে জেলা জাতীয় পার্টির সম্পাদক শংকর পাল জানান, মহাজোটের প্রার্থী হিসেবে জাতীয় পার্টির ২৯ প্রার্থী নির্বাচন করবেন এবং ১৩২টি আসন উন্মুক্ত রাখা হয়েছে। এসব আসনগুলোতে আওয়ামী লীগ ও জাতীয় পার্টি আলাদাভাবে নির্বাচন করবে।\nহবিগঞ্জের ৪টি আসনের মধ্যে হবিগঞ্জ-৪ (চুনারুঘাট-মাধবপুর) ছাড়া ৩টি আসনে জাতীয় পার্টির প্রার্থী দেয়া হয়েছে। তারা হলেন, হবিগঞ্জ-১ (নবীগঞ্জ-বাহুবল) আসনে জাতীয় পার্টির প্রেসিডিয়াম সদস্য ও জেলা সভাপতি আলহাজ্ব মোহাম্মদ আতিকুর রহমান আতিক, হবিগঞ্জ-২ (বানিয়াচঙ্গ-আজমিরীগঞ্জ) আসনে জেলা জাতীয় পার্টির সাধারণ সম্পাদক শংকর পাল ও হবিগঞ্জ-৩ (সদর-লাখাই-শায়েস্তাগঞ্জ) আসনে জেলা জাপা সভাপতি আলহাজ্ব মোহাম্মদ আতিকুর রহমান আতিক।\nঅপরদিকে জেলার ৪টি আসনেই বিএনপি’র নেতৃত্বাধীন জাতীয় ঐক্যফ্রন্টের প্রার্থী রয়েছে। তারা হলেন, হবিগঞ্জ-১ (নবীগঞ্জ-বাহুবল) আসনে গণফোরামের ড. রেজা কিবরিয়া, হবিগঞ্জ-২ (বানিয়াচং-আজমিরীগঞ্জ) আসনে খেলাফত মজলিসের নায়েবে আমির মাওলানা আব্দুল বাছিত আজাদ, হবিগঞ্জ-৩ (সদর-লাখাই-শায়েস্তাগঞ্জ) আসনে জেলা বিএনপির সাধারণ সম্পাদক আলহাজ্ব জি কে গউছ ও হবিগঞ্জ-৪ (চুনারুঘাট-মাধবপুর) আসনে খেলাফত মজলিসের কেন্দ্রীয় মহাসচিব ড. আহমদ আব্দুল কাদের। প্রার্থীরা ইতিমধ্যেই প্রতীক পেয়ে নির্বাচনী গন সংযোগ, উঠান বৈঠক ও জনসভার মাধ্যমে তাদের প্রচারণা শুরু করেছেন।


দেশব্যাপী লকডাউনের পক্ষে নন বাইডেনের উপদেষ্টারা\nপ্রকাশিত: ০৯:২৩ এএম, ১৮ নভেম্বর ২০২০\nজো বাইডেনের কোভিড-১৯ বিষয়ক পরামর্শক বোর্ডের সদস্য ড. অতুল গাবান্দে ও ড. বিবেক মূর্তি।\nযুক্তরাষ্ট্রে গত কয়েক সপ্তাহ ধরে করোনাভাইরাস সংক্রমণ লাফিয়ে বাড়ছে। সংক্রমণ রোধে ইতোমধ্যে বেশ কয়েকটি অঙ্গরাজ্য ও শহরে নতুন করে বিধি-নিষেধ জারি করা হয়েছে। তবে এ পরিস্থিতিতে দেশব্যাপী লকডাউন জারির ব্যাপারে আগ্রহী নন যুক্তরাষ্ট্রের নবনির্বাচিত প্রেসিডেন্ট জো বাইডেনের করোনাভাইরাস বিষয়ক পরামর্শক বোর্ডের দুই সদস্য।\nপরামর্শক বোর্ডের দুই সদস্য ড. বিবেক মূর্তি ও ড. অতুল গাবান্দে উভয়েই করোনা সংক্রমণ রোধে ব্যবসা প্রতিষ্ঠান ও সমাবেশের ওপর নিষেধাজ্ঞা জারির তেমন প্রয়োজন নেয় বলে মতামত তুলে ধরেছেন। এর পরিবর্তে স্থানীয়ভাবে যেমন নিউইয়র্ক ও এর আশপাশের এলাকায় এ ভাইরাসের বিস্তার রোধে বিধি-নিষেধ আরোপ করা যেতে পারে বলে জানিয়েছেন তারা।\nহার্ভার্ড মেডিকেল স্কুলের প্রফেসর ড. গাবান্দে এবিসি নিউজকে বলেন, দেশব্যাপী লকডাউন জারির বিষয়ে আমাদের সমর্থন নেই। তবে স্থানীয়ভাবে নানা ধরনের পদক্ষেপ নেয়া যেতে পারে, যেমন- মাস্ক পরা, করোনার নমুনা পরীক্ষা বাড়ানো ইত্যাদি।\nযুক্তরাষ্ট্রের সাবেক প্রেসিডেন্ট বারাক ওবামার আমলে দায়িত্বরত সার্জন জেনারেল ও নবনির্বাচিত প্রেসিডেন্ট জো বাইডেনের করোনাবিষয়ক পরামর্শক বোর্ডের সদস্য ড. বিবেক মূর্তিও ফক্স নিউজকে একই কথা বলেছেন।\nকরোনা সংক্রমণ বাড়লে দেশব্যাপী লকডাউন জারি করা হবে কি-না, এ ব্যাপারে জানতে চাইলে তিনি বলেন, সর্বশেষ উপায় হিসেবে এটা করা যেতে পারে। তবে লক্ষ্য নির্ধারণ না করে যদি দেশজুড়ে লকডাউন জারি করে দিই, তাহলে করোনাভাইরাসের কারণে মানুষের ভেতর তৈরি যে অবসাদ সেটা আরও বেড়ে যাবে।\nতিনি আরও বলেন, কাজ বন্ধ করে দিলে দেশের অর্থনীতির ক্ষতি হবে। এদিকে স্কুল-কলেজ বন্ধ করে দিলে ছেলেমেয়েদের লেখাপড়ার ক্ষতি হবে। তাই আমরা দেশজুড়ে লকডাউন জারি না করে স্থানীয়ভাবে কিছু বিধিনিষেধ জারি করতে পারি।\nএদিকে যুক্তরাষ্ট্রে করোনাভাইরাসের সংক্রমণ ভয়াবহ আকার ধারণ করেছে। গত ৯ নভেম্বর পর্যন্ত যুক্তরাষ্ট্রে করোনা আক্রান্তের সংখ্যা ছিল ১ কোটি। এক সপ্তাহ যেতে না যেতেই দেশটিতে আরও প্রায় ১০ লাখ মানুষ প্রাণঘাতী এই ভাইরাসে আক্রান্ত হয়েছে।\nওয়ার্ল্ডোমিটারের সর্বশেষ তথ্য বলছে, যুক্তরাষ্ট্রে বর্তমানে ১ কোটি ১৬ লাখ ৯৫ হাজার ৭১১ জন করোনাভাইরাসে আক্রান্ত হয়েছে। তাদের মধ্যে মৃত্যু হয়েছে ২ লাখ ৫৪ হাজার ২৫৫ জনের।\nপ্রথম থেকেই করোনা সংক্রমণকে খুব একটা গুরুত্ব দেয়নি ট্রাম্প প্রশাসন। ফলে দেশটিতে আক্রান্ত ও মৃত্যুর সংখ্যা এতো বেশি বলে ধারণা করা হয়। এমনকি প্রেসিডেন্ট ট্রাম্প, তার স্ত্রী ও ছেলে করোনায় আক্রান্ত হওয়ার পরও এ বিষয়ে কঠোর কোনো পদক্ষেপ নিতে দেখা যায়নি।\nএদিকে নবনির্বাচিত প্রেসিডেন্ট জো বাইডেন করোনার ব্যাপারে সতর্ক করে বলেছেন, আসন্ন সরকার গঠনে বিদায়ী প্রেসিডেন্ট ডোনাল্ড ট্রাম্প সহযোগিতা না করলে আরও বহু মানুষের মৃত্যু হতে পারে। স্বাভাবিকভাবে ক্ষমতা হস্তান্তরে ট্রাম্প বা তার প্রশাসনের তেমন কোনো উদ্যোগ দেখা যাচ্ছে না।


ওমিক্রন ভয়ঙ্কর রকম ছোঁয়াচে: অধ্যাপক ডা. সৈয়দ আতিক - খবর৭১\nHome জাতীয় ওমিক্রন ভয়ঙ্কর রকম ছোঁয়াচে: অধ্যাপক ডা. সৈয়দ আতিক\nওমিক্রন ভয়ঙ্কর রকম ছোঁয়াচে: অধ্যাপক ডা. সৈয়দ আতিক\nখবর৭১ঃ করোনাভাইরাসের নতুন ধরন ওমিক্রনে বিশ্বে রীতিমতো সংক্রমণের সুনামি বয়ে যাচ্ছে। গত ২৪ ঘণ্টায় রেকর্ড ১৬ লাখের বেশি রোগী শনাক্ত হয়েছে।\nএ বিষয়ে প্রখ্যাত মেডিসিন বিশেষজ্ঞ ও রিউমাটোলজিস্ট অধ্যাপক ডা. সৈয়দ আতিকুল হক বলেন, ‘এই ভাইরাসটা অনেক বেশি ছোঁয়াচে। ছোঁয়াচেপনা হিসাব করে যদি বলতে চাই, তাহলে বলবো- এটা ভয়ঙ্কর রকম বেশি ছোঁয়াচে। অনেক বেশি গুণ ছড়াচ্ছে, দ্রুত অল্পসময়ে সংস্পর্শেই ছড়িয়ে যাচ্ছে। কিন্তু এর থেকে তীব্র কোভিড হওয়ার হার সম্ভবত কম এবং মৃত্যুর হারও সম্ভবত অনেক কম। এই কারণেই আমাদেরকে বিশ্বের বিভিন্ন সংস্থা থেকে খানিকটা আশ্বস্ত করা হচ্ছে যে, এটা থেকে সেই ব্যাপক মৃত্যুযজ্ঞ সৃষ্টি হয়তো নাও হতে পারে।’\nতিনি বলেন, এই বিষয়টাতে কিছু উপাত্ত আছে কিন্তু খুবই সীমিত। আমি বলবো- একটা বিশাল সংখ্যা নিয়ে সিস্টেমেটিক্যালি চালানো যে গবেষণা, তার ফলাফল এখন পর্যন্ত (হাতে) খুবই কম। তবে দক্ষিণ আফ্রিকা থেকে স্বাস্থ্য বিভাগ থেকে বলা হয়েছিল, যেসব এলাকায় ওমিক্রন ছড়িয়ে পড়েছে, সেসব এলাকায় বেশিরভাগ রোগীর ক্ষেত্রে এই কোভিড-১৯ ছিল মৃদু। যারা ভ্যাকসিন পেয়েছেন তাদের মধ্যে মৃদু, এমনকি যারা ভ্যাকসিন পাননি তাদের মধ্যে মৃদু।\nঅধ্যাপক ডা. সৈয়দ আতিক বলেন, অবশ্য দক্ষিণ আফ্রিকার যে সরকারি তথ্য, তারা সেখানে তীব্র কোভিডে আক্রান্ত রোগীর বা মৃতের সংখ্যার উপাত্ত দেয়নি। যুক্তরাজ্য থেকে সম্প্রতি এই ওমিক্রনে আক্রান্তদের একটা উপাত্ত দেওয়া হয়েছে। তাতে বলা হচ্ছে- প্রায় দুই লাখ ওমিক্রন আক্রান্ত রোগীর তথ্য তাদের আছে। আক্রান্ত ২০ জন মারা গেছেন।\nপ্রখ্যাত এই মেডিসিন বিশেষজ্ঞ ও রিউমাটোলজিস্ট বলেন, ‘আমরা অনুমান করতে পারি, তার কেইস ফ্যাটালিটি রেইট যেটা (মানে যতজন সংক্রমিত তার মধ্যে কত শতাংশ মারা গেছে), সেই কেইস ফ্যাটালিটি রেইট ০.০১ শতাংশ। যেহেতু আগের কেইস ফ্যাটালিটি রেইট আরও বেশি ছিল ০.১ শতাংশ মানে প্রায় ১০ গুণ। তার তুলনায় এটাতে (ওমিক্রনে) মৃতের হারটা এখনো খুবই কম।’\nতিনি বলেন, ইংল্যান্ড (যুক্তরাজ্য) থেকে আরও বলা হয়েছে যে, ওমিক্রনে যারা সংক্রমিত, তাদের হাসপাতালে ভর্তির হারটা অনেক কম।\nতবে প্রখ্যাত এই মেডিসিন বিশেষজ্ঞ ও রিউমাটোলজিস্ট বলেন, ‘বিল গেটস একটা আশঙ্কা ব্যক্ত করেছেন যে, এমনও হতে পারে যে এই ভাইরাসগুলো তো মিউটেট করে। এই ওমিক্রন যদি ফের মিউটেট করে এবং মিউটেট করে তার ভিরুলেন্স তথা বিপদ ঘটানোর শক্তি যদি বেড়ে যায়, তাহলে এর থেকেও একটা বড় দুর্ঘটনা ঘটতেও পারে। তার মানে আমাদের সতর্ক থাকতেই হবে। এটা ঠিক যে, আমরা যখনই বাইরে যাব আমাদের মাস্ক পড়তে হবে, জটলা এড়িয়ে চলতে হবে এবং ভ্যাকসিনটাও নিতে হবে। এগুলো আমাদের অবশ্যই মেনে চলতে হবে।’\nPrevious articleপর্যটক শূন্য কক্সবাজার\nNext articleকরোনা: পবিত্র কাবাঘরে বিধিনিষেধ জোরদার


প্রাথমিকের নিয়োগ পরীক্ষায় প্রশ্নফাঁসে জড়িত ছাত্রলীগ নেতা!\nবিলাস দাস, পটুয়াখালী ০১ জুন ২০১৯, ২২:৪৫:০৫ | অনলাইন সংস্করণ\nপটুয়াখালীতে প্রাথমিক শিক্ষক নিয়োগ পরীক্ষায় উত্তরপত্র সরবরাহ, প্রশ্নের উত্তরপত্র ফাঁস এবং অর্থনৈতিক লেনদেন এর ঘটনায় যুক্ত থাকার অভিযোগে শিক্ষক, আইনজীবী, জেলা প্রশাসন এবং বিভিন্ন দফতরের সরকারি কর্মকর্তা এবং কর্মচারীসহ মোট ৩৬ জনকে আটক করেছে জেলে পাঠানো হয়েছে। সবশেষ খবর পাওয়া পর্যন্ত আইনের আওতায় সর্বমোট ৫০ জনকে আইনের আওতায় আনা হয়েছে।\nশনিবার আটককৃতদের বিরুদ্ধে পাবলিক পরীক্ষা (অপরাধ) আইন ১৯৮০ এর বিভিন্ন ধারায় অভিযোগে মামলা দায়ের করে পুলিশ।\nতবে প্রশ্নপত্র ফাঁস এবং উত্তরপত্র সরবরাহের ঘটনায় ছাত্রলীগ নেতাসহ জনপ্রতিনিধিদের নাম উঠে আসতে শুরু করেছে। এছাড়া পলাতক রয়েছেন সাবেক ছাত্রলীগের এক নেতা। একই দিন ১২ জনকে বিভিন্ন মেয়াদে দণ্ড দিয়ে জেলে পাঠিয়েছেন জেলা প্রশাসন। এছাড়াও এই নিয়োগ পরীক্ষাকে কেন্দ্র করে প্রার্থীদের মিথ্যা প্রলোভন দেখিয়ে কোটি কোটি টাকা হাতিয়ে নিয়েছে একটি অসাধু চক্র।\nগোয়েন্দা সুত্র তথ্য এবং যুগান্তরের অনুসন্ধানে এমন তথ্য উঠে এসেছে।\nশনিবার সকাল ১০টার দিকে পটুয়াখালী জেলা প্রশাসনের কর্মচারী দিপু সিকদার এবং সাইদুল ইসলাম এবং নারীসহ ১২ জনকে বিভিন্ন মেয়াদে সাজা প্রদান করেন পটুয়াখালী জেলা প্রশাসন। অন্যরা হলেন মো. রবিউল ইসলাম (২৯), মো. আবদুল কুদ্দুস (২৪), মো. গোলাম সরোয়ার (২৮), মো. মিজানুর রহমান (২৪), মো. ফারুক হোসেন (৩০), মো. সিদ্দিকুর রহমান (২৩), সাবিনা আক্তার (২৩), লিজা বেগম (২৪), দিপু সিকদার (২৪), মো. সাইফুল ইসলাম (২৩), বাবুল হোসেন (৩২) ও শহিদুল ইসলাম (৪০)। এর মধ্যে রুবিনা আক্তারকে অর্থদণ্ড দেয়া হয়। অতিরিক্ত জেলা প্রশাসক নুরুল হাফিজ এ তথ্য নিশ্চিৎ করেন।\nঅপরদিকে জেলার বিভিন্ন স্থানের পরীক্ষা কেন্দ্র থেকে ৩৫ জনকে আটক করে পুলিশ। এ সময় তাদের কাছ থেকে মোবাইলে উত্তরপত্র, ডিভাইসসহ নানা পরীক্ষার উপকরণ উদ্ধার করা হয়।\nশনিবার রাতে এ ঘটনায় জড়িত থাকার অভিযোগে আরো তিনজনকে আটক করে মোট ৩৬ জনকে জেলে পাঠানো হয়েছে।\nএর মধ্যে এক সাবেক ছাত্রলীগ নেতাসহ প্রত্যক্ষভাবে জড়িত। পলাতক দুইজন হলেন সাবেক কলেজ ছাত্রলীগ নেতা রাসেল চৌকিদার ও এক কলেজ ছাত্র গলাচিপা উপজেলা পানপট্টির রিজন মিয়া। এরা প্রত্যক্ষভাবে এই কাজের সাথে জড়িত বলে পুলিশের পক্ষ থেকে দাবি করা হয়েছে।\nতবে বিষয়টি খতিয়ে দেখতে পুলিশের কয়েকটি শাখা আরো নিবিড়ভাবে তদন্ত করবে বলে জানান পটুয়াখালী পুলিশ সুপার মোহাম্মদ মইনুল হাসান। পুলিশের প্রাথমিক অনুসন্ধানে এই শিক্ষক নিয়োগ পরীক্ষাকে কেন্দ্র করে কোটি কোটি টাকা হাতিয়ে নেয়া হয়েছে প্রার্থীদের কাছ থেকে এমন তথ্য উঠে এসেছে।\nএকাধিক গোয়েন্দা সংস্থা এবং যুগান্তরের অনুসন্ধানে জানা গেছে, উত্তরপত্র সরবরাহ, প্রার্থীকে পরীক্ষায় নানা কাজে সহায়তা করার জন্য প্রার্থী কিংবা অভিভাবকদের কাছ থেকে একটি চক্র দেড় থেকে দুই লাখ এবং কোন কোন প্রার্থীর কাছ থেকে উল্লিখিত অর্থের চেয়ে অধিক পরিমাণ অর্থ হাতিয়ে নেয়ার অভিযোগও রয়েছে।\nপটুয়াখালী জেলা প্রাথমিক শিক্ষা অফিসার মো. সাইদুজ্জমান জানান, ২৪ মে অনুষ্ঠিত পরীক্ষায় ১৮,৪৮৪ জন পরীক্ষার্থীর মধ্যে ৬৮ শতাংশ এবং ৩১ মে অনুষ্ঠিত পরীক্ষায় ২২,৩৬৭ জনের মধ্য ৬৫শতাংশ পরীক্ষার্থী এবার পরীক্ষায় অংশ নেয়।\nনাম প্রকাশ না করার শর্তে এক ব্যক্তি যুগান্তরকে জানান, তার স্ত্রী এবার পরীক্ষার্থী ছিল। উত্তরপত্র সরবরাহের জন্য একটি চক্রের সাথে তার এক লাখ টাকার একটি চুক্তি হয়েছে। পরীক্ষার পূর্বে ওই চক্রকে ৫০ হাজার টাকা আগেই দিতে হয়েছে, বাকি টাকা পরে দেয়ার কথা ছিল। এভাবেই পরিচয় গোপন করে একাধিক ব্যক্তির সাথে আলাপচারিতায় জানা গেছে পরীক্ষার পাশ করিয়ে দেয়ার নামে কোটি কোটি টাকা অর্থ লোপাটের কাহিনী।\nপটুয়াখালী জেলা শিক্ষা অফিস সুত্র জানায়, এবার আনুমানিক ৩৫ হাজার পরীক্ষার্থীর অংশ নিয়েছে। সেক্ষেত্রে অর্থ লোপাটের চক্রটি বিভিন্ন ভাবে প্রার্থীর কাছ অর্ধশত কোটি টাকা হাতিয়ে নেয়। তবে এর সঙ্গে প্রভাবশালীরাও জড়িত রয়েছে বলে একটি সূত্র নিশ্চিৎ করে। ওই সূত্রটি আরও দাবি করে, ক্ষমতাসীন দলের এক প্রভাবশালী নেতার সঙ্গে কয়েক পরীক্ষার্থীর সাথে পরীক্ষা নিয়ে আলাপ হয়েছে এমন তথ্য পাওয়া গেছে।\nএদিকে পুলিশের হাতে আটক হওয়া ব্যক্তির মধ্য অনেকেই শিক্ষক, আইনজীবী, মৎস্য, স্বাস্থ্য বিভাগের কর্মচারীসহ বিভিন্ন দপ্তর কিংবা প্রতিষ্ঠানে কর্মরত। পুলিশের হাতে আটককৃত ব্যক্তির বিরুদ্ধে দায়ের করা মামলায় বাদী হয়েছেন গোয়েন্দা শাখার পুলিশের এসআই জাকির হোসেন এবং তদন্তকারী অফিসার গোয়েন্দা বিভাগের পুলিশ পরিদর্শক মোস্তাফিজুর রহমান।


এনকাউন্টার! খুশি গোটা দেশ, উৎসবে মেতেছে মানুষ | AmaderBharat.com\nHome জাতীয় এনকাউন্টার! খুশি গোটা দেশ, উৎসবে মেতেছে মানুষ\nএনকাউন্টার! খুশি গোটা দেশ, উৎসবে মেতেছে মানুষ\nআমাদের ভারত,৬ ডিসেম্বর:এনকাউন্টার ঠিক ছিল নাকি ভুল ছিল তা নিয়ে আলোচনা শুরু হয়েছে। তবে আপাতত হায়দ্রাবাদ পুলিশকে নিয়ে উচ্ছ্বসিত দেশের নানা প্রান্তের মানুষ।বলা ভালো সকলেই চান এভাবেই গুলি করে মারা হোক ধর্ষকদের।\nযদিও পুলিশ ধর্ষণের জন্য এই চার অপরাধীকে কিন্তু গুলি মারে নি। বরং পুলিশ এই ৪ অভিযুক্তকে গুলি করেছে সেখান থেকে পালানো এবং পুলিশের ওপর হামলার কারণে।\nএটা ধর্ষণের শাস্তি নয়। পুলিশের হাত থেকে পালিয়ে যাওয়ার শাস্তি। কিন্তু তবুও খুশি সাধারণ মানুষ। কারণ যেখানে ধর্ষণের ঘটনা ঘটেছিল সেখানেই ঐ ৪ অভিযুক্তকে এনকাউন্টার করেছে পুলিশ। আর তা নিয়ে উচ্ছ্বসিত সাধারণ মানুষ। এদিন তেলেঙ্গানা পুলিশের ওপর পুষ্প বৃষ্টি করেছে অসংখ্য সাধারণ মানুষ। এদৃশ্য দেখে ক্ষণিকের জন্য মনে হয়েছে সিংহাম কিম্বা সিম্বা শেষতম দৃশ্য। তেলেঙ্গানার মানুষ রাস্তায় বেরিয়েএসে পুলিশের হাতে রাখি পরিয়েছেন। শুধু হায়দ্রাবাদ নয় এই ঘটনার পর দেশের বিভিন্ন প্রান্তে উৎসব শুরু হয়েছে। রাজ্যের একাধিক জেলায় সাধারণ মানুষ মিষ্টি বিতরণ করেছেন।দিল্লি ও বেনারসে বাজি ফাটিয়ে ধর্ষক মৃত্যুর জন্য আনন্দ করেছে সাধারণ মানুষ।\nহায়দ্রাবাদের নির্যাতিতার পরিবার বিনিদ্র রাত কাটাচ্ছে শেষ দশ দিন। এনকাউন্টারের ঘটনায় তারা একটু স্বস্তি পেয়েছে। তরুনীর বাবা বলেছেন অবশেষে আমার মেয়ের আত্মা শান্তি পেল। তেলেঙ্গানা পুলিশ কে ধন্যবাদ জানিয়েছেন তিনি। তরুণীর বোন বলেন একটা উদাহরণ হয়ে থাকবে।\nশুক্রবার ভোররাতের ঘটনা ছাইচাপা আগুনের উত্তাপ কিছুটা হলেও যেন শান্ত করল। মানুষের মুখে মুখে ফিরেছে ধর্ষকদের এমন শাস্তি হওয়া উচিত। বাদ যাননি সেলেবরাও। অভিনেতা প্রসেনজিৎ চট্টোপাধ্যায়, দেব শ্রীলেখা মিত্র থেকে গায়িকা ইমন চক্রবর্তী সকলের মুখে একই কথা উচিত শাস্তি হয়েছে ধর্ষকদের।\nপ্রসেনজিৎ বন্দ্যোপাধ্যায় টুইটে লিখেছেন পুলিশ সঠিক কাজ করেছে। জাস্টিস ডান। তৃণমূল সাংসদ তথা অভিনেতা দেব লিখেছেন, এটাই দরকার ছিল হায়দ্রাবাদ পুলিশকে শুভেচ্ছা। তৃণমূল সাংসদ অভিনেত্রী নুসরাত জাহান লিখেছেন ন্যায়বিচারের জন্য কেউ তো ব্যাটনটা তুলে নিল।\nসাত বছর হয়ে গেছে নির্ভয়া কান্ড ঘটে গেছে কিন্তু আজও আইনে গেড়ো আটকে রয়েছে মামলা। তারিখের পর তারিখ পেরিয়েছে। আজও ন্যায্য বিচার পায়নি নির্ভয়া। তার মা আশা দেবী বলেছেন পুলিশ যা করেছে ঠিক করেছে। দয়া করে পুলিশের বিরুদ্ধে কোনো ব্যবস্থা নেবেন না।\nতাই হায়দ্রাবাদ পুলিশ যা করেছে তা ধর্ষকদের শাস্তির জন্য জ্বলন্ত দৃষ্টান্ত। বেশীরভাগই বলেছেন ধর্ষকের এটাই হওয়া দরকার। অনেকেই বলেছেন, যতদিন না পর্যন্ত ধর্ষকদের মনে ত্রাস ঢোকানো যাবে ততদিন তাদের এভাবেই শাস্তি পেতে হবে তাদের।\nযদিও ধর্ষকদের শাস্তি মানে এনকাউন্টারতা মেনে নিতে নারাজ অনেকেই। কৌশিক সেনছর মত অনেকেই এসব ক্ষেত্রে বিচারব্যবস্থার অবমাননা করা ঠিক নয় বলে মনে করছেন।\nপূর্ববর্তী প্রবন্ধেপ্রাণভিক্ষার আবেদন করার সুযোগ ধর্ষকদের দেওয়া অনুচিত, কড়া বার্তা রাষ্ট্রপতির\nপরবর্তী প্রবন্ধেমেয়ের বিয়ের চারদিন আগে ভস্মীভূত বাড়ি, সব কিছু হারিয়ে অসহায় মা


বিএনপি-জামায়াত জোট দেশে কোনো উন্নয়ন করেনি ---------- পরিবেশমন্ত্রী শাহাব উদ্দিন এমপি SylheterDak.com.bd\nশেষের পাতা বড়লেখায় যুবলীগের প্রতিষ্ঠাবার্ষিকী উদ্যাপন\nবিএনপি-জামায়াত জোট দেশে কোনো উন্নয়ন করেনি ---------- পরিবেশমন্ত্রী শাহাব উদ্দিন এমপি\nপ্রকাশিত হয়েছে: ১৮-১১-২০১৯ ইং ০৩:১৫:০৭ | সংবাদটি ২৫০ বার পঠিত\nবড়লেখা (মৌলভীবাজার) প্রতিনিধি : পরিবেশ, বন ও জলবায়ু পরিবর্তন বিষয়ক মন্ত্রী মো. শাহাব উদ্দিন এমপি বলেছেন, ‘দেশের অগ্রযাত্রাকে বাধাগ্রস্ত করতে ’৭৫ সালে জাতির পিতা বঙ্গবন্ধুকে হত্যা করা হয়। এরপর দেশে দীর্ঘ ২১ বছর জিয়া, এরশাদ, খালেদা-নিজামীরা ক্ষমতায় ছিল। এসময় তারা দেশে কোনো উন্নয়ন করতে পারেনি। মানুষের অবস্থার পরিবর্তনের জন্য কোনো কাজও করেনি।’\nগতকাল রোববার মৌলভীবাজারের বড়লেখায় বাংলাদেশ আওয়ামী যুবলীগের প্রতিষ্ঠাবার্ষিকী উদযাপন অনুষ্ঠানে প্রধান অতিথির বক্তব্যে তিনি এসব কথা বলেন। শহরের শিরিষ তলা এলাকায় বড়লেখা উপজেলা যুবলীগ এই অনুষ্ঠানের আয়োজন করে।\nমন্ত্রী আরো বলেন, ৯৬ সালে আওয়ামী লীগ ক্ষমতায় আসার পর দেশের মানুষের জন্য কাজ শুরু করেন শেখ হাসিনা। দুঃখী মানুষের মুখে হাসি ফুটানোর জন্য কর্মসূচি নেন। এ ধারাবাহিকতায় দেশে এখন ব্যাপক উন্নয়ন হয়েছে। অনেক কাজ চলমান আছে। বাংলাদেশ উন্নত রাষ্ট্রে পরিণত হচ্ছে। বিএনপি জামায়াত-জোট ক্ষমতায় থাকলে দেশে এত উন্নয়ন হতো না।\nমন্ত্রী বলেন, ‘দেশের মানুষের অবস্থার পরিবর্তন হচ্ছে। এ পরিবর্তন অনেকে সহ্য করতে পারছে না। দেশ এগিয়ে যাচ্ছে, গরীব মানুষের মুখে হাসি ফুটেছে এটা তারা সহ্য করতে পারে না। সেই কারণে নানা ষড়যন্ত্র করছে। দেশকে অন্ধকারে নিয়ে যাওয়ার জন্য নানামুখী ষড়যন্ত্র করা হচ্ছে। এ ষড়যন্ত্র মোকাবেলায় যুবলীগকে ঐক্যবদ্ধ থাকতে হবে।’\nঅনুষ্ঠানে সভাপতিত্ব করেন বড়লেখা উপজেলা যুবলীগের সভাপতি ভাইস চেয়ারম্যান তাজ উদ্দিন। উপজেলা যুবলীগের সাধারণ সম্পাদক কামাল হোসেনের সঞ্চালনায় অন্যান্যের মধ্যে বক্তব্য দেন মৌলভীবাজার পৌরসভার মেয়র আওয়ামী লীগের যুগ্ম সাধারণ সম্পাদক মো. ফজলুর রহমান, মৌলভীবাজার জেলা যুবলীগের সভাপতি নাহিদ আহমদ, বড়লেখা উপজেলা আওয়ামী লীগের সাধারণ সম্পাদক আনোয়ার উদ্দিন, যুগ্ম সাধারণ সম্পাদক রফিকুল ইসলাম সুন্দর, আওয়ামী লীগের সাংগঠনিক সম্পাদক উপজেলা পরিষদ চেয়ারম্যান সোয়েব আহমদ ও পৌরসভার মেয়র আবুল ইমাম মো. কামরান চৌধুরী প্রমুখ।\nঅপরদিকে, মন্ত্রী সকালে উপজেলা পরিষদ মিলনায়তনে রবি’ ১৯/২০ মৌসুমে ৯৫৫জন ক্ষুদ্র ও প্রান্তিক কৃষকদের মাঝে বিনামূল্যে বীজ ও সার বিতরণ কর্মসূচির উদ্বোধন করেন। এ উপলক্ষে আলোচনা সভায় প্রধান অতিথির বক্তব্য রাখেন পরিবেশ, বন ও জলবায়ু পরিবর্তন বিষয়ক মন্ত্রী মো. শাহাব উদ্দিন এমপি। অনুষ্ঠানে সভাপতিত্ব করেন বড়লেখা উপজেলা নির্বাহী কর্মকর্তা মো. শামীম আল ইমরান। কৃষি কর্মকর্তা দেবল সরকারের সঞ্চালনায় অন্যদের মাঝে বক্তব্য দেন উপজেলা পরিষদ চেয়ারম্যান সোয়েব আহমদ প্রমুখ।\nঅনুষ্ঠানে প্রধান অতিথির বক্তব্যে মন্ত্রী বলেন, ‘বাংলাদেশ কৃষি প্রধান দেশ। যেখানে দেশের শতকরা ৮০ ভাগ মানুষ কৃষক, সেখানে কেন বিদেশ থেকে পেঁয়াজ আনতে হবে। কৃষি নির্ভরতা কম থাকায় বাইরে থেকে কৃষিপণ্য আমদানি করতে হয়। এটা লজ্জার বিষয়। আগে আমাদের অঞ্চলে বাজার থেকে শুধু কেরোসিন ও লবন কিনতে হত। পেঁয়াজসহ অন্যান্য কৃষিপণ্য নিজ থেকে উৎপাদন করা হত। এখন সেই দিনগুলো নেই। কৃষি নির্ভরতা বাড়াতে হবে।’


google adsense bangla tutorial, google adsense pin letter bangla, how to find google adsense letter bangla, how to show ads in my website bangla, কিভাবে গুগল এডসেন্স আমার ওয়েবসাইট শো করাবো, গুগল এডসেন্স চালু করতে কি কি প্রয়োজন হবে, গুগল এডসেন্স শো করার নতুন ট্রিকস, হাউ টু শো গুগল এডসেন্স\nআশা করি সবাই ভালো আছেন। আল্লাহ তায়ালার রহমতে  আমিও ভালো আছি। আগের মতো আমি আজকে আবারো আপনাদের মাঝে হাজির হয়েছি নতুন একটি ট্রিকস নিয়ে। আশা করছি ট্রিকসটি আপনাদের কাছে ভালো লাগবে।তো আজকের পোস্টটি শুরু করছি।\nআপনারা সকলেই গুগল এডসেন্স এর নাম শুনেছেন। আর অনেকেই এটি সম্পর্কে কিছু ধারণাও পেয়ে গেছেন। তো আজকে আমি গুগল এডসেন্স কিভাবে পাবেন সে বিষয়েই আলোচনা করব।\nতাছাড়াও আপনাদের মধ্যে অনেকেই জানতে চেয়েছেন যে কিভাবে গুগল এডসেন্স পাবো? গুগল এডসেন্স পাওয়ার জন্য কি কি দরকার হবে?-এ সবকিছুর উত্তর আমি এই পোস্ট দেওয়ার চেষ্টা করব।\nগুগল অ্যাডসেন্স পাওয়ার জন্য যা যা করতে হবেঃ\n১. প্রিমিয়াম ডোমেইন ব্যবহারঃ\nআপনার ওয়েবসাইটে ফ্রি ডোমেইন বা সাবডোমেইন ব্যবহার করেন, তাহলে সেটা বদলে ফেলুন। দ্রুত এডসেন্স অনুমোদন পাওয়ার জন্য একটি প্রিমিয়াম ডোমেইন (.com, .info, .xyz, .net, .org) থাকাটা অনেক জরুরি।তাই এই কাজটি অত্যন্ত জরুরি।\n২.অন্যান্য এড ব্যবহার না করাঃ\nযখন আপনি গুগল এডসেন্সের জন্য রিকোয়েস্ট করবেন, তখন যাতে আপনার ওয়েবসাইটে অন্য কোনো এড নেটওয়ার্ক এর বিজ্ঞাপন না থাকে। এতে,এডসেন্স অনেক সহজেই আপনার অনুরোধ রিজেক্ট করে দিতে পারে। আপনার রিকোয়েস্ট যদি একসেপ্ট করে তারপর আপনি যেকোন ধরনের থার্ড পার্টি অ্যাড বসাতে পারেন।\n৩.দ্রুত এবং পরিষ্কার ওয়েবসাইটঃ\nদ্রুত এবং পরিষ্কার ওয়েবসাইট করার জন্য আপনাকে অবশ্যই ভালো হয় ওয়েবহস্টিং এবং ফ্রেন্ডলি ফাস্টেস্ট থিম ব্যবহার করতে হবে। আপনারা যারা ওয়ার্ডপ্রেস এবং ব্লগার ব্যবহার করেন তারা অবশ্যই থিম জেনে থাকবেন।\n৪.চারটি গুরুত্বপূর্ণ পেজ সাইটে যুক্ত করতে হবেঃ\nব্লগ বা ওয়েবসাইটে এডসেন্স পাওয়ার জন্য কিছু গুরুত্বপূর্ণ পেজ অবশ্যই থাকতে হবে। যেমনঃ\n২. Contact Us\n৪. About Us\nএই পেইজগুলো গুরুত্বপূর্ণ হওয়ার কারণঃ\nঅ্যাডসেন্স অ্যাপ্রুভের জন্য প্রাইভেসি পলিসি অবশ্যই লাগবে। এই পেজে আপনি লিখতে হবে কিভাবে আপনি ভিজিটরের তথ্য সংরক্ষণের বিষয়। আপনি অন্য কোথাও বা টাকা বিনিময়ে ভিজিটরদের গোপন তথ্য প্রকাশ করবেন না এই মর্মে লিখবেন।\nএই জায়গায় আপনি আপনাদের ওয়েবসাইট সম্পর্কে বিস্তারিত লিখবেন। ইউজাররা এই সাইটের সম্পর্কে কি কি জানতে পারবে? সাইটটি কেন তৈরি করা হয়েছে? এই সাইটের লোকেশন কোথায়? ইত্যাদি। About us টা চাইবেন একটু বড় করে ইংরেজি বাসায় লিখতে।\nএটি অর্থাৎ Disclaimer আপনার সাইটের জন্য অতি গুরুত্বপূর্ণ। এখানে আপনার সাইটের দাবি,অস্বীকৃতি বিষয় থাকে। এগুলো তৈরি করে নিবেন।\nএকজন ভিজিটর আপনাদের সাথে কিভাবে যোগাযোগ বা কন্টাক্ট করতে পারে এমন একটি পেজ তৈরী করতে হবে। যেমন: আপনার সাথে ইমেইল অথবা লাইভ চ্যাট মাধ্যমে কিভাবে যোগাযোগ করতে পারবে সে সংক্রান্ত তথ্য উল্লেখ করতে হবে।\n৫. দীর্ঘ ও কপি-পেস্ট মুক্ত আর্টিকেল বা পোস্ট থাকা লাগবেঃ\nআপনার সময় লাগলেও, ব্লগে লিখা প্রত্যেকটি আর্টিকেল যাতে মিনিমাম ৫০০ থেকে ১৫০০ শব্দের ভেতরে হয়। নিজের লিখা অরিজিনাল (original) আর্টিকেল কমপক্ষে ৬০০ শব্দের ভেতরে থাকতে হবে। এর ফলে এডসেন্স গুগল সার্চ ইঞ্জিন অনেক সহজেই আপনার ব্লগকে একটি high quality ব্লগ ভাববে। আর কোনভাবেই কপি-পেস্ট যুক্ত টেক্সট লিখবেন না। কারণ গুগোল অতি সহজেই বুঝে যায় যে এটা কঁপি টেক্সট। আপনি কপি পোস্ট পেরিয়ে চললে সহজেই এপ্রুভাল পেয়ে যাওয়ার সুযোগ অনেক বেশি।\n৬.কপিরাইট মুক্ত ইমেজ ব্যবহার করাঃ\nমনে রাখবেন, নিজের ব্লগের আর্টিকেলে কোনো সময় গুগল থেকে যেকোনো ছবি (image) ব্যবহার করবেননা। Copyright images বা অন্যান্য সামাজিক ওয়েবসাইটের  দেয়া ছবি ব্যবহার করলে সেগুলি আপনার কনটেন্ট বোঝায়না। তাই, এরকম ছবি ব্যবহার করলে এডসেন্সে এবং গুগল সার্চ রেংকিং থেকে অনুমোদন পাওয়াটা অনেক কঠিন।\n৭.কমপক্ষে ৫০ টি আর্টিকেল থাকা:\nআপনি একটি খালি ওয়েবসাইট বা কিছুই কনটেন্ট না থাকা ব্লগ এডসেন্সের জন্য apply করতে পারবেন না। আর, যদি apply করে থাকেন তাহলে এডসেন্স সেই ওয়েবসাইট কে কোনোদিন এপ্রুভ করবেনা। তাই, নিজের ওয়েবসাইট বা ব্লগকে,এডসেন্সের জন্য apply করার আগেই কমপক্ষে ৫০ টি ভালো কপিরাইটমুক্ত পোস্ট লিখবেন। তাছাড়া, ব্লগে থাকা প্রত্যেক ক্যাটেগরিতে নিম্নে ৩-৫ টি করে পোস্ট থাকতে হবে।\nভালো করে মনে রাখবেন, কোনো রকমের কপি করা কনটেন্ট ব্লগে থাকলে, adsense কিন্তু আপনার ব্লগ কোনদিন approve করবেনা। তাই, অরিজিনাল এবং ভালো কোয়ালিটির কনটেন্ট লিখবেন। তাহলে, উপরে আমি বলা টপিক মেনে গুগোল এডসেন্সের জন্য এপলাই করলে, অনেক কম সময়ের ভেতরেই গুগোল এডসেন্স আপনার ব্লগ বা ওয়েবসাইট কে এপ্রুভ করে দিবে।\n32 likes - 428 views - No comment\nNo comments to “গুগল এডসেন্স পাওয়ার গাইডলাইন – এডসেন্স পেতে আপনার ওয়েবসাইটে যা যা লাগবেঃ- বিস্তারিত”